Jason Harris

# Võrdpäevsuspunktid

Enamik inimesi teab, et kevadine ja sügisene pööripäev on päevad kalendris, mis põhjapoolkeral tähistavad vastavalt kevade ja sügise algust. Aga kas teate ka seda, et needsamad pööripäevad kujutavad endast ka positsiooni taevas?

Taevaekvaator ja ekliptika on kaks suurringi taevasfääril, mis asuvad teineteise suhtes 23,5-kraadise nurga all. Kaht punkti, kus nad lõikuvad, nimetatakse võrdpäevsuspunktideks. Kevadpunkti koordinaadid on OT=0,0 tundi, kääne=0,0 kraadi. Sügispunkti koordinaadid on OT=12,0 tundi, kääne=0,0 kraadi.

Võrdpäevsuspunktid on olulised aastaaegade märkimisel. Kuna nad asuvad ekliptikal, liigub Päike igal aastal neist läbi. Kui Päike läbib kevadpunkti (tavaliselt 21. märtsil), ületab ta taevaekvaatori lõunast põhja, mis märgib põhjapoolkeral talve lõppu. Kui aga Päike läbib sügispunkti (tavaliselt 21. septembril), ületab ta taevaekvaatori põhjast lõunasse, mis tähistab talve lõppu lõunapoolkeral.