# &CUPS;i printeri lisamise nõustaja

Printeri lisamise nõustaja käivitab klõps akna ülaosas tööriistariba kõige vasakpoolsemal ikoonil .

Nõustaja aitab sul mitme ilmuva ekraani vahendusel lisada uue printeri. Hetkel suudab nõustaja töötada &CUPS;i ja RLPR keskkonnamooduli tingimustes. Vajalike sammude arv sõltub arvutis aktiivsest ja kättesaadavast trükkimis-allsüsteemist.

## Algus

Tervitusekraan annab teada, et võid iga hetk võtta sammu tagasi, kui sul tärkab soov midagi muuta.

&kdeprint;i nõustaja tervitusekraan Printerinõustaja tervitusekraan

## Taustaprotokolli valik

Vali siin taustaprotokoll, mida &CUPS; peaks uue printeri puhul kasutama. Valida saab järgnevate seast:

- kohalik printer (jadaport, paralleelport, USB)

- võrguprinter (LPD)

- SMB-printer (&Windows;)

- Võrguprinter TCP, &HP; JetDirect, AppSocket)

- Võrguprinter &IPP; vahendusel (&IPP;/HTTP)

- Failiprinter

- jadapordi faks/modemi printer

- Printerite klass

Kui mõned võimalused on tuhmid, siis neid kasutada ei saa. Näiteks ei pruugi sul olla faksitarkvara või ei ole modemit paigaldatud.

Trükkimissüsteemi valik Trükkimissüsteemi valik

## Otseühendusega võrguprinteri seaded

Järgmise ekraani sisu sõltub eelmisel langetatud valikust. Kui sa tead oma süsteemi üksikasju, võid need käsitsi sisestada, et võrguseaded oma maitse järgi määrata.

Kui ei, siis aitab sind nõustaja, kes uurib võrku ja aitab valida, millised seaded võiksid paremini sobida.

&kdeprint;i nõustaja võrgu-uuring &kdeprint;i nõustajas võid sisestada võrguandmed käsitsi või lasta nõustajal need automaatselt leida.

## Info hankimine võrku uurides

Kui kasutad mõnda võrguühendust (võrgu-LPD, SMB, %CUPS; printserver, võrguprinter &IPP; vahendusel), on sul võimalik võrku uurida. Ole sellega aga ettevaatlik, sest mõnes keskkonnas peetakse sellist tegevust ohtlikuks ja vaenulikukski!

SMB korral kasutab &kdeprint; Samba vahendeid `nmblookup` ja `smbclient` (need peavad olema varem paigaldatud) ning esitab seejärel leitud info puu kujul.

&IPP; (port 631) ja TCP Network/AppSocket'i (port 9100) korral püüab &kdeprint; avada porti ja kui see õnnestub, siis saata printerile käsu `ipp-get-printer-attribute`. Uuemate &HP; printerite puhul see tavaliselt õnnestub, sest neil on nii AppSocket'i kui &IPP; tugi.

Mõned printerid või tootjad kasutavad otsese TCP/IP trükkimise tarbeks muid pordinumbreid. Seda tasub järele kontrollida. Uuringu sätteid saab määrata dialoogis nupust Seadistamine, sealhulgas IP aadresse, porte ja kasutamise aegumist.

Aga veel kord: olge tähelepanelikud, et teid ei peetaks uuringu teostamisel isegi omaenda võrgus sissetungijaks.

&kdeprint;i nõustaja võrguseadistuse dialoog &kdeprint;i nõustajas saab sisestada parameetrid, mida nõustaja võrgu uurimisel kasutama peab.

## Printerimudeli valik

Võib-olla raskeim asi ongi printerimudeli valik. Varem oli asi eriti keeruline, sest juhtprogramme oli nii vähe ja neid oli tülikas leida. Nüüd on aga häda selles, et neid on liiga palju ja kuigi mõned on päris head, on päris palju teisi jälle peaaegu kasutuskõlbmatud.

Kui sinu süsteemis on saadaolevate juhtprogrammide värske andmebaas, vali esmalt akna vasakust paneelist tootja ja seejärel paremalt mudel. Poolitatud aken näitab kõiki &PPD;-sid, mida &CUPS; suutis leida oma standardsest paigaldatud &PPD;-de andmebaasist. Tavaliselt leidub see kataloogis `/usr/share/cups/model/`. Kui soovid, et &CUPS; ja &kdeprint; leiaks sulle vajaliku juhtprogrammi automaatselt, paiguta see just sinna.

## Juhtprogrammi valik

Järgmisel ekraanil näed valitud juhtprogrammi kirjeldust. See on võetud kasutada olnud &PPD;-st.

Tõelise &PostScript;-printeri puhul ära kunagi püüa paigaldada Foomatic või Gimp-Print &PPD;-d, isegi kui seda välja pakutakse. Õnnelikuks sa igatahes nii ei saa. Otsi parem tootjalt originaal-&PPD;, soovitavalt selline, mis on mõeldud &Windows; NT jaoks, ja kasuta seda.

Mõned &Linux; distributsioonid on pannud &CUPS;i jaoks kaasa kõikvõimalikke Ghostscripti filtrite ja foomatic &PPD;-failide kombinatsioone, mida nad vaid on leidnud. Paljud neist on täiesti kasutud, loodud juba aastate eest, kui www.linuxprinting.org-i entusiastid alustasid esimesi katsetusi võõraste &PPD;-de rakendamisel &CUPS;ile. Toona märgiti nende staatuseks küll alfa, kuid ikkagi hakkas osa oma elu elama ja nüüd võib neid leida kust iganes, mis enamasti ei tule &CUPS;ile sugugi kasuks.

Kui sa ei ole kindel, mida kasutada, vaata internetist:

- http://www.linuxprinting.org

- http://www.cups.org

Ja küsi teiste käest abi. Kunagi ilmub dokument, mis kirjeldab mitmesuguste juhtprogrammide ja &PPD; mudelite erinevusi, internetti aadressil http://kdeprint.sourceforge.net/. Aeg-ajalt tasuks vaadata, ega see pole juba juhtunud...

Nupp Muud... võimaldab hankida &PPD;, mis asub kusagil mujal failisüsteemi sügavustes.

## Printeri testimine ja õigete sätete leidmine

Määra nüüd kindlaks peamised juhtprogrammi sätted. Kõige olulisem on paberi vaikesuurus. Enamasti on see Letter. Kui sa aga elad maal, kus on levinud A4 ega soovi kohe alustada paberiummistusega, on õige hetk seda vältida.

Nüüd oled valmis trükkima testlehekülge. Vajuta selleks nuppu Test.

## Prinditiitli valik

Eelviimane ekraan laseb valida, kas soovid trükkida iga töö algust ja lõppu märkivaid prinditiitli lehekülgi ja kui jah, siis milliseid. Nende lubamist või keelamist saab küll ka enne iga trükkimistööd trükkimisdialoogis eraldi määrata.

Kui soovid kasutada isetehtud prinditiitleid, kopeeri need kataloogi `/usr/share/cups/banners/`, sest muidu pole neid võimalik kasutada. Aga need peavad igal juhul olema &PostScript;-failid.

## Viimane samm: printerile nime andmine

Viimane ekraan võimaldab anda uuele printerile meelepärase nime.

Nimi peab algama tähega ning võib sisaldada numbreid ja alakriipse kokku 128 märgi jagu. Püüa seda silmas pidada, kui sa ei taha just näha &CUPS;i deemonit väga imelikult käitumas. Printerinimed &CUPS;is ei ole tõstutundlikud! Seda nõuab &IPP;. Seepärast ei ole mingit vahet näiteks nimedel `DANKA_infotec`, `Danka_Infotec` ja `danka_infotec`.

## Lõpliku kinnituse ekraan