# &atlantik;u käsiraamat

## Sissejuhatus

Lauamängu &atlantik; eesmärk on hankida transatlandilise seiklejana maad Põhja-Ameerika ja Euroopa suurlinnades. Mängu võitmiseks peavad mängijad rajama omandatud maale kasumit tõotavaid rajatisi ning üritama kõik vastasmängijad pankrotti ajada.

Kõiki mängurežiime teenindab &atlantik;u tarbeks loodud mänguserver monopd. Üks režiimidest on väga sarnane populaarse kinnisvara-lauamänguga Monopoly.

## Ühenduse võtmine serveriga

&atlantik; on poolik, kui puudub mänguserver, millega ühendust võtta, Kui sul on toimiv internetiühendus, hangib &atlantik; automaatselt kättesaadavate serverite nimekirja, mille seast võid siis meelepärase valida. Ühendust võib mõistagi võtta ka kohaliku serveriga. Sellisel juhul peab sul olema paigaldatud ja töötamas `monopd` serveri tarkvara.

Kui serveriga ühenduse võtmisel tekib probleeme, võid lahendust leida järgmiselt:

- Proovides mõnda muud serverit. Avalike serverite nimekirja värskendatakse iga kolme minuti tagant ning server, millega püüad ühendust võtta, ei pruugi enam olla kättesaadav.

- Kontrollides oma tulemüüri. Internetiühendus võib olla piiratud, ühenduse võtmine serveritega võimatu. Luba väljuvaid ühendusi pordis 1234 või võta probleemi lahendamiseks ühendust enda võrguadministraatoriga.

- &atlantik; kasutab võrguühenduste juures klassi `KExtendedSocket`, mis omakorda kasutab klassi `QDns`. See võib tekitada probleeme IPv6 ja/või nimelahenduse juures.

## Vigadest teatamine

Kui arvad, et oled leidnud &atlantik;us vea, anna palun sellest teada. Arendajad suudavad ka ise sageli vead üles leida ja ära parandada, kuid just sinul võib ette tulla midagi, mida veel keegi pole kogenud. Probleemidest teatamata jätmine võib kaasa tuua selle, et võimalikke vigu ei parandatagi, sest keegi peale sinu neist ei tea.

Parim viis vigadest teada anda on kasutada &kde; veanõustajat. Sellele pääsed ligi menüükäsuga Abi Saada vearaport, kusjuures sellisel juhul on mõned Atlantiku versiooni puudutavad asjad juba ette ära täidetud. Sa võid määratleda kõik vead rubriiki &atlantik;, arendajad sorteerivad nende seast ise välja monopd serveriga seotud probleemid.

Palun anna vearaportis teada võimalikult palju üksikasju, näiteks millises olukorras viga ilmnes. Nii võib viga esile tulla ainult vanglas või oksjonil. Kui võimalik, salvesta vastav logi ja lisa see vearapordile või saada otse autorile. Logi võib sisaldada olulisi vihjeid, mis aitavad vea põhjuse kiiremini välja selgitada ja selle lahendada.

## Allalaadimine

&atlantik; on osa &kde;st ning seepärast on soovitatav kasutada väljalaskeid, mida levitatakse koos &kde;ga paketi &package; koosseisus. Mõned levitajad võivad küll olla ka mainitud väljalasete põhjal loonud omaenda &atlantik;u paketid.

Arendusversioonist huvitatud kasutajatel tasuks tutvuda &kde; CVS juhistega, et iseseisvalt hankida &atlantik; moodulist kdegames.

Viimased arendusversioonid võivad esitada mingeid lisanõudmisi monopd serveri osas. Selle kohta leiab rohkem infot &atlantik;u allalaadimissaidilt.

## Vastused korduma kippuvatele küsimustele

Kuidas lisada arvutist mängija?

Kahjuks ei toeta &atlantik; veel arvutist vastaste kasutamist. Me näeme vaeva võrguroboti Pacifik loomisega, mis võtaks ise serveritega ühendust, kuid see ei hetkel veel kasutatav.

Me soovitame kasutajatel pruukida avalikke internetiservereid või ka oma kohalikku LAN-serverit.

Kuidas käib kauplemine?

Klõpsa mängija rahapaunal või kinnisvaral &HPN;ga ning saadki hakata kauplema.

Kauplemisega on seotud kaks veidi segadust tekitavat asjaolu. Kui kaasad sellesse mõne muu mängija, avaneb sellel mängijal oksjoniaken. Iga mängija võib pakkumise tagasi lükata, mis paraku lõpetab oksjoni ka teiste mängijate jaoks. Oksjoniga peavad nõus olema kõik mängijad, enne kui seda saab edukalt läbi viia, mis võib olla aga raskendatud, sest mängijad osalevad seal isegi juhul, kui neil pole enam kaubeldavaid objekte.

## Autorid ja litsents

Rakenduse &atlantik; ja dokumentatsiooni autoriõigus © 1998-2004: Rob Kaper cap@capsi.com.

Tõlge eesti keelde: Marek Laane bald@online.ee

&underFDL; &underGPL;
&documentation.index;