# &korganizer;i käsiraamat

## Sissejuhatus

&korganizer; on hõlpsasti kasutatav isikliku info haldur (PIM, inglise keeles personal information manager). Selle abil saab ajastada kohtumisi, sündmusi ja ülesandeid. &korganizer; meenutab sulle eesseisvaid ülesandeid ja aitab ajakava korras hoida.

&korganizer;i põhiomadused:

- Ülesannete ja sündmuste tugi

- Hõlpus redigeerimine ja sündmuste tüübi vahetamine

- Sündmustele saab omistada kategooriaid

- Kategooriate esiletõstmine värviga

- Mitme kalendri avamise võimalus

- Ajastuse muutmine pelgalt lohistamisega

- Arvukad võimalused korduvate sündmuste tekitamiseks

- Teatud võimalused grupitöö korraldamiseks

- vCalendari avatud standardi loomupärane tugi

- Kalendrite ühendamise ja importimise võimalus

- Täielik sünkroniseeritus &PalmPilot;iga

- Lohistamisvõimalus avatud kalendrite vahel

- Põimitud koostöö &konqueror;iga

- Kohandatavad ikoonikomplektid

- Lohistatavad tööriistapaneelid

- Käsurea argumendid

Nüüd võid ette võtta &korganizer;i viieminutilise kiirkursuse või sukelduda kohe käskude, akende ja muu sellise seletustesse!

## &korganizer;i viieminutiline kiirkursus

(mõeldud kogenud ja kannatamatutele kasutajatele)

Aega on vähe? Hakkame sel juhul kiiresti peale ja vaatame ruttu üle, mida &korganizer; suudab!

Kui oled kunagi varem mõne personaalse info rakendusega töötanud, ei tohiks &korganizer;i kasutamine erilisi raskusi valmistada. Siin saab sisestada uusi sündmusi, olemasolevaid ümber ajastada, sündmustele kategooriaid omistada, uusi kategooriaid luua, osalejate ja nende rollide nimekirju luua ja muuta, automaatselt meilida kutseid sündmustele ning vahetada andmeid &korganizer;i kalendrite vahel.

Käesolev kiirkursus eeldab, et sa tead, kuidas töötada &kde;s ja et sa eelistada asjades omal käel selgusele jõuda. Seepärast on siin tutvustatud ainult &korganizer;i kõige olulisemaid funktsioone.

### Sündmuste sisestamine

1. Klõpsa kuupäevanavigaatoris vajalikule kuupäevale.

2. Klõpsa ikoonil . See avab päevavaate paneeli.

3. Tee paneelil vajaliku tunni tekstialal topeltklõps.

4. Sisesta sündmuse vajalikud üksikasjad. Kasuta liikumiseks kaarte Üldine, Osalejad, Kordus ja Kaasatud failid.

5. Sündmuse salvestamiseks klõpsa nupul OK.

### Ülesannete sisestamine

1. Vali menüükäsk Toimingud Uus ülesanne.

2. Sisesta ülesande vajalikud üksikasjad. Kasuta liikumiseks kaarte Üldine, Osalejad, Kordus ja Kaasatud failid.

3. Ülesande salvestamiseks klõpsa nupul OK.

### Sündmuste tüübid

&korganizer; kasutab kaht tüüpi kirjeid:

- Sündmused algavad ja lõpevad konkreetsel kuupäeval. Neile võib määrata ka konkreetse algus- ja lõpuaja, kuid see ei ole kohustuslik. Kui näiteks ärikohtumised, isiklikud tähtpäevad ja kinokülastused võivad olla näiteks hoolikalt planeeritavast ja täpse ajakavaga sündmusest, siis näiteks puhkus on sündmus, mis kestab mitu päeva ja mille puhul ei ole sestap vaja määrata täpset alguse ja lõpu kellaaega.

- Ülesanded on sündmused, mis peavad aset leidma mitte hiljem kui teatud kuupäeval, kuid võivad teoks saada ka varem.

Mõistagi võib ülesannegi nõuda hiljem täpset planeerimist. Oletame, et parajasti on 1. juuli ja sul on vaja nädala jooksul käia juuksuri juures. 3. juulil võtad ühendust juuksuriga ja lepid täpse aja kokku. Nii muutub esialgne ülesanne üsna tavaliseks kohtumiseks.

&korganizer; muudab täpse aja lisamise ülesandele väga lihtsaks. Kui märgid ära kasti Tähtaeg ja/või Algus, võid määrata vajalikud kuupäevad. Kui märgid kasti Määratud aeg ja sisestad vajaliku aja, muutub ülesanne väga sarnaseks sündmusega.

### Sündmuste ümberajastamine

Sündmuste ümberajastamine kujutab endast tavalist lohistamisoperatsiooni:

1. Liigu kuupäevanavigaatori abil sündmusele, mille ajastust soovid muuta.

2. Lohista sündmus uuele kuupäevale ja ajale.

Enne sellist toimingut tuleb valida sobiv vaade. Ainult päeva-, töönädala- ja nädalavaade näitavad tunde ning sobivad seetõttu täpselt ajastatud sündmuste (kohtumiste) ümberajastamiseks. Kuuvaade aga näitab ainult päevi, mistõttu see sobib paremini pikemaajaliste sündmuste (näiteks puhkus) jaoks.

Kui soovid täpsemat ümberajastamist, tee sündmusel topeltklõps ja muuda algus- ja lõpuaega päeva veerandtundideks jagavate hüpikkastide abil. Kui ka see täpsus sind ei rahulda, võid vajaliku aja käsitsi sisestada.

### Ülesannete ümberajastamine

Ülesande ümberajastamiseks tee ülesannete paneelil asuval ülesandel klõps hiire parema nupuga. See avab kontekstimenüü, kus vali käsk Kopeeri või Liiguta ning ilmuvast kalendrist vajalik kuupäev. Seejärel kopeeritakse või liigutatakse ülesanne valitud kuupäevale.

Teine võimalus on juhul, kui peapaneelil on parajasti nimekirja- või ülesandevaade, otsida sealt üles vajalik ülesanne ja teha sellel klõps hiire parema nupuga. Kui klõpsad hiire parema nupuga veerul tähtaeg, avatakse kalender kohe.

### Kokkuvõte

Käesolev viieminutiline kiirkursus puudutas vaid &korganizer;i kõige põhilisemaid omadusi. Nüüd aga tasuks läbi lugeda ka ülejäänud käsiraamat, et olla valmis kasutama kõike seda, mida &korganizer; suudab pakkuda. Uskuge, seda ei ole sugugi vähe! Aga kui sa arvad, et kogu käsiraamat on liiga raske ette võtta, võiks üle vaadata vähemalt KKK.

## Seadistamine

&korganizer;it on võimalik kohandada just oma maitsele. Seadistuste dialoogi saab avada menüükäsuga Seadistused KOrganizeri seadistamine.... Täpsemat infot selle kohta leiab osast Seadistuste dialoogi kirjeldus.

Muuta saab ka tööriistaribasid. Nende väljanägemise muutmiseks tee hiire parema nupuga klõps tööriistaribal ja kasuta ilmuvas menüüs pakutavaid võimalusi. Tööriistariba ikoonivaliku muutmiseks vali menüükäsk Seadistused Tööriistaribade seadistamine, kuid enne selle kasutamist võiks tutvuda ka tööriistaribade põhjaliku kirjeldusega.

Tööriistaribasid on võimalik ka aknas lohistada. Vii hiirekursor tööriistariba sanga kohale ning lohista riba &korganizer;i aknas uude asukohta.

Lokaliseeritud väärtusi, näiteks kuupäeva ja aja vorming, saab määrata &kcontrol;es Hõlbustus Riik & keel. Selle mooduli saab avada ka otse &korganizer;is menüükäsuga Seadistused Kuupäeva & aja seadistamine.... Et &kcontrol;es tehtud muudatused toimima hakkaksid, tuleb &korganizer; siiski taaskäivitada.

## Andmete sisestamine

### Sündmused:

Sündmused on tulevased kohtumised, näiteks ärikohtumised, isiklikud tähtpäevad ja kinokülastused. Sündmused võivad kesta ka mitu päeva, näiteks puhkus.

Uue sündmuse sisestamine on äärmiselt lihtne. Vali menüükäsk Toimingud Uus sündmus.... Ilmub aken kaartidega Üldine, Osalejad, Kordus ja Kaasatud failid.

Kui soovid, võid uue sündmuse sisestamisega algust teha ka teisel moel:

1. Liigu kuupäevanavigaatoriga vajalikule kuupäevale.

2. Klõpsa vajalikul vaateikoonil vaateribal või vali vajalik vaade menüüst Vaade. Kuna sündmus algab konkreetsel ajal, tuleks valida vaade, mis näitab ka tunde. Selleks sobib näiteks Päev, Töönädal või Nädal. Kuu seevastu sobib rohkem edaspidi lähemalt kirjeldatavatele ülesannetele.

3. Tee peapaneelil topeltklõps sündmuse alguse ajal ja kuupäeval.

4. Ilmub aken kaartidega Üldine, Osalejad, Kordus ja Kaasatud failid. Sisesta sinna andmed nii, nagu allpool kirjeldatud.

#### Kaart Üldine

Siin saab konkreetset sündmust põhjalikult kirjeldada. Täita ei ole vaja mitte kõiki välju, need, mis sulle hetkel huvi ei paku, võib jätta tühjaks. Täpsemat infot selle kohta leiab osast Nõutavad väljad. Ja kui sulle meeldib õppida näidete varal, siis üks selline leidub osas Sündmuse sisestamine.

Tiitel:

- Väljale Tiitel saab kirjutada sündmuse lühikirjelduse. Seda teksti näidatakse hiljem &korganizer;i peapaneelil.

Asukoht:

- Väljale Asukoht saab kirjutada ülesande toimumise asukoha.

Kuupäev ja kellaaeg

- &korganizer; pakub ise välja sündmuse alguse ja lõpu kuupäeva. Tema arvamuse kohaselt võiks sündmus alata ja lõppeda ühel ja samal, nimelt käesoleval kuupäeval. Aga mõistagi võid sa seda muuta vastavalt oma vajadustele. Kuupäevad saab otse väljadele kirjutada või kasutada selleks kalendrielementi. Aja saab valida hüpikkastist, kus pakutakse veerandtunniseid vahemikke, aga selle võib ka otse väljale kirjutada. Neid välju saab kasutada ainult siis, kui kast Aega ei ole määratud on märkimata.

Aega ei ole määratud

- Kui sa ei soovi sündmust konkreetsele ajale ajastada, märgi ära kast Aega ei ole määratud.

  Enamik sündmusi siiski on ajastatud konkreetsele kellaajale. Kui sinu sündmus seda ei vaja, on võib-olla tegemist hoopis millegagi, mis sobib paremini kokku ülesannetega

Meeldetuletus

- Märgi ära kast Meeldetuletus, kui soovid, et &korganizer; tuletaks sulle sündmust meelde. &korganizer; võib sinu soovil sel ajal ka mingi konkreetse rakenduse käivitada.

  Kontrolli siiski, et sul oleks ikka õigused määratud rakendust käivitada, sest muidu see tööle ei hakka.

  Vali, mitu minutit, tundi või päeva enne sündmust soovid meeldetuletust saada. Häireheli määramiseks klõpsa noodimärgiga nupul Noot. Jooksva mehega nupp Hammasratas aga võimaldab valida rakenduse, mida meeldetuletuse ajal käivitada.

Aega näidatakse kui:

- Sündmusele eraldatud aega saab sinu ajakavas näidata hõivatu või vabana. Millisena seda näidatakse, saabki valida hüpikkastist Aega näidatakse kui.

Ligipääs:

- Märgi ära kast Privaat või Konfidentsiaalne, et hoida sündmus vaid enda teada. Praegu ei ole sellel küll suuremat tähendust, aga kui esialgu veel algelised &korganizer;i grupitöö võimalused täienevad, siis on selline ülesanne nähtav ainult sinule. Märkekast avaldab mõju ka siis, kui kalendrifail laaditakse mingisse muuuse vormingut vCalendar tunnistavasse kalendrisse.

Üksikasjad:

- Sellesse suurde ja pealdiseta ristkülikusse saab kirjutada sündmuse pikema ja põhjalikuma kirjelduse. See võib olla just nii pikk, kui sa soovid. Kui näiteks sündmus kujutab endast auto kapitaalremonti, võid üles märkida kõik osad, mis vajavad väljavahetamist. Hiljem võid nimekirja välja trükkida ja anda automehaaniku kätte. Kui tegemist on poeskäiguga, võib näiteks siia kirjutada kõik, mida on vaja osta, selle hiljem välja trükkida ja meelespeana poodi kaasa võtta.

Kategooriate valik

- Sündmustele on võimalik omistada mitmesuguseid kategooriaid. Nende kohta leiab täpsemat infot osast Kategooriate kirjeldus.

Kui soovid sisestatud andmeid kinnitada, tühistada või algseks muuta, saad valida toimingunuppude ning nuppude OK, Rakenda ja Loobu vahel.

#### Kaart Osalejad

Mõned ülesanded võivad nõuda teiste inimeste kaasamist. Need on võimalik sellel kaardil kirja panna. Täpsemat infot selle kohta leiab osast Osalejad.

Kui soovid sisestatud andmeid kinnitada, tühistada või algseks muuta, saad valida toimingunuppude ning nuppude OK, Rakenda ja Loobu vahel.

#### Kaart Kordus

Mõned sündmused võivad ka korduda. Seda, kuidas ja millal, saabki siin määrata.

Seadistuste aktiveerimiseks märgi ära kast Kordamise lubamine. Kui see on märkimata, ei saa kaardil ka midagi muuta.

Kaart Kordus on jagatud neljaks sektsiooniks: Kohtumise aeg, Kordamise reegel, Kordamise vahemik ja Erandid.

##### Kohtumise aeg

See kopeerib kaardi Üldine ajamääratlust.

##### Kordamise reegel

Vali, kas soovid sündmuse kordumist päevades, nädalates, kuudes või aastates mõõdetava ajavahemiku järel. Valikuvõimalused on järgmised:

Igapäevane

- Määrab, kas sündmus toimub iga päev (1), ülepäeva (2) ja nii edasi.

Iganädalane

- Määrab, kas sündmus toimub iga nädal (1), ülenädalati (2) ja nii edasi. Samuti saab määrata sündmuse toimumise nädalapäeva (esmaspäev - pühapäev).

Igakuine

- Sündmus on võimalik määrata korduma iga kuu samal päeval või iga kuu samal nädalapäeval. Valida saab kahe võimaluse vahel. Vaikimisi eeldab &korganizer;, et soovid korduse määrata iga kuu konkreetsele kuupäevale (näiteks 15.). Samuti saab siin muuta perioodi, pannes näiteks sündmuse korduma iga kahe, kolme ja nii edasi kuu tagant.

Iga-aastane

- See sarnaneb igakuise võimalusega. Valida võib näiteks konkreetse kalendripäeva (⪚ aasta 250. päeva), Kordub tänasel päeval või korduse konkreetse kuu samal päeval (Kordub iga). Vaikimisi eeldab &korganizer;, et eelistad kordust tänasel päeval. Samuti saab muuta perioodi, pannes näiteks sündmuse korduma iga kahe, nelja ja nii edasi aasta tagant.

##### Kordamise vahemik

Vaikimisi korduvad kordama määratud sündmused lõputult, see tähendab, et kordustel puudub lõpp. See ei pruugi tingimata kattuda sinu huvidega, mistõttu saab kasutada kaht võimalust korduse tühistamiseks: määrates nende lõppkuupäeva või korduste koguhulga. Selles sektsioonis saadki valida, kumb võimalus sulle paremini sobib.

##### Erandid

Võib juhtuda, et oled küll määranud väga nutikad kordamise reeglid, aga siis leiad, et vaja läheb ka mõningaid erandeid. Kui näiteks paned paika oma keskkooliklassi õpilaste tunniplaani, tuleb arvestada vaheaegu ja muid erandlikke sündmusi. Selles sektsioonis saab kuupäevi erandite nimekirja (&ie; nende kordade nimekirja, mil sündmus isegi juhul, kui korduse reegel selle toimuma määrab, ikkagi ei toimu) lisada ning neid muuta või kustutada. Vali kuupäev kuupäevavalijaga ning klõpsa selle lisamiseks nimekirja nupule Lisa. Kui soovid aga kuupäeva eemaldada, klõpsa sellel paremal asuvas nimekirjakastis ja klõpsa nupule Kustuta.

Kui soovid sisestatud andmeid kinnitada, tühistada või algseks muuta, saad valida toimingunuppude ning nuppude OK, Rakenda ja Loobu vahel.

#### Kaart Kaasatud failid

Mõned ülesanded nõuavad failide kaasamist. Neid saab lisada, muuta, eemaldada ja näha. Kaasatud faili saab määrata ka selle asukohta või internetiaadressi andes.

Kui soovid sisestatud andmeid kinnitada, tühistada või algseks muuta, saad valida toimingunuppude ning nuppude OK, Rakenda ja Loobu vahel.

#### Lae/Salvesta mallina

Nupp Salvesta mallina võimaldab aktiivse sündmuse salvestada mallina, misjärel on võimalik selle andmeid kasutada ka edaspidi. Näiteks võib salvestada mallina kohtumise, mis leiab arvatavasti ka edaspidi aset samas kohas ja samade osavõtjatega.

Nupuga Lae mall saab avada olemasoleva sündmuse malli. Kui jätkata eelmises lõigus toodud näidet, siis saab nii näiteks paika panna kohtumise peävakorra.

### Ülesanne

Ülesannete nimekiri on koht, kuhu saad enda jaoks kirja panna asju, mida sul tuleb teha. Ülesanded on sellised sündmused, mida ei pea tingimata ajastama. On olemas lühiajalisi ja pikaajalisi ülesandeid. Näideteks võivad olla juuksuri juurde minek eelseisval nädalal ja vana auto müümine eelseisval aastal. Selliste asjade puhul ei pruugi vaja olla lasta mingil hetkel häirekellal kõlada, aitab sellest, kui paned kirja asjad, mis tuleb ära teha, ning kuupäevad, mis ajaks need asjad peaksid olema ära tehtud (tähtaeg).

Uue ülesande lisamiseks vali menüükäsk Toimingud Uus ülesanne.... Ilmub dialoog kaartidega Üldine, Osalejad ja Kaasatud failid.

#### Kaart Üldine

Tiitel

- Väljale Tiitel saab kirjutada ülesande lühikirjelduse.

Asukoht:

- Väljale Asukoht saab kirjutada ülesande toimumise asukoha lühikirjelduse.

Kuupäev ja kellaaeg

- Vaikimisi ei märgi &korganizer; neid kaste ära. Ülesannetel ei ole iseenesest ette nähtud algus- ja lõppkuupäeva. Soovi korral märgi üks kastidest ja muuda kuupäeva vastavalt vajdusele. Kuupäevad saab otse väljadele kirjutada või kasutada selleks kalendrielementi. Aja saab valida hüpikkastist, kus pakutakse veerandtunniseid vahemikke, aga selle võib ka otse väljale kirjutada. Neid välju saab kasutada ainult siis, kui on märgitud kast Määratud aeg

  Kuupäev ja aeg on esialgu mitteaktiivsed, sest ülesanded ei ole ju loomu poolest fikseeritud tähtajaga sündmused. Mõne puhul ei saa üldse mingist tähtajast rääkida ja enamik usutavasti ei vaja mingit täpset täitmise aega. Kui sinu ülesanne eeldab täpset aega, on võib-olla tegemist hoopis sündmusega.

Valmis

- Siin on näha ülesande täitmise protsent, msi esialgu on määratud 0% peale. Hiljem saad oma edusamme ise kajastada, muutes valmisoleku protsenti 20%-liste sammude kaupa.

Tähtsus

- Siin saab ülesandele omistada tähtsuse. Hüpikkast võimaldab valida tähtsuse vahemikus ühest viieni, kus 1 tähistab tähtsaimat. Esialgu on kõigi ülesannete tähtsuseks määratud 3 ehk keskmine.

Üksikasjad

- Sellesse suurde ristkülikusse saab kirjutada ülesande pikema ja põhjalikuma kirjelduse.

  Kui näiteks ülesandeks on auto kapitaalremont, saab siin üles lugeda kõik vahetamist vajavad osad. Hiljem võib nimekirja välja trükkida ja anda automehaanikule. Kui tegemist on aga näiteks poekülastusega, võib kirja panna kõik, mida on vaja osta, nimekirja välja trükkida ja meelespeana poodi kaasa võtta.

Kategooriate valik

- Ülesandele saab omistada mingi kategooria. Täpsemat infot nende kohta vaata osast Kategooriate kirjeldus.

Ligipääs

- Märgi ära kast Privaat või Konfidentsiaalne, kui soovid ülesande vaid enda teada jätta. Praegu ei ole sel erilist tähendust, aga kui esialgu algelised &korganizer;i grupitöö võimalused täienevad, on selline ülesanne nähtav vaid sulle.

Kui soovid sisestatud andmeid kinnitada, tühistada või algseks muuta, saad valida toimingunuppude ning nuppude OK, Rakenda ja Loobu vahel.

#### Kaart Osalejad

Mõned ülesanded võivad nõuda ka teiste kaasamist. Siin saab need üles lugeda. Täpsemat infot selle kohta leiab osast Osalejad.

Kui soovid sisestatud andmeid kinnitada, tühistada või algseks muuta, saad valida toimingunuppude ning nuppude OK, Rakenda ja Loobu vahel.

#### Kaart Kordus

Mõned sündmused võivad ka korduda. Seda, kuidas ja millal, saabki siin määrata.

Seadistuste aktiveerimiseks märgi ära kast Kordamise lubamine. Kui see on märkimata, ei saa kaardil ka midagi muuta.

Kaart Kordus on jagatud neljaks sektsiooniks: Kohtumise aeg, Kordamise reegel, Kordamise vahemik ja Erandid.

##### Kohtumise aeg

See kopeerib kaardi Üldine ajamääratlust.

##### Kordamise reegel

Vali, kas soovid ülesande kordumist päevades, nädalates, kuudes või aastates mõõdetava ajavahemiku järel. Valikuvõimalused on järgmised:

Igapäevane

- Määrab, kas ülesanne toimub iga päev (1), ülepäeva (2) ja nii edasi.

Iganädalane

- Määrab, kas ülesanne toimub iga nädal (1), ülenädalati (2) ja nii edasi. Samuti saab määrata ülesande toimumise nädalapäeva (esmaspäev - pühapäev).

Igakuine

- Ülesanne on võimalik määrata korduma iga kuu samal päeval või iga kuu samal nädalapäeval. Valida saab kahe võimaluse vahel. Vaikimisi eeldab &korganizer;, et soovid korduse määrata iga kuu konkreetsele kuupäevale (näiteks 15.). Samuti saab siin muuta perioodi, pannes näiteks ülesande korduma iga kahe, kolme ja nii edasi kuu tagant.

Iga-aastane

- See sarnaneb igakuise võimalusega. Valida võib näiteks konkreetse kalendripäeva (⪚ aasta 250. päeva), Kordub tänasel päeval või korduse konkreetse kuu samal päeval (Kordub iga). Vaikimisi eeldab &korganizer;, et eelistad kordust tänasel päeval. Samuti saab muuta perioodi, pannes näiteks sündmuse korduma iga kahe, nelja ja nii edasi aasta tagant.

##### Kordamise vahemik

Vaikimisi korduvad kordama määratud ülesanded lõputult, see tähendab, et kordustel puudub lõpp. See ei pruugi tingimata kattuda sinu huvidega, mistõttu saab kasutada kaht võimalust korduse tühistamiseks: määrates nende lõppkuupäeva või korduste koguhulga. Selles sektsioonis saadki valida, kumb võimalus sulle paremini sobib.

##### Erandid

Võib juhtuda, et oled küll määranud väga nutikad kordamise reeglid, aga siis leiad, et vaja läheb ka mõningaid erandeid. Selles sektsioonis saab kuupäevi erandite nimekirja (&ie; nende kordade nimekirja, mil ülesanne isegi juhul, kui korduse reegel selle toimuma määrab, ikkagi ei toimu) lisada ning neid muuta või kustutada. Vali kuupäev kuupäevavalijaga ning klõpsa selle lisamiseks nimekirja nupule Lisa. Kui soovid aga kuupäeva eemaldada, klõpsa sellel paremal asuvas nimekirjakastis ja klõpsa nupule Kustuta.

Kui soovid sisestatud andmeid kinnitada, tühistada või algseks muuta, saad valida toimingunuppude ning nuppude OK, Rakenda ja Loobu vahel.

#### Kaart Kaasatud failid

Mõned ülesanded nõuavad failide kaasamist. Neid saab lisada, muuta, eemaldada ja näha. Kaasatud faili saab määrata ka selle asukohta või internetiaadressi andes.

Kui soovid sisestatud andmeid kinnitada, tühistada või algseks muuta, saad valida toimingunuppude ning nuppude OK, Rakenda ja Loobu vahel.

### Nõutavad väljad

Alljärgnev kujutab ülevaadet sellest, millised väljad on sündmuste sisestamisel nõutavad ja millised võib tühjaks jätta:

- Kaardil Üldine tuleks täita vähemalt väli Tiitel ja panna kirja kirjeldus, kuigi kumbki ei ole kohustuslik. Kui märkida ära kast Meeldetuletus, oleks mõttekas määrata ka selle aeg ning valida, kas selle puhul tuleb esitada heli või käivitada mingi rakendus.

- Kaardi Osalejad võib täiesti tühjaks jätta.

- Kaart Kordus tuleb täita ainult juhul, kui on ära märgitud kast Kordamise lubamine.

- Kaardi Kaasatud failid võib täiesti tühjaks jätta.

## Grupitöö ajastamine

Praegu võimaldab &korganizer; ajastada grupitöö sündmusi ainult protokolli IMIP kasutades. IMIP on standard, mida kasutavad ka paljud muud kliendid, näiteks &Microsoft; Outlook, Lotus Notes ja Evolution. See tähendab, et sul on võimalik sündmusi jagada mainitud kliente kasutavate inimestega.

### Tegutsemine grupitöö organiseerijana

Päeva- ja nädalavaates on iga sellise sündmuse juures, mille puhul sina oled grupitöö sündmuse organiseerija, näha väike pingviini kujutav ikoon.

#### Sündmuse avaldamine

Kui soovid lihtsalt saata teistele inimestele teate sündmuse kohta, klõpsa pärast sündmuse valimist menüüs Ajaplaneerija käsule Avalda.... Seejärel ilmub dialoog, kus saad valida nende inimeste e-posti aadressid, kellele soovid sündmusest teada anda.

Sündmuse avaldamine ei nõua osalejatelt tingimata vastust.

#### Sündmuse organiseerimine

Tekita tavaline sündmus ja lisa sellele mõned osalejad. Seejärel vali menüükäsk Ajaplaneerija Päring. Kui saadad teate sündmusest teele väljuvate teadete aknast, tuleb klõpsata nupul Saada teated. Seejärel võid saada osalejatelt vastused oma sisenevate teadete aknas.

#### Sündmuse ärajätmine

Sündmuse ärajätmiseks pead olema selle organiseerija. Sellisel juhul vali sündmus ja seejärel menüükäsk Ajaplaneerija Loobu. See saadab kõigile osalistele ärajätmise teate. Kui kasutad väljuvate teadete akent, pead seal vajutama nupule Saada teated. Seejärel võid saada osalejatelt vastuse oma sisenevate teadete aknas.

### Osalemine grupitöö sündmuses

Päeva- ja nädalavaates on juhul, kui osaled mingis grupitöö sündmuses, selle sündmuse juures näha väike ikoon, millel on kolm pingviini.

#### Sündmuseteatele vastamine

Kui oled sisenevate teadete aknasse saanud kutse osaleda mingis sündmuses, võid selle eiramiseks vajutada nuppu Keeldu või sellega nõustumiseks ja oma kalendrisse sisestamiseks nuppu Nõus. Seejärel võid oma staatust redigeerida sündmuse osaliste kaardil ja saata kutse saatjale vastuse, valides selleks menüükäsu Ajaplaneerija Vasta. Kui soovid sündmuse kuupäeva või aega muuta, tee seda ning saada seejärel oma ettepanek kutse tegijale, valides selleks menüükäsu Ajaplaneerija Vastuettepanek.

#### Sündmuse viimase versiooni hankimine

Grupitöö sündmuse viimase versiooni hankimiseks vali sündmus ja seejärel menüükäsk Ajaplaneerija Värskenda. &korganizer; hangib seejärel viimase versiooni.

&plugins-chapter;

## Näited

### Uue sündmuse sisestamine

Toodavas näites seisab sul ees sündmuse sisestamine. Tegemist on 12. veebruarile 2004 kavandatud uue toote esitlusega. Sinu ülemus Jaana Vanasepp on sündmuse juhtija ehk omanik ja sina, Jaan Noorsepp, oled selle organiseerija. Lisaks teile on veel kaks osalist: Peeter Haamer ja Kristi Alasi. Jaana andis sulle ka sündmuse kava. See algab keskpäeval ehk kell 12 ja kestab kella 13-ni. Samasugused kokkusaamised on kavandatud veel (korduvatena) igale esmaspäevale.

1. Liigu kuupäevanavigaatoriga 12. veebruarile 2004.

2. Vali menüükäsk Toimingud Uus sündmus...

3. Kirjuta lühike, kuid kohane tiitel. On üsna oluline selle juures korrektne olla, sest see on ainuke väli, mida saab otsida. Kui võtad kuulda meie soovitust, kirjuta sinna `Toote turuletoomise üritus`.

4. Kirjuta suurde ristkülikusse põhjalik sündmuse programm. Et meie näide väga keeruliseks ei läheks, kirjuta kolmele eraldi reale `Sissejuhatus, Tutvustus, Kokkuvõte`.

5. Märgi ära kast Meeldetuletus. Määra meeldetuletuse ajaks 15 minutit — see on just paras aeg, mille kestel jõuab enne ürituse algust tassil teel lasta hea maitsta.

6. Klõpsa nupul Kategooriate valik.

7. Vali saadaolevate kategooriate seast Kohtumine. Seejärel klõpsa nupul OK.

8. Klõpsa kaardil Kordus ja märgi ära kast Korduse lubamine.

   Suurem osa tööst on juba sinu eest automaatselt ära tehtud. &korganizer;i vaikeväärtus määrab sündmuse korduma igal nädalal. Pane tähele, et märgitud on ka Lõppkuupäev puudub. See tähendab, et sündmus kordub igal esmaspäeval (alustades küll alles 12. veebruarist 2004) kuni aegade lõpuni (või vähemalt seni, kuni sa ülesande kustutad).

9. Seni on kõik hästi läinud. Klõpsa nüüd kaardile Osalejad.

10. Kaardil Osalejad tuleks ette võtta järgmised sammud:

    1. Näed, et oled ise sündmuse organiseerija. Klõpsa teiste osalejate lisamiseks nupule Uus.

    2. Kirjuta väljale Nimi `Jaana Vanasepp`. E-posti aadressi väljale kirjuta `jvanasepp@firma.ee`.

    3. Vali ametiks Omanik.

    4. Klõpsa nupule Uus.

    5. Kirjuta väljale Nimi `Peeter Haamer`. Väljale E-posti aadress kirjuta `phaamer@firma.ee`.

    6. Klõpsa nupule Uus.

    7. Kirjuta väljale Nimi `Kristi Alasi`. Väljale E-posti aadress kirjuta `kalasi@firma.ee`.

    8. Klõpsa nupule Lisa.

11. Nüüd oled tagasi sündmuse sisestamise peaaknas. Vaata veel kord kõik üle, klõpsates vastavalt kaartidele Üldine, Osalejad ja Kordus. Kui sa midagi taunitavat ei leia, klõpsa OK.

Õnnitlused! Oled oma esimese sündmuse paika pannud!

## Seletused

### Aknad

See osa sisaldab järgmiste akende kirjeldust:

- Kategooriate valiku kaart, mis on osa nii sündmuste kui ülesannete sisestamise aknast.

- Osalejate kaart, mis on osa nii sündmuste kui ülesannete sisestamise aknast.

- Tööriistaribade seadistamise dialoog, mille saab avada menüükäsuga Seadistused Tööriistaribade seadistamine.

- Seadistustedialoog, mille saab avada menüükäsuga Seadistused KOrganizeri seadistamine....

#### Kategooriad

Ülesandele saab omistada ka mitu kategooriat. Klõpsa nupul Kategooriate valik. Märgi ära kõik vajalikud kastid, milliseid kategooriaid soovid ülesandele omistada. Võimalik on ka lisada uus kategooria, kui kirjutada see väljale Muuda kategooriat.

Näiteks keeltekooli tund võib kuuluda nii äri kui hariduse kategooriasse, pulma-aastapäev aga soovi korral nii personaalsesse kui erisündmuse kategooriasse - valik on sinu.

#### Osalejad

Uus

- Osaleja lisamiseks nimekirja klõpsa nuppu Uus.

Väli Nimi

- Täida väljad Nimi ja E-posti aadress. Aadressiraamatu kasutamiseks viimase välja puhul vajuta nuppu Vali adressaat....

Roll

- Vali osaleja roll (osaleja, organiseerija, omanik, vaatleja) hüpikkastist. Roll on lihtsalt meeldetuletuseks, milline on kellegi osa sündmusel. Seda võib kasutada ka sorteerimiseks (vaata allpool).

Staatus

- Vali osaleja staatus (vajab tegevust, nõustutud, delegeeritud, tõrges, valmis, tagasi lükatud, töötluses). Üksikasjade nimekirjas näha olev staatus võimaldab kiiresti tuvastada, mida peab veel ette võtma, et sündmus edukaks kujuneks. Seda saab kasutada ka sorteerimiseks (vaata allpool).

Vastuse küsimine

- Märgi ära kast Vastuse küsimine, kui osaleja peaks sinu ettepanekule kuidagi reageerima. See tähendab, et osalejale saadetakse seejärel sündmuse ajakava. Sellele osutab üksikasjade nimekirjas väike ümbrik. See võimalus on kindlasti kasulikum siis, kui grupitöö võimalused täienevad.

Korda kirjeldatud toiminguid kõigi osalejate puhul.

Vali adressaadid

- Kui osaleja leidub sinu aadressiraamatus, ei ole sul vaja isegi tema e-posti aadressi meelde tuletada. Klõpsa nupule Vali adressaadid... ja vali vajalik nimi nimekirjast. Pane tähele, et tegemist on &kde; standardse aadressiraamatuga, mida kasutab ka &kmail; ja mida on võimalik välja kutsuda eraldi rakendusena (&kaddressbook;).

Sorteerimine

- Pane tähele, et sul on võimalik osalejate järjekorda muuta. Klõpsa mõnele veerupealdisele (nimi, e-posti aadress, roll, staatus, RSVP), et sorteerida nimekiri vastava veeru järgi.

Staatuse muutmine

- Kui osalejad sulle vastavad (sündmusel osalemist kinnitavad, selle tagasi lükkavad või kellelegi teisele delegeerivad), võib tekkida vajadus muuta nende staatust ja võib-olla muudki infot. Selleks vali nimekirjast osaleja, klõpsates tema nimel. Seejärel ilmuvad nähtavale osaleja nimi, e-posti aadress ja muud sisestatud info. Nüüd saad infot ja staatust muuta vastavalt vajadusele. Kui oled lõpetanud, klõpsa muudatuste salvestamiseks nupul Rakenda.

#### Tööriistaribade seadistamine

&korganizer;il on kolm tööriistariba: peamine tööriistariba (ikoonidega Uus, Ava, Trüki, Lõika, Kopeeri, Aseta, Mine tänasele, Uus sündmus, Uus ülesanne ning mõne spetsiifilise &korganizer;i tegevusega, nagu Otsi ja Trükkimise eelvaatlus), vaateriba (kus on võimalusteks Nimekiri, Päev, Töönädal, Nädal ja Kuu) ning näitamisriba (ikoonidega Avalda, Päring, Vasta ja Aadressiraamat). Tööriistaribasid saab mitmel moel muuta: lisada uusi ikoone, muuta nende suurust, muuta tööriistariba asendit ja lisada ikoonidele kirjeldav tekst.

Tööriistaribade asukohta saab muuta kahel viisil:

- Klõps hiire parema nupuga tööriistaribal avab tööriistariba menüü, kus saab muuta ka stiili.

- Tööriistariba võib ka lihtsalt teise kohta lohistada, haarates hiirega iga riba vasakus servas olevast sangast. Lähemalt saab tutvuda mitmesuguste muude hõlpsate lohistamisoperatsioonidega siin.

Tööriistaribasid saab seadistada kahel viisil:

- Graafilist stiili saab muuta tööriistariba menüü abil, mille saab avada hiire parema nupu klõpsuga tööriistaribal.

- Ikoonivalikut saab muuta menüükäsuga Seadistused Tööriistaribade seadistamine.

##### Seadistused Tööriistaribade seadistamine

See dialoog võimaldab muuta tööriistaribal olevaid ikoone.

###### Tööriistariba valik

Esmalt tuleb valida tööriistariba, mida soovid muuta. Kõik dialoogis tehtavad muutused mõjuvad tööriistaribale, mis on valitud dialoogi ülaosas asuvas hüpikmenüüs.

###### Võimalikud tegevused

Tööriistariba nimetuse all asub kaks ristkülikut: Võimalikud tegevused ja Valitud tegevused. Vasakule ja paremale osutavaid nooli (need paiknevad kahe ristküliku vahel) kasutades saab ikoone lisada võimalike nimekirjast valitud tegevuste nimekirja. Üles ja alla osutavad nooled võimaldavad muuta ikooni asukohta tööriistaribal.

Arvesta, et üldiselt on kasulikum omada vähem ikoone, sest nii ei ole vaateväli nii kirju ja selle tajumine on valutum. Kui näiteks oled harjunud lõikama ja asetama kiirklahvidega, siis ei pruugi sul olla mingit tarvidust ikoonide Lõika, Kopeeri ja Aseta järele.

##### Tööriistariba menüü

Selles menüüs saab muuta tööriistaribade väljanägemist. Selle avab hiire parema nupu klõps tööriistaribal.

###### Teksti asend

Algselt ei ole ikoonidel teksti. Kui sulle aga meeldib, võid valida teksti näitamise ikoonide all või kõrval või isegi ainult teksti näitamise ilma ikoonideta.

###### Asukoht

Tööriistariba võib asuda ülal, all, paremal või vasakul. Kui valid ujuva positsiooni, saab tööriistariba kasutada ka väljaspool &korganizer;i akent. Kui valid peitmise võimaluse, kahaneb tööriistariba tillukeseks ristkülikuks. Sellele klõpsates saab tööriistariba tagasi manada.

###### Ikooni suurus

Siin saab muuta ikooni suurust, valides väikeste, suurte ja keskmise suurusega ikoonide vahel.

#### Seadistused

Seadistustedialoog võimaldab määrata üsna mitmed &korganizer;i tegutsemise alused ja võimalused.

##### Personaalne

Personaalsed seadistused võimaldavad määrata mitmesuguseid asju, mis tegelevad sinu isiksuse tuvastamisega või ka millegi muuga, mis muude kategooriate alla ei mahu.

Sinu nimi

- Sinu nime väljal seisab esialgu Anonüümne kasutaja, kelle e-posti aadressiks on määratud eikeegi@eikuskil. Nime saad muuta kas seda otse kasti kirjutades või kasutades &kcontrol;e meiliseadistusi (vaata allpool). Seda nime näidatakse ülesannete ja sündmuste puhul väljal Omanik.

E-posti aadress

- Välja E-posti aadress kasutatakse samuti kalendri omaniku tuvastamiseks. Kui keegi teine avad sinu kalendri või sündmuse, ei saa ta seda muuta, sest tal on ainult lugemisõigus.

Kasutatakse meiliseadistusi juhtimiskeskusest

- Märgi see kast, kui soovid kasutada &kcontrol;es määratud nime ja e-posti aadressi (Võrk E-post &kcontrol;es).

Sündmuste meiliga edastamisel saadetakse koopia ka omanikule

- Kui märgid ära kasti Sündmuste meiliga edastamisel saadetakse koopia ka omanikule, saadetakse sulle koopia kõigist meilidest, mida &korganizer; sinu soovil sündmuste osalistele saadab.

Kalendri automaatne salvestamine

- Kasti Kalendri automaatne salvestamine märkimisel salvestatakse kalender automaatselt &korganizer;i töö lõpetamisel ilma sinu käest kinnitust küsimata. Lisaks sellele salvestatakse kalender teatud ajavahemiku tagant ka töö ajal, et vältida oluliste andmete kadu. Salvestamisintervalli (minutites) saad siin ka ise määrata.

Kustutamisel küsitakse kinnitust

- Kasti Kustutamisel küsitakse kinnitust märkimisel küsib &korganizer; iga kustutamise korral sinu käest kinnitust. Kui see on märkimata, ei päri &korganizer; mingi sündmuse kustutamisel midagi, vaid viib käsu viksilt ellu.

E-posti klient

- Siin saab valida, millist meiliklienti kasutada. Selleks võib olla näiteks &kmail; või sendmail (mis peab mõistagi olema süsteemi paigaldatud).

Grupitöö kasutamine

- Sellega saab lubada automaatsed kirjad sündmuste, ülesannete või žurnaali loomisel, uuendamisel või kustutamisel. Lülita sisse, kui soovid kasutada grupitöö võimalusi (nt. seadistada Kontacti KDE Kolabi kliendiks).

Salvestamisel eksporditakse HTML-i

- Selle märkimisel ekspordib &korganizer; ülesannete loendi igal salvestamisel.

Uued sündmused/ülesanded

- See võimalus lubab lisada uued sündmused/ülesanded standardressursile või panna &korganizer; iga kord küsima, millist ressurssi soovid kasutada.

  Kolab2 serveri eriomadused: mõistlik oleks valida "Küsitakse, millist ressurssi kasutada", kui plaanid kasutada Kolabi serveri kaustade jagamise võimalusi või kui sul tuleb Kontacti KDE Kolabi kliendina pruukides hallata paljusid kontosid. Nii saad ise kontrollida kättesaadavaid ressursse.

##### Aeg & kuupäev

Ajavöönd

- Ajavöönd määrab sinu ajavööndi, mille saab valida mandrite ja linnade loendist. &korganizer; arvestab automaatselt ka suveaega.

Kohtumise aeg vaikimisi

- Kui valid uue sündmuse toimingute menüüst või tekitad sündmuse mingil viisil, mille korral &korganizer; ei suuda ära arvata, millal peaks seda sündmust alustada, määrab &korganizer; siin määratud tunni vaikimisi sündmuse alguseks.

Uue kohtumise kestvus vaikimisi

- Kui valid uue sündmuse toimingute menüüst või tekitad sündmuse mingil viisil, mille korral &korganizer; ei suuda ära arvata, kui kaua peaks sündmus kestma, määrab &korganizer; siin määratud väärtuse vaikimisi kestvuseks.

Häire aeg vaikimisi

- Väljal Häire aeg vaikimisi saad määrata, kui kaua enne sündmuse toimumisaega tuleks häire aktiveerida.

Tööpäev

- Võimalustega Tööpäeva alguskellaaeg ja Tööpäeva lõppkellaaeg saab määrata, millal tööpäev algab ja lõpeb.

  Lisaks on kastid Välja arvatud pühad ja Välja arvatud laupäevad, millega saab &korganizer;il lasta need päevad tööpäevade seast välja arvata.

##### Vaated

Päev algab kell

- Päev algab kell tähendab tundi, mida &korganizer; näitab esimesena. Mõistagi saab kerida ka varasemale tunnile, kuid Päev algab kell võiks olla varaseim aeg, mida kasutad sündmuste jaoks. See võib olla näiteks ärkamisaeg või töö alustamise aeg.

Järgmise x päeva vaates näidatavad päevad

- Järgmise x päeva vaates näidatavad päevad lubab muuta, päevade hulka, mida pakub menüü Vaade valik Järgmised x päeva

Tunni suurus päevakavavaates

- Selle liuguriga saab määrata ridade kõrguse päevakavavaates.

Kuupäevanavigaatoris näidatakse sündmusi, mis korduvad iga päev

- Kasti Kuupäevanavigaatoris näidatakse sündmusi, mis korduvad iga päev märkimisel näidatakse kuupäevanavigaatoris rasvases kirjas päevi, mis sisaldavad iga päev korduvaid sündmusi.

Kuupäevanavigaatoris näidatakse sündmusi, mis korduvad iga nädal

- Kasti Kuupäevanavigaatoris näidatakse sündmusi, mis korduvad iga nädal märkimisel näidatakse kuupäevanavigaatoris rasvases kirjas päevi, mis sisaldavad iga nädal korduvaid sündmusi.

Sündmuse kokkuvõtte näitamine kohtspikris

- Kui sündmuse kokkuvõte on pikem, kui parajasti eesolev vaade võimaldab korraga näha, ei ole ülejäävat teksti näha. Kasti Sündmuste kokkuvõtte näitamine vihjeaknas märkimisel näidatakse kogu teksti kohtspikris, kui hoiad hiirekursorit veidi kohtumise kohal.

Kuuvaade hõivab kogu akna

- Selle sisselülitamisel hõivab kuuvaade terve &korganizer;i akna, mitte aga ei jaga seda kuupäevanavigaatori, ülesannete ja kalendritega.

Kuuvaade kasutab kategooria värve

- Sisselülitamisel kasutab kuuvaade valitud kategooriaga seotud värve.

Ülesannete vaade kasutab kogu akent

- Selle sisselülitamisel hõivab ülesannete vaade terve &korganizer;i akna, mitte aga ei jaga seda kuupäevanavigaatori, ülesannete ja kalendritega.

Käesoleva aja näitamine (Marcus Baini joon)

- Selle valimisega näidatakse parajasti kehtivat aega punase joonena. See annab sulle märku näiteks selle kohta, kui palju on veel kohtumiseni aega jäänud.

Sekundite näitamine ajajoonel

- See võimalus laiendab ajajoont, näidates ka sekundeid.

Ajavahemiku valimine päevakorra vaates käivitab sündmuse redaktori

- Selle valimisel avatakse automaatselt sündmuse redaktor, kui valid mingi ajavahemiku.

##### Fondid

- Võimalusega Ajatelg saab määrata ajatelje fondi ning selle stiili ja suuruse.

- Võimalusega Kuuvaade saab määrata kuuvaate fondi ning selle stiili ja suuruse.

- Võimalusega Päevakorra vaade saab määrata päeva-, nädala- ja töönädala vaate fondi ning selle stiili ja suuruse.

- Võimalusega Ajajoon saab määrata ajajoone fondi ning selle stiili ja suuruse.

##### Värvid

Siin saab valida värvi, mida kasutatakse pühade, esiletõstmise ja teatud konkreetsete sündmusekategooriate esiletõstmiseks. Igale kategooriale võib valida eri värvi. Samas võib värvikirevus asja segasemaks ajada, nii et mõtle natuke, enne kui tegutsed.

Samuti saab valida sündmuse ja päevakorra vaate tausta vaikevärvi.

##### Grupitöö ajastamine

Ajaplaneerija meilid peaks

- Siin saab valida, kas sündmuste teated tuleks saata kohe või jätta esialgu väljuvate teadete aknasse.

Täiendavad e-posti aadressid

- Siin saab &korganizer;ile teada anda, millised e-posti aadresse kasutad lisaks sellele, mis on määratud kaardil Personaalne. See on mõttekas juhul, kui oled osaline mõnes sündmuses, kus kasutad mõnda muud e-posti aadresi.

##### Vaba/hõivatud

Avaldamise kaart

- Võimaldab teistel arvestada sinu kalendri hõivatud aegade kava kohtumisi planeerides, kuhu neil on mõttes ka sind kutsuda.

  - Vaba/hõivatud info avaldamine

    Sisselülitamisel laetakse sinu vaba/hõivatud info automaatselt üles.

    Pane tähele, et sa võid selle ka valimata jätta ning saata oma vaba/hõivatud info e-postiga või võrku laadida KOrganizeri menüü Ajaplaneerija käskudega.

    Kui sinu rakendus töötab KDE Kolabi kliendina, ei ole see vajalik. Kolab2 server hoolitseb ise sinu vaba/hõivatud info avaldamise eest ja tagab teistele kasutajatele sellele ligipääsu.

  - Üleslaadimiste min. ajavahe (minutites)

    Kui otsustad oma infot automaatselt avaldada, saad määrata ka üleslaadimiste vahele jääva intervalli minutites.

  - Avaldatakse (vaikimisi 60) päeva vaba/hõivatud info

    Siin saab määrata, mitme kalendripäeva info avaldatakse ja on kättesaadav teistele.

  - Serveri URL

    Kirjuta siia serveri URL, millel sinu vaba/hõivatud info avaldada. Vajaduse korral küsi seda serveri administraatorilt.

    Kolab2 serveri näide:`webdavs://kolab2.com/freebusy/juhan@kolab2.com.ifb`

  - Kasutajanimi

    Kirjuta siia sinu kontot serveril puudutav info.

    Kolab2 serveri eriomadused: sinu registreeritud UID (Unikaalne IDentifikaator). Vaikimisi peaks see olema sama sinu e-posti aadressiga Kolab2 serveril, kuid võib ka sellest erineda. Viimasel juhul kirjutagi siia oma UID. Kui sa seda ei tea, küsi seda serveri administraatori käest.

  - Parool

    Kirjuta siia oma parool (serverile siselogimiseks).

  - Parool jäetakse meelde

    Sisselülitamisel jätab KOrganizer sinu parooli meelde ega küsi seda edaspidi, kui vaba/hõivatud infot üles laadid.

    Turvakaalutlustel ei ole soovitatav oma parooli seadistustefailis salvestada.

Tõmbamise kaart

- - Teiste inimeste vaba/hõivatud info automaatne tõmbamine

    Sellega saab teiste isikute vaba/hõivatud info tõmbamise automatiseerida. Selle kasutamiseks täida allpool vajalikud serveri info väljad.

  - Hankimisel kasutatakse täielikku e-posti aadressi

    Sellega saab muuta faili nime, mida serverilt tõmmatakse. Selle märkimisel tõmmatakse vaba/hõivatud info fail nimetusega `kasutaja@domeen.ifb`, muidu aga `kasutaja.ifb`. Kui sa ei ole väga kindel, küsi serveri administraatorilt, kuidas peaks talitama.

    Kolab2 serveri eriomadused: kui oled määranud &korganizer;i KDE Kolabi kliendi (Kontact/Kolab) komponendiks, tuleb sul see sisse lülitada.

  - Serveri URL

    Kirjuta siia serveri URL, kust vaba/hõivatud info tõmmata. Vajaduse korral küsi seda serveri administraatorilt.

    Kolab2 serveri näide:`webdavs://kolab2.com/freebusy/`

  - Kasutajanimi

    Kirjuta siia sinu kontot serveril puudutav info.

    Kolab2 serveri eriomadused: sinu registreeritud UID (Unikaalne IDentifikaator). Vaikimisi peaks see olema sama sinu e-posti aadressiga Kolab2 serveril, kuid võib ka sellest erineda. Viimasel juhul kirjutagi siia oma UID. Kui sa seda ei tea, küsi seda serveri administraatori käest.

  - Parool

    Kirjuta siia oma parool (serverile siselogimiseks).

  - Parool jäetakse meelde

    Sisselülitamisel jätab KOrganizer sinu parooli meelde ega küsi seda edaspidi, kui vaba/hõivatud info faile tõmbad.

    Turvakaalutlustel ei ole soovitatav oma parooli seadistustefailis salvestada.

#### Väljuvad teated

veel kirjutamata

#### Sisenevad teated

veel kirjutamata

### Menüüd

&korganizer;i käivitamisel ilmub &korganizer; peaaken. See koosneb mitmest osast: menüüriba, tööriistariba, kuukalender, peapaneel sündmuste käesoleva vaatega ja ülesannete nimekiri. Kalender näitab esialgu käesolevat kuupäeva.

Menüüd pakuvad võimaluse kasutada kõiki toiminguid, mida saab ette võtta kalendriga, sealhulgas salvestamine, avamine, sündmuste lisamine ja kustutamine, trükkimine ja nii edasi.

#### Fail

Menüü Fail võimaldab kasutada kogu kalendrit hõlmavaid toiminguid.

&Ctrl;N Fail Uus

- Avab uue peaakna. See aken sisaldab algul nimeta kalendrit. Uut akent saab kasutada:

  - sama kalendri avamiseks teistkordselt (vali menüükäsk Fail Ava ja vali sama kalender, mis on algupärases aknas)

  - kahe erineva kalendri üheaegseks kasutamiseks (vali menüükäsk Fail Ava ja vali mõni muu kalender)

  - uue kalendri loomiseks (vali menüükäsk Fail Salvesta, millega saab anda uuele kalendrile nime ja see ka salvestada)

&Ctrl;O Fail Ava

- Avab failidialoogi, kus saab valida avamiseks uue vCalendar-faili. Kui oled teinud parajasti avatud kalendrisse muutusi, küsitakse sinu käest, kas soovid need enne uue kalendri avamist salvestada.

Fail Ava hiljutine

- Ava hiljutine näitab nimekirja hiljuti avatud kalendritest, mis võimaldab mööda hiilida failidialoogi kasutamisest.

&Ctrl;S Fail Salvesta

- Valides menüükäsu Salvesta või klõpsates ikoonile Salvesta, salvestab &korganizer; kalendri kõvakettal ja tagab sellega, et kõik tehtud muudatused alles jäävad. Kui kalendril ei ole veel nime, toimib salvestamiskäsk nagu käsk Salvesta kui.

Fail Salvesta kui...

- Salvesta kui avab failidialoogi, kus saab kalendrile valida käesolevast erineva nime. See on kasulik näiteks juhul, kui oled teinud kalendrisse muutusi, mida soovid säilitada, kuid samas soovid alles jätta ka tavalise kalendri.

&Ctrl;W Fail Sulge

- Sulgeb parajasti avatud kalendri. Aken ise jääb avatuks ja seda saab kasutada uue kalendri avamiseks.

&Ctrl;P Fail Trüki

- Vali menüükäsk Trüki või klõpsa ikoonile Trüki, kui tahad parajasti avatud kalendri välja trükkida. Võimalik on määrata trükitavate kuupäevade vahemik (kas käsitsi või kalendrielemendiga) ning vaate tüüp (päev, kuu, nädal või ülesanne).

Fail Trükkimise eelvaatlus

- Kui valid menüükäsu Trükkimise eelvaatlus või klõpsad ikoonile Trükkimise eelvaatlus, näidatakse parajasti avatud kalendrit ekraanil, mitte ei saadeta printerile trükkida. Selle võimaluse abil saab enne reaalset trükkimist kontrollida, kuidas asi välja hakkab nägema.

  Võimalik on määrata trükitavate kuupäevade vahemik (kas käsitsi või kalendrielemendiga) ning vaate tüüp (päev, kuu, nädal või ülesanne).

Fail Import rakendusest Ical

- Kui oled kasutanud icali, populaarset, kuid üsna vananenud &UNIX; kalendrirakendust, võib tekkida soov importida sündmused ja ülesanded sellest &korganizer;isse. Selle käsuga loetakse `.calendar`-fail ja liidetakse kõik selle kirjed parajasti avatud kalendriga. Kui selle tegevuse käigus tuleb ette vigu või muid arusaamatuid asju, antakse sellest teada veateate kastiga.

Fail Import Ühenda kalender

- Ühenda kalender: kui sul on mõni vCalendar-fail ja sa soovid liita selle sisu oma praeguse kalendriga, kasuta just seda võimalust. Näiteks on seda mõttekas teha juhul, kui oled saanud e-postiga mõne uue vCalendar-faili.

Fail Arhiveeri vanad kirjed

- Aegajalt võib olla mõttekas vanu kirjeid kustutada.

  Tänapäevastel arvutitel on küll suured kõvakettad ja palju mälu, aga kui sünkroniseerid &korganizer;i kalendrit mõne piiratuma mäluga masinaga, näiteks Palmiga, võib arhiveerimisel olla päris suur mõte. Ka &korganizer; võib aeglasemalt töötada, kui kirjeid on väga palju.

  1. Vali Arhiveeri vanad kirjed.

  2. Täida väli Sündmused, mille tähtaeg oli enne: või kasuta kuupäeva valimiseks kalendrielementi.

  3. Kui valid arhiveerimise, tuleb sisestada ka arhiivifaili nimi väljale Arhiivifail. Kui soovid kasutada mõnda varasemat arhiivifaili, klõpsa nupul Lehitse ja ava vajalik fail. See kirjutatakse üle, nii et kontrolli esmalt, et sul selles leiduvaid andmeid enam vaja ei lähe või et sul on olemas varukoopia.

Fail Export Ekspordi veebilehena...

- Kalender või osa sellest on võimalik salvestada HTML failina, mis kõlbab ka avaldamiseks veebis.

  1. Vali menüükäsk Ekspordi veebilehena... Ilmub dialoog kolme kaardiga: Üldine, Sündmus ja Ülesanne.

  2. Kaart Üldine:

     1. Määra ajavahemik, mida soovid avaldada. Sisesta kuupäevad käsitsi või kasuta kalendrielementi.

     2. Vali vaate tüüp: Sündmuste nimekiri, Ülesannete nimekiri või Mõlemad.

     3. Määra loodava faili nimi väljal Väljundfail. Kui soovid üle kirjutada olemasoleva veebifaili, klõpsa selle avamiseks nupule Lehitse.

     4. Määra, kas soovid kaasata veebilehele ka kategooriad ja osalejad.

  3. Kaart Ülesanne: siin saab määrata, kas kaasata ka tähtajad, kategooriad ja osalejad.

Fail Muuda aktiivseks

- Kui oled avanud enam kui ühe kalendri, saab ainult üks neist olla korraga aktiivne. Menüükäsk Muuda aktiivseks võimaldabki muuta parajasti avatud kalendri akna aktiivseks.

  Aktiivne kalender laetakase vaikekalendrina &korganizer;i käivitamisel. See tähendab, et kui töötad enam kui ühe kalendriga, tuleks muuta aktiivseks see kalender, mida kõige enam vaja läheb.

&Ctrl;Q Fail Välju

- Menüükäsk Välju või klõps ikoonile Välju sulgeb aktiivse kalendriakna, küsides juhul, kui sellesse on tehtud muudatusi, mida ei ole salvestatud, kas soovid need salvestada

  See käsk ei mõjuta ülejäänud avatud kalendriaknaid. Iga aken tuleb eraldi sulgeda.

#### Redigeerimine

Menüü Redigeerimine võimaldab muuta ja otsida sündmusi ja ülesandeid.

Käsud Lõika, Kopeeri ja Aseta toimivad sarnaselt muudele KDE rakendustele. Käsuga Otsi saab leida sündmusi ja ülesandeid parajasti aktiivses kalendris.

&Ctrl;X Redigeerimine Lõika

- Lõikab parajasti valitud sündmuse(d) lõikepuhvrisse, eemaldades selle/need ühtlasi kalendrist.

&Ctrl;C Redigeerimine Kopeeri

- Kopeerib parajasti valitud sündmuse(d) lõikepuhvrisse, jättes selle/need samas alles ka kalendrisse.

&Ctrl;V Redigeerimine Aseta

- Aseta lisab lõikepuhvri sisu kalendrisse. Lõikepuhver peab sisaldama sobivat vCalendari, mille eelduseks on varasem lõikamis- või kopeerimiskäsk või valimine väljaspool &korganizer;it. Kui lõikepuhvri sisu osutub arusaamatuks, ilmub veateade.

  Siiski saab kiirklahve &Ctrl;C ja &Ctrl;V kasutada ka andmete kopeerimiseks mõnest muust rakendusest &korganizer;i sündmuste redigeerimise aknasse või vastupidi.

&Ctrl;f Redigeerimine Otsi

- Vali menüükäsk Otsi (menüüs Redigeerimine) või klõpsa ikoonile Otsi, et leida sündmus vastavalt selle tiitlile, kirjeldusele ja/või kategooriale. Otsimine toimib ainult määratud välja(de)l.

  Kui täpne kokkuvõte ei ole meeles, saab kasutada ka metamärke. Kui sa ei tea mingit märki kokkuvõttes, kirjuta selle asemele `?`. Kui teadmata on enam kui üks märk, kirjuta `*`. Kui näiteks tead, et kokkuvõtte keskel seisis sõna töö, võid otsida väljendiga `*töö*`. &korganizer; näitab sellisel juhul näiteks selliseid kirjeid: Mine nüüd tööle, Üks ilus tööülesanne ja nii edasi. Tähesuurus ehk tõst ei ole oluline.

  Otsimise tulemusi näidatakse määratud kirjeldust sisaldavate sündmuste ja/või ülesannete nimekirjana. Nimekirja veerud on samasugused nimekirjavaate veergudega.

  Tulemuste nimekiri on aktiivne, see tähendab, et võid teha real topeltklõpsu selle või vastava sündmuse redigeerimiseks. Täpsemat infot leiab osadest Sündmuste sisestamine ja Ülesannete sisestamine.

#### Vaade

Ülesannete nimekirja vaatamiseks on võimalik kasutada mitmeid vaateid, sealhulgas nimekirja, päeva, nädala ja kuu vaadet. &korganizer; suudab ka seansside vahel meelde jätta, millist vaadet sa viimati kasutasid ning rakenduse uuel käivitamisel just selle avada.

Üldiselt pakub iga vaade võimaluse näha sündmusi ja ülesandeid kas teatud konkreetsel ajavahemikul või teatud konkreetsel kujul. Klõpsa edasise toimingu sooritamiseks suvalisel sündmusel. Klõps hiire parema nupuga sündmusel avab menüü võimalustega seda muuta, kustutada ja nii edasi. Toimingu sooritamiseks võib kasutada ka toimingute menüüd.

Vaade Nimekiri

- Lülitab sisse nimekirjavaate.

  See vaade näitab kõiki antud päeva sündmusi nimekirjana. Iga sündmus võtab enda alla ühe rea. Esimene veerg võib näidata kellaikooni, mis osutab, et sündmusele on määratud häire, teine veerg rõngasse keeratud nooli, kui tegemist on korduva sündmusega. Kui hoida hiirekursorit veidi aega noolte kohal, ilmub kohtspikker, mis näitab põhjalikumat infot korduste kohta. Kolmandas veerus on näha alguse ja lõpu kohta käiv info, neljandas aga sündmuse kokkuvõte.

  Nimekirjavaade on mugav võimalus vaadata ühe päeva paljusid sündmusi kokkuvõtlikul kujul. See on tulus ka juhul, kui sündmused ulatuvad üle pika ajavahemiku, mida ei pruugi tingimata näha muude vaadete kasutamisel.

Vaade Päev

- Lülitab sisse päevavaate.

  See vaade näitab kõiki ühe päeva sündmusi kronoloogiliselt. Samuti on näha iga sündmuse kestvus. Aeg on näha vaate vasakus servas. Paremal asuvat kerimisriba saab kasutada juhul, kui kogu päev ei mahu korraga ekraanile ära (tavaliselt ei mahugi). Iga ristkülik kujutab endast konkreetset sündmust, näidates selle algus- ja lõppaega ning kokkuvõtet. Kell näitab, kas sündmusele on määratud häire või mitte. Rõngasse keeratud nooled osutavad sellele, et sündmus on korduv. Hiirekursori hoidmine noolte kohal toob nähtavale kohtspikri, kus on põhjalikum info korduste kohta.

  Päevavaade ei suuda peaaegu kindlasti mahutada kogu päeva ekraanile, mistõttu seda tuleb vajalikule kohale jõudmiseks kerimisriba abil liigutada. Kuid vaade saab sulle ka öelda, kas käesolevast asukohast all- või ülevalpool on üldse mõni sündmus: sellele osutab vastavalt peapaneeli üla- või alaosas asub väike üles või alla osutav nool.

  Sündmuse kestvust saab muuta ka hiirega, kui viia hiirekursor vastavalt vajadusele sündmuse kirje ülemisele või alumisele servale ja seda lohistada. Sama võte toimib nädala- ja töönädala vaates. See tähendab, et sündmuse alguse ja lõpu aega saab muuta ka hiirega, kui sündmuse kirje alumist või ülemist serva hiirega uuele ajale lohistada.

  Sündmust saab hiirega ka ümber ajastada. Vii hiirekursor sündmuse kirjele ja lohista see uuele ajale. Sama võte toimib ka nädala- ja töönädala vaates.

  Sündmusi võib liigutada ka parajasti mittenähtavale kuupäevale, kui viia hiirekursor sündmuse kirje kohale ja lohistada see vasakul asuvas kuupäevanavigaatoris vajalikule päevale.

  Sündmusi saab selles vaates kiiresti ja hõlpsalt lisada: tee topeltklõps suvalisel vabal ajal ja &korganizer; tekitab automaatselt vaikekestusega sündmuse (seda saab seejärel täpsemalt seadistada). Kohe saad redigeerida uue sündmuse kirjeldust. Sündmusi lisatakse pooletunnilise sammuga, kusjuures alguseks võetakse klõpsamiskohale lähim pooltund.

Vaade Töönädal

- Lülitab sisse töönädala vaate.

  See on samasugune nagu nädalavaade, ainult et näidatakse vaid tööpäevi.

Vaade Nädal

- Lülitab sisse nädalavaate.

  Nädalavaade on üsna sarnane päevavaatega. Seitsme päeva sündmused on näidatud üksteise all. Siin saab kasutada kõiki neid funktsioone, mida kirjeldati päevavaate puhul. Täpsemat infot vaatagi osast Päevavaade.

Vaade Kuu

- Lülitab sisse kuuvaate.

  Kuuvaade näitab kõiki käesoleva kuu sündmusi kalendri kujul. Iga päev sisaldab kõiki sündmusi, mis antud päeva ruumi ära mahuvad (akna maksimeerimine võimaldab seega rohkem sündmusi näha). Info korduste ja häire kohta on esitatud kella ja rõngasse keeratud noolte kujul nagu teisteski vaadetes.

  Kuuvaates saab liikuda akna paremal serval asuvaid nuppe kasutades. Ülespoole osutavale noolele vajutades saab liikuda nädala, kuu või aasta võrra tagasi, allapoole osutav nool viib sind aga tulevikku.

Vaade Ülesannete nimekiri

- Lülitab sisse ülesannete vaate.

  Ülesannete nimekiri võimaldab saada ülevaate asjadest, mille toimepanemise oled endale ülesandeks seadnud. Ülesannete nimekiri on alati näha kuupäevanavigaatori all. Selle võib aga manada ka peapaneelle, kui klõpsata ikoonile Ülesannete nimekiri või valida menüükäsk Vaade Ülesannete nimekiri.

  Ülesandele on võimalik määrata tähtaeg ehk kuupäv, mis ajaks peab ülesanne olema täidetud.

  Ülesannetele saab omistada tähtsuse, millisel juhul need sorteeritakse vastavalt selle väärtusele. Mida väiksem number, seda suurem on tähtsus (null (0) on siiski määratletud kui tähtsusetu)

  Uue ülesande loomiseks tee ülesande kastis klõps hiire parema nupuga. Avaneva menüü üks võimalusi pakubki välja uue ülesande loomise. Klõpsates juba olemasolevale ülesandele, on võimalusi rohkem: võid lasta näidata kokkuvõtet, muuta ülesande üksikasju, selle kustutada või luua alamülesande. Võid näiteks kirja panna suurema ülesande, olgu selleks maja ehitamine, ning jagada selle siis alamülesanneteks, näiteks ehitusplatsi valik, arhitekti palkamine, töötajate palkamine ja lõpuks soolaleivapeo korraldamine.

  Kui valid võimaluse Uus ülesanne, luuaksegi uus ülesanne ja sul võimalik sisestada kogu vajalik info.

  Klõps mingil ülesandel tõstab selle esile. Klõps ülesande nimest vasakul asuval rasvase raamiga kastikesel muudab ülesande valmisolekut. Topeltklõps ülesande nimel aga võimaldab redigeerida selle üksikasju.

  Hiire parema nupu klõpsuga avanevast menüüst võib valida ka Kustuta täidetud ülesanded, mis eemaldab nimekirjast kõik lõpetatuks märgitud ülesanded. See on mugav viis kiiresti nimekirja puhastada.

  Ülesandeid saab ka hiirega lohistada, et nende hierarhiat muuta või vahetada ülesandeid teiste kalendrite akendega. Siinkohal tasuks ka üle vaadata, millised lohistamisoperatsioonid üldse on võimalikud.

Vaade Värskenda

- Uuendab või värskendab parajasti avatud vaadet.

#### Liikumine

Liikumine Mine tagasi

- Liigub sõltuvalt vaatest eelmisele päevale, nädalale, kuule või aastale.

Liikumine Mine edasi

- Liigub sõltuvalt vaatest järgmisele päevale, nädalale, kuule või aastale.

Liikumine Mine tänasele

- Liigub tänasele päevale.

#### Toimingud

Toimingud Uus sündmus...

- Käsk Uus sündmus alustab uue sündmuse loomist. Algselt on sündmuse dialoogis käesolev kuupäev ja aeg.

  Loe sündmuse dialoogi põhjalikumat kirjeldust osast Sündmuste sisestamine.

Toimingud Uus ülesanne...

- Käsk Uus ülesanne alustab uue ülesande loomist. Algselt puudub ülesandel tähtaeg, kuid see on võimalik dialoogis määrata.

  Loe sündmuse dialoogi põhjalikumat kirjeldust osast Sündmuste sisestamine.

  Ülesande dialoog sarnaneb sündmuse dialoogiga, sellel puudub vaid korduste kaart, sest ülesanded on ju loomu poolest ühekordsed nähtused.

Toimingud Näita

- Käsk Näita näitab parajasti valitud sündmust või ülesannet.

Toimingud Muuda...

- Käsk Muuda võimaldab muuta parajasti valitud sündmust või ülesannet.

Toimingud Kustuta

- Käsk Kustuta eemaldab parajasti valitud sündmuse või ülesande. Sinu käest küsitakse, kas soovid tõesti seda teha.

  Kui Seadistused Seadistused Personaalne Kustutamisel küsitakse kinnitust ei ole märgitud, kinnitust ei küsita ja sündmus kustutatakse otsekohe.

#### Ajaplaneerija

Ajaplaneerija Väljuvad teated...

- Avab väljuvate teadete dialoogi.

Ajaplaneerija Sisenevad teated...

- Avab sisenevate teadete dialoogi.

Ajaplaneerija Avalda

- Avaldab sündmuse.

Ajaplaneerija Päring

- Saadab märgitud sündmuse grupisündmusena selle osalejatele.

Ajaplaneerija Värskenda

- Hangib aktiivse sündmuse viimase versiooni selle organiseerijalt.

Ajaplaneerija Loobu

- Katkestab grupisündmuse.

Ajaplaneerija Vasta

- Vastab sündmuse ettepanekule.

Ajaplaneerija Vastuettepanek

- Vastab sündmuse ettepanekule omapoolse kuupäeva/aja pakkumisega.

Ajaplaneerija Saada vaba/hõivatud info

- Võimaldab kasutajal saata oma vaba/hõivatud info ühele või mitmele kasutajale kirjale kaasatud vaba/hõivatud info sõnumina, mida saab lugeda KOrganizeris.

Ajaplaneerija Avalda vaba/hõivatud info

- Võimaldab kasutajal laadida oma vaba/hõivatud info serverile, kust teised kasutajad saavad seda siis tõmmata.

#### Seadistused

Seadistused Tööriistariba näitamine

- Lülitab tööriistariba näitamise sisse või välja.

Seadistused Tööriistaribade seadistamine...

- Avab tööriistaribade seadistamise dialoogi.

Seadistused KOrganizeri seadistamine...

- Menüükäsk Seadistused KOrganizeri seadistamine... või klõps ikoonile Seadistamine avab seadistustedialoogi.

#### Abi

&help.menu.documentation;

### Kiirklahvid

Siin on ära toodud kõik kiirklahvid ja nende tegevuse kirjeldus.

#### Kiirklahvid tähestiku järjekorras

Kiirklahv | Kirjeldus
&Ctrl;C | Redigeerimine Kopeeri: kopeerib valiku lõikepuhvrisse.
&Ctrl;F | Redigeerimine Otsi: otsib andmeid parajasti avatud kalendris.
F1 | Abi Sisukord: &korganizer;i käsiraamat.
&Ctrl; N | Fail Uus: loob ja avab uue kalendri.
&Ctrl;O | Fail Ava: avab käesolevas aknas kalendrifaili.
&Ctrl;P | Fail Trüki: trükib parajasti avatud kalendri.
&Ctrl;Q | Fail Välju: väljub parajasti avatud kalendrist.
&Ctrl;S | Fail Salvesta: salvestab parajasti avatud kalendri.
&Ctrl;V | Redigeerimine Aseta: asetab andmed lõikepuhvrist.
&Ctrl;W | Fail Sulge: sulgeb parajasti avatud kalendri.
&Ctrl;X | Redigeerimine Lõika: lõikab valiku lõikepuhvrisse.

#### Kiirklahvid funktsiooni järgi

Kirjeldus | Kiirklahv
Sulge: Fail Sulge: sulgeb parajasti avatud kalendri. | &Ctrl;W
Kopeeri: Redigeerimine Kopeeri : kopeerib valiku lõikepuhvrisse. | &Ctrl;C
Lõika: Redigeerimine Lõika : lõikab valiku lõikepuhvrisse. | &Ctrl;X
Otsi: Redigeerimine Otsi: otsib andmeid parajasti avatud kalendrist. | &Ctrl;F
Abi: Abi Sisukord: &korganizer;i käsiraamat. | F1
Uus: Fail Uus: loob ja avab uue kalendri. | &Ctrl;N
Ava: Fail Ava: avab kalendrifaili parajasti avatud aknas. | &Ctrl;O
Aseta: Redigeerimine Aseta: asetab andmed lõikepuhvrist. | &Ctrl;V
Trüki: Fail Trüki : trükib parajast avatud kalendri. | &Ctrl;P
Välju: Fail Välju: väljub parajasti avatud kalendrist. | &Ctrl;Q
Salvesta: Fail Salvesta: salvestab parajasti avatud kalendri. | &Ctrl;S

### Toimingunupud

Paljudel dialoogidel on nupud Vaikeväärtus, Kustuta, OK, Rakenda ja Loobu. Nende abil saab määrata, kas dialoogi sisestatud andmed salvestatakse või neist loobutakse.

Vaikeväärtus

- Klõps nupule Vaikeväärtus tühistab kõik tehtud muudatused ning asendab kõik väärtused vaikeväärtustega.

Kustuta

- Klõps nupule Kustuta eemaldab sündmuse täielikult.

OK

- Klõps nupule OK salvestab tehtud muudatused ja &korganizer; sulgeb dialoogi.

Rakenda

- Klõps nupule Rakenda salvestab muudatused ning dialoog jääb avatuks, võimaldades muudatusi jätkata.

Loobu

- Klõps nupule Loobu tühistab tehtud muudatused ja &korganizer; sulgeb dialoogi.

## Muud omadused

Selles peatükis tuleb juttu muudest &korganizer;i kasulikest omadustest ja võimalustest: mida kõike saab saavutada hiirenupu klõpsuga ja kui hästi saavad omavahel läbi &korganizer; ja &konqueror;.

Samuti räägitakse siin andmete ühendamisest ja importimisest ning nende sünkroniseerimisest &PalmPilot; või mõne sarnase pihuarvutiga.

### Käsurida

Tore võimalus kasutada &kde; kalendrit käsurealt on KonsoleKalendar, mis kuulub koos &korganizer;iga paketti kdepim.

### Lohistamisoperatsioonid

&korganizer;is saab muretult töötada ka hiirega. Allpool tutvustatakse põhjalikult kõiki toetatud lohistamisoperatsioone.

- Iga sündmuse kestvust saab muuta hiirega. Vii hiirekursor sündmuse kirje ülemisele või alumisele servale ja lohista seda vastavalt üles- või allapoole. Nii saab visuaalselt muuta sündmuse algus- ja lõpuaega. See on võimalik päeva-, nädala- ja töönädala vaates.

- Iga sündmust saab hiirega ümber ajastada. Vii hiirekursor sündmuse kohale ja lohista see uuele ajale. See on võimalik päeva-, nädala- ja töönädala vaates.

- Sündmusi saab kopeerida parajasti mittenähtavatele kuupäevadele. Vii hiirekursor sündmuse kirje kohale ja lohista see parajasti avatud kalendrist vasakul paiknevas kuupäevanavigaatoris vajalikule päevale või hoopis muu kalendri kuupäevanavigaatorisse.

  Siiski ei ole võimalik lohistada päevakava vaadet ühest kalendrist teise.

- Ekraanil saab vastavalt vajadusele lohistada ka tööriistaribasid. Vii hiirekursor tööriistariba sanga kohale ja lohista riba uude asukohta.

### Koostöö &konqueror;iga

&konqueror; tunnistab &korganizer;is kasutatavat vCalendari vormingut. Kui oled &konqueror;is liikunud oma kalendrifailile, näidatakse seda &konqueror;i akna sees samasugusena, nagu see on näha KOrganizeris. Ka suurem osa operatsioone on võimalik toime panna otse &konqueror;is ilma &korganizer;it käivitamata. Tehniliselt öeldes on see vCalendari põimimine KPartina &konqueror;i.

### Andmete ühendamine

On võimalik ühendada andmeid mõnest muust kalendrist, kui valida menüükäsk Fail Ühenda kalender... otsida seejärel üles vCalendari fail, mille andmeid soovid parajasti avatud kalendriga liita.

### Import

On võimalik importida kalendriandmeid klassikalisest ajakavarakendusest Ical. Icali failid peavad asuma sinu kodukataloogis. Selle toimingu sooritamiseks kasuta menüükäsku Fail Impordi rakendusest Ical.

### Sünkroniseerimine Palmiga

Sünkroniseerimist Palmiga toimetab &kpilot;. Vali Seadistused Kanalite seadistamine ning märgi ära Korganizeri kalender ja Korganizeri ülesanded. Pärast sünkroniseerimist näitab &korganizer; kalendrit ja ülesandeid.

Selgitusi ühe kõige levinuma &PalmPilot; sünkroniseerimise probleemi kohta annab KKK.

## Küsimused ja vastused

Kas on võimalik importida oma vanu Icali andmeid?

Otse loomulikult! Vaata juhiseid osast Import rakendusest Ical.

Kas on võimalik importida &Microsoft; Outlooki andmeid?

Jah, on küll, aga selleks tuleb esmalt Outlooki andmed eksportida vCalendari vormingusse. Seejärel tuleb need kopeerida kodukataloogi, valida menüükäsk Fail Ava, otsida fail üles ja teha sellel topeltklõps.

Püüdsin &korganizer;it ja oma &PalmPilot; sünkroniseerida, aga mitte kui midagi ei juhtunud! Mida nüüd teha?

- Kontrolli, et &korganizer; mingil kujul ei töötaks: ei &korganizer; ise ega häiredeemon süsteemses salves.

- Kontrolli, et &kpilot;i kalendrikanal ja &korganizer; ikka omavahel ühilduvad.

Kas &korganizer;iga saab kasutada vaba/hõivatud aja planeerimist?

Otse loomulikult! Vaata juhiseid osast Vaba/hõivatud.

&exchange-plugin-workshop; &group-scheduling-workshop; &outlook-to-vcalendar-workshop;

## Autorid ja litsents

&korganizer;

Rakenduse autoriõigus 2000-2004: &kde; arendajad

Kaasautorid:

- Reinhold Kainhofer reinhold@kainhofer.com

- Cornelius Schumacher schumacher@kde.org

- Preston Brown pbrown@kde.org

Dokumentatsiooni autoriõigus 2000: Milos Prudek

Dokumentatsiooni autoriõigus 2001: Paul E. Ahlquist Jr pea@ahlquist.org

Dokumentatsiooni autoriõigus 2004: Jürgen Nagel juergen.nagel@student.fh-reutlingen.de

Tõlge eesti keelde: Marek Laane bald@online.ee

&korganizer;i kodulehekülg asub aadressil http://korganizer.kde.org

Kui avastad &korganizer;is vea või arvad, et sel võiks olla veel mõni vahva omadus, külasta palun veebilehekülge http://korganizer.kde.org/contact/bugswishes.html.

&underFDL; &underGPL;

## Paigaldamine

### &korganizer;i hankimine

&install.intro.documentation;

Klõpsa K menüü alammenüül Rakendused ja kontrolli, ega &korganizer; ole juba paigaldatud. Kui sa sealt &korganizer;it ei leia, ei ole see ilmselt paigaldatud või on süsteemiadministraator selle kuhugi mujale paigutanud.

&korganizer;i kodulehekülg asub aadressil http://korganizer.kde.org

### Nõuded

&korganizer; vajab &kde; 3.2. Rakendus nõuab umbes 2 MB ruumi &kde; kataloogis. Kalendrid nõuavad samuti omajagu ruumi. Väga suured kalendrid aeglustavad &korganizer;i tööd, mistõttu aegajalt oleks mõttekas neid puhastada.

&korganizer; vajab töötamiseks umbes 5 MB mälu, kuid see sõltub omajagu ka platvormist ja kalendri(te) suurusest.

Kõik nõutavad teegid kuuluvad &kde; standardsete teekide hulka (kdelibs). Paigaldatud peab olema ka &kde; baaspakett (kdebase), ilma milleta ei saa muuta lokaliseeritavaid väärtusi, näiteks kuupäeva ja aja vorming. &korganizer; ise kuulub paketti kdepim. Kõik need paketid leiab &kde; koduleheküljelt.

&korganizer;i kodulehekülg asub aadressil http://korganizer.kde.org

## Sõnaraamat

Kalendrielement

Abivahend kuupäeva valimiseks teatud dialoogides, näiteks sündmuse redigeerimise dialoogis. See on näha väikese nupuna kuupäevavälja parempoolses osas. Nupule klõpsates avaneb kuud näitav kalender. Nooltega saab liikuda vajalikule kuupäevale, samuti saab klõpsata kuunimel või aastanumbril, et jõuda kohe vajaliku kuu või aastani.

Kuupäevanavigaator

Kalender, mis asub &korganizer;i akna ülemises vasakus nurgas. See kujutab endast parimat viisi liikuda kuupäevalt kuupäevale ja neid valida. Ühekordsed nooled võimaldavad liikuda edasi või tagasi kuu kaupa, kahekordsed nooled aasta kaupa. Tänane kuupäev on tähistatud väikese kastiga. Kuupäevad, millel leidub sündmusi, on rasvases kirjas. Kuupäeva valimiseks klõpsa sellel. Kui soovid valida mitut kuupäeva, hoia all klahvi Ctrl ja vali vajalikud kuupäevad. Valitud kuupäevi näidatakse peapaneelil.

Alati ei näidata korduvaid sündmusi. Soovi korral saad korduvate sündmuste näitamise kuupäevanavigaatoris üldse ära keelata. Täpsemat infot selle kohta leiab osast Vaated.

Tähtaeg

Tähtaeg on kuupäev, milleks ülesanne peab lõpetatud olema. Kui ülesanne on näiteks raamatute tagastamine raamatukokku 16. novembriks, siis ongi 16. november ülesande tähtaeg

Peapaneel

Tavaliselt akna suurim osa otse paremal pool kuupäevanavigaatorit. See näitab päeva, töönädala, nädala, kuu, ülesande või nimekirja vaadet.

Hiire paremat nuppu saab kasutada ainult nimekirja ja ülesande vaate korral. Sel juhul avab see kontekstimenüü. Vasakut nuppu saab kasutada iga vaate korral.

&documentation.index;