# &knode; muud võimalused

## Filtrite defineerimine ja kasutamine

Filtrite kasutamisest oli juba veidi juttu peatükis, mis selgitas &knode; seadistamist. Kõnelesime seal &knode; pakutavatest sisseehitatud filtritest. Neid on võimalik seadistada nagu kõiki teisigi filtreid. See pilt näitab filtrite seadistamise dialoogi.

Kuigi filtrid ja hindamine on äärmiselt võimsad võimalused ning neid saab väga mitmeks otstarbeks kasutada, on üks levimumaid asju, mida ikka ja jälle soovitakse, lisada lihtsalt kellegi postitused, mida lugeda ei soovita, niinimetatud tapafaili (inglise keeles killfile). Käesoleva osa lõpus anname kiirjuhise, kuidas filtrite ja hindamise abil selline tapafail luua.

Dialoog Uus filter Dialoog Uus filter

Dialoog Uus filter

Esmalt loome uue filtri. Võib juhtuda, et soovid leida kõigi artiklite seast üles ainult enda oma või ei soovi näiteks näha mõne konkreetse isiku postitusi. Mõlemal juhul saab vajaduse rahuldada saatjat filtreerides. Mõned näited:

## Konkreetse isiku artiklite varjamine

1. Seadistused KNode seadistamine...Uudiste lugemine Filtrid

2. Vali Uus...

3. Kirjuta tekstikasti Nimi `Ära idiooti näita`

4. Filtri nägemiseks menüüs märgi ära Näidatakse menüüs.

5. Mine sektsiooni Kellelt.

6. Vali hüpikkastis Ei sisalda.

7. Kirjuta tolle tegelase nimi, kelle postitusi sa enam näha ei soovi, aktiivseks muutunud tekstikasti (näiteks `Idioot`).

8. Kinnita filtriseadistusi klõpsuga nupule OK.

Filter näitab nüüd kõiki artikleid, välja arvatud neid, mille real Kellelt: seisab Idioot.

Kaardi 'Subjekt + Kellelt' seadistusi saab kombineerida muude kaartide seadistustega. Näide:

## Ainult omaenda artiklitele saadetud lugemata vastustega diskussiooni näitamine

1. Seadistused KNode seadistamine...Uudiste lugemine Filtrid

2. Vali eelnevalt määratud filterLõimed oma artiklitega

3. Vali Kopeeri

4. Kirjuta väljale Nimi `Minu lõimed lugemata artiklitega`.

5. Vali kaart Olek

6. Vali Uute järgedega

7. Vali selle järel olevast hüpikkastist Tõene.

8. Kinnita filtri seadistused klõpsuga nupule OK

   See filter näitab kõiki lõimi, milles osaled ja milles on lugemata artikleid. Nagu näed, saab olemasolevaid filtreid kasutada alusena uute loomisel. See muudab ka päris keeruliste filtrite tekitamise hõlpsamaks.

## Kõigi artiklite näitamine, mis ei ole vanemad kui 3 päeva ja sisaldavad subjektireal sõna KNode.

1. Seadistused KNode seadistamine...Uudiste lugemine Filtrid

2. Vali Lisa

3. Kirjuta väljale Nimi `Uusimad KNode lõimed`.

4. Filtri nägemiseks menüüs märgi ära Näidatakse menüüs.

5. Vali hüpikkastis Rakendatakse Üksikutele artiklitele

6. Liigu sektsiooni Subjekt ja vali hüpikkastis Sisaldab.

7. Kirjuta tekstikasti `knode`.

8. Vali kaart Lisavõimalused

9. Märgi ära kast Vanus

10. Vali seal 0 < päeva <= 3

11. Kinnita filtri seadistused klõpsuga nupule OK

    See filter näitab nüüd kõiki viimase kolme päeva artikleid, mille subjektireal esineb sõna knode.

### Tapafaili loomine

&knode; pakub nii vaatefiltreid (kõik, ainult lugemata, minu artiklid, &etc;) kui ka hindamisfiltreid (lõimed ja artiklid on vaikimisi hindega null, kuid seda saab muuta vastavalt autorile, lõimele &etc;).

Vaatefiltritega saab vastavalt artikli saatjale artikleid peita, kuid sellest ei piisa, kui soovid mitu postitajat üleüldse enda silmist kaotada.

Hindamise kasutamine võimaldab suuremat kontrolli, kuid nii saab filtreerida ainult lõime tasandil, määrates jälgitavaid ja ignoreeritavaid lõimi. Ka see ei ole kõige kasulikum võimalus, sest nii võid kaotada üheainsa postitaja tõttu kogu lõime.

Lahenduseks on neid kombineerida.

### Tapafaili loomine

1. Vali Seadistused KNode seadistamine...Uudiste lugemine Filtrid.

2. Loo lugemata all uus filter nimega `tapafail`. Märgi kindlasti Rakenda üksikutele artiklitele ja klõpsa siis kaardile Lisavõimalused. Määra hindeks võrdne või vähem kui null (<=) ning seejärel klõpsa OK, kuni dialoog sulgub.

3. Ava artikkel, mille autorit soovid kõrvaldada ning anna käsk &Ctrl;L (või vali menüüst Hindamine menu Alanda autori hinnet). See avab reegliredaktori (hindamise üks väärtuslikke osi). Soovi korral võid anda reeglile autorit tuvastava nime (näiteks `Kook`) ja kui soovid muuta reegli püsivaks, eemalda märge kastist kustutatakse automaatselt. Nüüd näed, et autori hindeks saab miinus kümme (või mida iganes sa soovid määrata). Salvesta oma tegevuse tulemus.

4. Vali menüükäsk Vaade Filter tapafail .

See kõrvaldab kõik artiklid, mille hinne jääb alla nulli. Veel mõne postitaja kõrvaldamiseks tuleb ainult korrata toodud juhiste esimest osa ehk käsku &Ctrl;L.

## Redaktor

&knode; redaktor pakub hulga võimalusi eriliselt artiklite postitamiseks ja neile vastamiseks.

### Artiklite postitamine mitmesse uudistegruppi

Nupu Lehitse abil saab valida täiendavaid uudistegruppe, kuhu oma artikkel saata.

Üldiselt ei ole soovitatav postitada artikleid mitmesse uudistegruppi. Palun kaalu seda otsust kohe mitu korda. Kui sa ei ole päris kindel, kuhu oma artikkel postitada, küsi seda mõnest kaalumise all olevast uudistegrupist ja kindlasti annab keegi sulle nõu.

### Järgede ümbersuunamine

Seda võimalust saab kasutada ennekõike siis, kui lõime vastused on väljunud selle uudistegrupi teema raamest, kus diskussiooni alustati. Näiteks võib olla lõim &kde; uudistegrupis &knode; järgede ümbersuunamisest, mis jõuab välja aruteluni graafilistest ja tekstipõhistest uudistelugejatest.

Vahel võib juhtuda, et mõni Useneti kasutaja postitab artikli valesse uudistegruppi. Sageli jäetakse need üldse tähele panemata. Kui tundub, et autoril juhtus see kogemata, võib sellest viisakalt märku anda näiteks järge õigesse gruppi suunates.

Veel üks põhjus kasutada välja Järg gruppi: on võimalik ristpostitus mitmesse uudistegruppi. Sel juhul peaks hoolt kandma, et vastus läheb ainult ühte uudistegruppi.

Seda võimalust saab kasutada välja Järg gruppi: vahendusel. Siia tuleb kirjutada sobilik grupp. Kui väljal Grupid: on mitu uudistegruppi, saab neid näha hüpikkastis.

Kui kirjutad siia `poster`, läheb vastus mitte uudistegruppi, vaid otse autorile.

Mõned kirjutavad siia e-posti aadressi, kuid see ei ole sobilik kirje. Selle asemel tuleb kasutada väljendit `poster` ning määrata &knode; seadistamisel oma korrektne vastamise aadress.

### Välise redaktori kasutamine

Menüükäsuga Tööriistad Käivita väline redaktor saab vastuse redigeerimiseks avada meelepärase redaktori. Samuti saab seda kasutada artiklite kirjutamiseks ja meilide saatmiseks.

### Õigekiri

Menüükäsuga Tööriistad Õigekirja kontroll saab kontrollida redaktoris, kas artikli või vastuse või kirja õigekiri on ikka korrektne.

### Kaasatud failide saatmine

Menüükäsk Kaasamine Kaasa fail avab faili valimise dialoogi, kus saab valida faili, mille soovid artiklile või vastusele kaasata.

Enamasti määrab &knode; kaasatud faili MIME tüübi korrektselt. Kui &knode; aga eksib, saab MIME tüüpi käsitsi korrigeerida.

See pilt näitab redaktorit kahe kaasatud failiga, üks neist tekstifail ja teine PNG vormingus pilt.

Kaasatud failide saatmine Kaasatud failide saatmine

Kaasatud failide saatmine

Aga muuda midagi ainult siis, kui tead täpselt, mida teed! Ekslik MIME tüüp võib põhjustada kaasatud faili vigase saatmise või ei ole seda hiljem võimalik avada.

Sageli kasutatakse kaasatud faili asemel ingliskeelset laensõna attachment ka eesti keeles.

Paljudes uudistegruppides on failide kaasamine keelatud. Sellisel juhul ei ole mõtet neid ka saata. Kui keegi palub neid saata, vaata, kes soovi esitas. Enamasti soovib selline isik saada midagi meilitsi.

Uudisteserver lükkab usutavasti enamiku uudistegruppide puhul kaasatud failidega artikli niikuinii tagasi. Neil gruppidel, mis seda lubavad, on sageli nimetuses sõna binaries. Mõned uudisteserverid on isegi lõpetanud selliste uudistegruppide vahendamise, mille nimes puudub binaries, kuid kus ometi pidevalt esineb kaasatud failidega artikleid.

## Artiklite otsimine

Väga kergesti võib juhtuda, et sul on vaja üles leida mõni konkreetne artikkel. &knode; otsinguvõimalused muudavad selle lihtsaks ja hõlpsaks.

Otsingut saab alustada menüükäsuga Redigeerimine Otsi artiklitest... või kiirklahviga F4. Ilmub selline otsingudialoog.

Otsingudialoog Otsingudialoog

Otsingudialoog

Otsingudialoogil on neli kaarti, mis võimaldavad otsida mitmesuguste kriteeriumide alusel. Esimesel kaardil saab määrata kriteeriumid väljadele Subjekt ja Kellelt. Teisel kaardil on võimalik määrata artikli ja selle viidete artikli ID seadistusi. Kolmas kaart tegeleb artikli olekuga ning kaart Lisavõimalused sisaldab kriteeriume, mis ei mahu ühelegi muule kaardile.

Tõenäoliselt märkasid filtridialoogi ja otsingudialoogi sarnasust. Nende kasutamisviis on ühesugune ega tohiks olla kuigi keeruline, kui oled juba näiteks defineerinud omaenda filtreid.

&knode; otsib alati parajasti aktiivses uudistegrupis. Praegu ei ole veel võimalik otsida kõigis uudistegruppides. Kui otsing on lõpetatud, ilmuvad artiklid nähtavale artiklivaates. Kui sulged otsingudialoogi klõpsuga nupule Sulge, kustutatakse otsingu tulemused ja ilmub taas varasem uudistegrupi vaade.

### Alusta otsingut

Selle nupuga saab alustada otsingut vastavalt määratud kriteeriumidele. Artiklivaates ilmuvad nähtavale kõik valitud uudistegrupi artiklid, mis kriteeriumidele vastavad.

### Uus otsing

See nupp lähtestab kõik otsingukriteeriumid.

## Artiklite asendamine ja tühistamine

Nüüd vaatleme artiklite asendamist ja tühistamist. Küllap ei lähe seda eriti sageli vaja, kuid igal juhul on tegemist uudistelugeja oluliste töövahenditega.

Mõlemad eeldavad uudisteserverit, mis antud võimalusi toetab. Samuti tasuks arvestada, et mitte miski ei väldi teistel artiklit lugemast juba enne seda, kui see asendatakse või tühistatakse.

Seepärast enne mõtle, siis postita.

### Tühistamine

Artikli tühistamine tähendab selle eemaldamist uudistegrupist.

Miks artiklit tühistada? Võib juhtuda, et valasid vihasena kellegi peale oma raevu välja, kuid rahunedes sooviksid oma artikli või vastuse uudistegrupist eemaldada, sest ei pea ju kõik sinu viha käes kannatama. Näiteks kõigile nähtavad isiklikud solvangud ei ole üldse ilusad, eriti kui sa veel peaksid kahetsema, et üldse lasid end raevu ajada. Sellisel juhul ei jää muud üle, kui artikkel tühistada.

Vali artikkel, mida soovid tühistada, ning kontekstimenüüst käsk Tühista artikkel. Kui oled kindel, et tegemist on õige artikliga, vasta &knode; küsimusele klõpsuga nupul Jah. Seejärel küsitakse, kas saata tühistamisteade kohe või hiljem. Antud juhul otsustame selle saata Hiljem. Seejärel võid näha uut teadet ilmumas kausta Väljuvad.

Vaatame nüüd seda niinimetatud tühistamisteadet. Selle subjektireal seisab midagi sellist:

    cancel of <n177m8.1m.ln@konqui.org>

Kummalised sümbolid sulgude vahel on selle artikli ID, mida soovid tühistada. See teade annab serverile korralduse sinu artikkel eemaldada. Kui vaatad kogu teate päist (menüükäsuga Vaade Kõigi päiste näitaminek), näed rida, mille nimetus on control ja sisu <xxxxx@ddddd.dd>. See rida annab serverile teada, et tegemist on korraldusega, antud juhul siis artikli tühistamise korraldusega.

Kui korraldusteade on veel kaustas Väljuvad, on võimalik see kustutada, millisel juhul mõistagi artiklit ei eemaldata.

Arvesta, et artiklit saab tuvastada ainult tema ID järgi. Kui soovid artiklit tühistada, läheb sul kindlasti vaja selle ID-d. Tavaliselt saab artikkel ID uudisteserverile jõudes. Seepärast saabki tühistada ainult artiklit, mis on juba postitatud. Artiklitel kaustas Saadetud ID-d ei ole, seega ei saa neid sealt ka tühistada.

Sellest reeglist on siiski ka erand: kui oled seadistustes määranud &knode; artikli ID-d genereerima, saab tühistada ka artikleid kaustas Saadetud.

&knode; lubab tühistada ainult omaenda artikleid ja keeldub tühistamast teiste autorite artikleid.

Kuna tühistamisvõimalust on väga lihtne kuritarvitada, ei tunnista paljud uudisteserverid postitaja korraldust artikkel tühistada. Isegi kui sinu ISP võtab tühistamiskorralduse vastu ja selle ka edastab, võivad teised serverid seda ignoreerida ega pruugi seda edasi saata.

Enamasti tasuks enne artikli postitamist hoolikalt järele mõelda ja artiklit, mille osas sul kahtlused on, üldse mitte postitada.

### Asendamine

Asendamisega kirjutatakse varasem artikkel uue versiooniga üle. Selle põhjus võib olla näiteks see,

et oled kirjutanud pika artikli ja selle juba ka postitanud. Siis aga leiad artiklist vea. Sa võid artikli tühistada ja postitada uue, parandatud versiooni, aga võid kasutada ka asendamise võimalust.

Vali artiklivaates vajalik artikkel. Kontekstimenüüs vali käsk Asenda artikkel.... &knode; küsib, kas soovid tõesti artiklit asendada. Kinnita oma otsust klõpsuga nupule Jah, misjärel ilmub redaktor.

Redaktoris saad nüüd teha kõik vajalikud parandused ja muutused. Artikli saab postitada sarnaselt tavalisele postitusele. Kui uudisteserver artikli kätte saab, tuvastab ta päises spetsiaalse rea, mis ütleb, et see artikkel asendab varasema artikli. Vali praegu menüükäsk Fail Saada hiljem, sest nii saab kaustas Väljuvad tutvuda artikli päisega.

Kasuta menüükäsku Vaade Kõigi päiste näitamine, sest me soovime praegu näha kõiki päiseridu, mida uudisteserver saab. Märkad seal umbes sellist rida:

Asendab: <oggcm8.4n5.ln@konqi.org>

See annab uudisteserverile korralduse asendada artikkel, mille ID on <oggcm8.4n5.ln@konqi.org>.

Lisaks sellele kasutatakse asendamist perioodiliselt postitatavate artiklite, ⪚ KKK korral. Sellisel juhul asendab uus artikkel vana ning uudistegruppi ei teki arvutult erinevaid versioone.

Ka seda võimalust saab kasutada ainult juhul, kui artiklil on juba ID. Tavaliselt saadakse see uudisteserveril. See tähendab üldiselt, et asendada saab ainult juba postitatud artikleid.

&knode; on võimalik seadistada genereerima artikli ID-d, millisel juhul saab artikli asendada ka kaustas Saadetud.

&knode; võimaldab asendada ainult omaenda artikleid.

Nagu tühistamiste korral, on ka artiklite asendamist mitte just väga keeruline kuritarvitada. Näiteks võib mingi seltskond saata sadu või isegi tuhandeid täiesti normaalsete artiklite asendusi, mille sisuks on suvaline jama. Seepärast ei tunnista paljud uudisteserverid ei artiklite tühistamist ega asendamist ning ei saada ka vastavaid korraldusi edasi.

## Hindamine, jälgimine, ignoreerimine

Hindamine, jälgimine ja ignoreerimine on tegelikult ühe ja sama võimaluse erinevad nimetused.

Lõime hinnates määratakse selle tähtsus. &knode; võimaldab määrata hinde -100 000 ja 100 000 vahel. Tavaline artikkel saab hindeks 0, kui sa seda just ei muuda. Nii on lõimed hindega vähem kui 0 ebaolulised ning lõimed hindega enam kui 0 olulised.

Hinne on lõime ja selles sisalduvate artiklite atribuut. Hinnet saab seepärast kasutada ka filtreerimisel ja otsimisel. Näiteks saab defineerida filtri, mis näitab ainult artikleid hindega > 0, see tähendab, artikleid, mis sulle erilist huvi pakuvad.

Jälgimine määrab kõigi lõimes sisalduvate artiklite hindeks 100. Nii on nende hinne piisavalt kõrge, et &knode; eraldaks neile lausa omaette ikooni.

Ignoreerimine teeb täpselt vastupidist: määrab artiklite hindeks -100 ega näita enam selliseid artikleid.

Hindamise asemel kasutatakse sageli ka ingliskeelset mõistet scoring.

Artiklit või lõime saab hinnata käsitsi hiire parema nupu või menüü Hindamine abil. Siin saab ka otseselt valida võimalused Jälgi lõime ja Ignoreeri lõime. Lisaks sellele saab lasta &knode;l hinnata artikleid automaatselt vastavalt kindlaksmääratud hindamisreeglitele. Reegleid saab seadistada menüükäsuga Seadistused KNode seadistamine...Uudiste lugemine Hindamine või Hindamine Redigeeri hindamise reegleid.... Nende dialoogide ainuke erinevus on see, et viimases on lisaks reeglite seadistamisele näha ka reeglite nimekiri. Järgnevas selgituses kasutame redaktori seda varianti, mis avaneb menüükäsuga Hindamine Redigeeri hindamise reegleid....

Reeglite redaktor Reeglite redaktor

Reeglite redaktor

Redaktor koosneb neljast sektsioonist. Vasakul asub reeglite nimekiri. Nimekirja all olevate nuppudega saab reegleid lisada, kustutada või kopeerida. Sellest allpool saab piirata näidatavaid reegleid, lastes näidata kas kõiki reegleid või ainult konkreetse uudistegrupi omi.

Kui valid nimekirjast reegli nime, näed paremal reeglit ennast. Nüüd saab seda muuta. Ülal saab muuta reegli nime ning määrata uudistegrupi, milles see toimib. Valida on võimalik ka enam kui üks uudistegrupp. Erinevad grupid peavad olema eraldatud semikooloniga. Lisaks saab tellitud gruppe valida hüpikkastist ning lisada need klõpsuga nupul Lisa grupp. Samuti on võimalik kasutada regulaarvaldisi ja metamärke (⪚ .* kõigi gruppide tähistamiseks). Kasti Reegel aegub automaatselt märkimine võimaldab reegli automaatselt eemaldada pärast määratud arv päevi. Sel on mõtet näiteks juhul, kui keegi on üsna halvasti käitunud ja sa ei taha temast mitu päeva midagi kuulda.

Sektsioonis Tingimused saab määrata juhud, mil reegel toimima hakkab. Üldiselt saab sisestada ainult ühe tingimuse, kuid seda reeglit on võimalik muuta nuppude Rohkem ja Vähem abil. Kui määrad enam kui ühe tingimuse, tuleb KNodele ka öelda, kas soovid reeglit rakendada ainult siis, kui kõik tingimused on täidetud või ka siis, kui täidetud on kas või üks tingimus. Esimesel juhul vali Rahuldab kõiki tingimusi, teisel Rahuldab vähemalt üht tingimust.

Iga tingimuse juures on kaks hüpikkasti ja tekstiväli. Esimeses hüpikkastis saab valida artikli osa, mida tingimuse jaoks kasutada. See osa kajastub ka tekstiväljal. Teises hüpikkastis saab &knode;le selgeks teha, kuidas esimeses hüpikkastis ja tekstiväljal määratut võrrelda: kas tekstiväljal määratu peab täpselt antud osas esinema või piisab sellest, kui see määratud osas vaid sisaldub. Võimalik on kasutada ka regulaaravaldisi. Kui märkida ära kast Väär, on tingimus täidetud ainult juhul, kui valitud komponendid on väärad.

See oli teooria. Vaatame nüüd mõningaid näiteid.

- Oletame, et soovid välja filtreerida kõik Tiit Kuuse artiklid. Siis tuleks valida päiserida Kellelt, kirjutada tema nimi tekstiväljale ja määrata, et väljad peavad olema täpselt samad. Enne seda tasuks siiski võtta ette mõne Tiit Kuuse artikli päis ja vaadata järgi, mis õigupoolest seisab real Kellelt.

- Kui sa ei soovi lugeda artikleid, mis on pikemad kui 100 rida, vali päiserida Ridu, teises kastis On suurem kui ja kirjuta tekstiväljale `100`.

- Ja viimane näide: otse loomulikult huvitavad sind kõik artiklid, milles on juttu &knode;st. Selleks võid valida päiserea Subjekt, sisaldab alamstringi ja kirjutada tekstiväljale `knode`. Aga kui subjektireal sõna &knode; ei esine? Siinkohal tasuks kasutada hoopis regulaaravaldist. Vaheta tingimus sisaldab alamstringi välja tingimuse vastab regulaaravaldisele vastu ning kirjuta tekstiväljale `knode|newsreader|usenet`. Muidugi on võimalik ka määrata kolm erinevat tingimust ja valida Rahuldab vähemalt üht tingimust, aga see võtab ruumi ja ei ole ju eriti ilus ka.

Kui tingimus on määratud, tuleb sektsioonist Toimingud valida sooritatav tegevus. Kõige tähtsam neist on Hinde kohandamine. Selle valimisel saab sobivate artiklite hinnet siin määratud väärtuse võrra suurendada või vähendada. &knode; võib ka näidata teadet reeglile vastava artikli leidmisel või värvida selle päise artiklite nimekirjas. Näiteks võid lasta huvitavad artiklid mürkroheliseks värvida, et need kohe silma torkaks.

Redaktorist väljudes või menüükäsuga Hindamine Arvuta hinded ümber saab reeglid käiku lasta. Lisaks kasutatakse reegleid iga uue artikli korral. Hindamisel näiteks ongi kõige enam mõtet, kui seda kasutatakse koos filtreerimisega. Nii saab vajadusel mõne artikli hinnet vähendada ja selle välja filtreerida, et see asjata ruumi ei hõivaks.

## Grupiidentiteedid

&knode; võimaldab iga tellitud uudistegrupiga kasutada erinevat identiteeti, sealhulgas nime, e-posti aadressi, vastamise aadressi ja signatuuri.

Grupiidentiteedi seadistamine on üsna lihtne. Selleks vali esmalt vajalik uudistegrupp. Seejärel vali kontekstimenüüst kirje Grupi omadused. Ilmuva dialoogi teine kaart sarnaneb täpselt globaalse identiteeti seadistamise kaardiga. Kinnita muudatused oma identiteeti klõpsuga nupule OK ning sealtpeale saad selles grupis alati postitada artikleid just äsja määratud identiteediga.

Grupi tellimist lõpetades läheb sellele määratud identiteet kaotsi. Kui sama grupi uuesti tellid, tuleb ka identiteet uuesti määrata, sest uute uudistegruppide puhul kasutatakse muidu globaalset identiteeti.

## Mitme uudistekonto haldamine

&knode; tuleb lisaks sinu peamisele uudisteserverile toime veel piiramatu hulga uudisteserveritega. Enamasti ei ole seda vaja, aga kui sinu peamine uudisteserver ei paku kõiki gruppe, mida vajalikuks pead, on see päris kasulik võimalus. Tavaliselt on seda tarvis eriserveritel leiduvate kommertstarkvara või binaarfailide levitamist võimaldavate uudistegruppide puhul.

Vajadus enam kui ühe uudisteserveri järele võib tekkida ka siis, kui ühel serveril ei leidu kõiki sind huvitavaid uudistegruppe. Tegelikult pakuvadki uudisteserverid sageli vaid teatud valiku uudistegruppe. Paljud serverid ei toeta näiteks piltide või rakenduste binaarfaile lubavaid uudistegruppe. Kui sa siiski sellist uudistegruppi soovid ja sinu peamine uudisteserver seda ei paku, võid seadistada &knode; vajalikku gruppi hankima mõnelt muult serverilt.

Vahel võib aga tekkida tunne, et tellitud on liiga palju uudistegruppe ja need vajavad paremat organiseerimist. Selleks võib luua ka ühel ja samal serveril mitu kontot, näiteks ühe uudistegruppidele, mida loed iga päev, ja teine gruppidele, mida loed suhteliselt harva, et ei oleks vaja pikas tellitud gruppide nimekirjas iga päev vajalikku gruppi taga otsida.

Uue konto lisamiseks vali menüükäsk Seadistused KNode seadistamine...Kontod Uudised. Nupuga Uus saab luua uue konto, kuhu tuleb vajalikud andmed sisestada samamoodi nagu esimese konto loomiselgi (konto nimi, serveri nimi ning kui server nõuab autentimist, siis ka kasutajanimi ja parool). Kui see on tehtud, ilmub uus server nii nimekirja seadistustedialoogis kui gruppide vaates. Nüüd võid uuel kontol asuda uudistegruppe tellima.

Parajasti valitud konto saab kustutada klõpsuga nupule Kustuta.

Uudisteserveri kontekstimenüü kirje Konto omadused abil saab valida spetsiaalselt selle serveri puhul kasutatava identiteedi.

## Artiklite signeerimine ja kontrollimine PGP abil

PGP on levinuim meetod andmete krüptimiseks või signeerimiseks. PGP signatuuri abil saab kontrollida, kas andmed on tõesti pärit väidetavalt autorilt või on keegi neid muutnud. PGP rakendusi ja juhiseid leiab veebiaadressilt http://www.pgpi.org.

&knode; võimaldab signeerida artiklit PGP abil ja kontrollida PGP-ga signeeritud artikleid. Kui oled seadistanud PGP toe (Seadistused KNode seadistamine...Signeerimine/Kontrollimine), saab artikli signeerida redaktoris menüükäsuga Tööriistad Signeeri artikkel PGP-ga. Sinu käest päritakse paroolifraasi ja seejärel artikkel signeeritaksegi.

Sinu GnuPG/PGP ID luuakse automaatselt nime ja e-posti aadressi põhjal ning see on samane artikli saatjaga (nagu see esineb päise real Kellelt).

PGP signatuuri kontrollimiseks tuleb kasutada menüükäsku Vaade Kontrolli PGP signatuuri.