# &kolorlines;i käsiraamat

## Sissejuhatus

&kolorlines; on väga lihtne mäng. Siin on ainult üks mängija, seega ka ainult üks võitja :-) Võid mängida nii lõbu pärast kui ka püüda saavutada võimalikult head punktisummat. Inspiratsiooni saadi tuntud mängust Color lines, mille kirjutasid DOS-i jaoks juba 1992. aastal Olga Demina, Igor Ivkin ja Gennadi Denissov.

2000. aastal kirjutas Roman Merzljakov esimese versiooni &kde; jaoks. Roman Razilov lisas laheda povray tekitatava animatsiooni. 2001. aastal portis ta mängu &kde; 2 jaoks ning ühtlustas, et see sobiks &kde; mängude standardiga.

## &kolorlines;i kasutamine

Mängu põhireegel on imelihtne: nuppe tuleb (hiire abil) liigutada ruudust ruutu, et nad moodustaksid ridu (nii rõhtsaid, püstiseid kui diagonaalseid). Kui reas on viis või enam palli, eemaldatakse need mängulaualt ja punktiskoor aina kasvab. Pärast iga sinu käiku viskab arvuti väljale kolm uut nuppu.

Skoori kasvatamine sõltub eemaldatud pallide arvust ning sellest, kas &kolorlines; näitab järgmisi nuppe või mitte. Punktisumma kasvab aeglasemalt, kui kasutad võimalust näha järgmisena saabuvaid palle ette.

### &kolorlines;i omadused

&kolorlines; on imepärane mäng, mis võimaldab edukalt surnuks lüüa need viis minutit, mil sa ootad mingi keeruka rakenduse kompileerumist.

Või kui ka ei oota, saad need viis minutit nii või teisiti surnuks lüüa.

## Käskude seletused

### &kolorlines;i peaaken

See on suur aken pallidega. Paremal pool näitab riba kolme järgmist väljale heidetavat nuppu. Välja all asub olekuriba ning selle kohal menüüriba.

#### Menüü Mäng

&Ctrl;N Mäng Uus

- Käivitab uue mängu

&Ctrl;H Mäng Näita rekordeid

- Näitab edetabelit

&Ctrl;Q Mäng Välju

- Lõpetab &kolorlines;i töö.

#### Menüü Käik

&Ctrl;Z Käik Võta tagasi

- Tühistab viimase käigu.

Käik Lõpeta käik

- Jätab käigu vahele ja ilma ühtegi nuppu liigutamata paiskab uued nupud lauale.

D Käik Õppemäng

- Avab lühikese, animeeritud ja mitte-interaktiivse õppemängu, mis selgitab, kuidas mängida. Selle ajal seisab olekuribal Tase: õppemäng ning antud menüükirje asemel Peata õppemäng.

#### Menüü Seadistused

&Ctrl;P Seadistused Järgmise näitamine

- Lülitab järgmiste pallide näitamise sisse ja välja

Seadistused Nummerdatud pallide kasutamine

- Nummerdab pallid vastavalt värvile. See on abiks värvipimedatele või muude nägemisvaegustega inimestele, kel on raske värve eristada, või ka neile, kellele see lihtsalt meeldib.

Seadistused Mängu tüüp

- Võimaldab valida raskusastme alates tasemest Väga lihtne kuni tasemeni Väga raske.

Seadistused Kiirklahvide seadistamine

- Avab &kde; tavapärase kiirklahvide seadistustedialoogi, mis lubab kohandada mängus kasutatavaid kiirklahve oma äranägemise järgi.

#### Menüü Abi

&help.menu.documentation;

## Autorid ja litsents

&kolorlines;

Rakenduse autoriõigus 2000: Roman Merzljakov roman@sbrf.barrt.ru

Kaasautorid:

- Roman Razilov Roman.Razilov@gmx.de ümberkujundamine, graafika, osaline koodi ümberkirjutamine. Erilised tänud minu abikaasale Larissa Juškinile testimise ja nõuannete eest.

Dokumentatsiooni autoriõigus 2001: Roman Razilov Roman.Razilov@gmx.de

Tõlge eesti keelde: Marek Laane bald@online.ee

&underFDL; &underGPL;

## Paigaldamine

### &kolorlines;i hankimine

&install.intro.documentation;

### Kompileerimine ja paigaldamine

&install.compile.documentation;

### Kivide genereerimine Povray abil

Kõiki pilte (`klines/*.jpg`) renderdatakse Povray 3.0 ja käsitletakse rakenduse ImageMagick abil. Povray & bash-skriptid paiknevad kataloogis `klines/povray`. Kohanda soovi kohaselt faili `balls.pov`, renderda ja paigalda.

Renderdamiseks on vajalik Povray 3.0. Uuemates versioonides, &ie; 3.1, on halo maha surutud.

Pallide genereerimiseks oma süsteemis anna järgmine käsk oma &package; distributsiooni baaskataloogis:

    % cd klines
    % make install

&documentation.index;