# &karm;i käsiraamat

## Sissejuhatus

&karm; jälgib mitmesugustele ülesannetele kuluvat aega. Sellest on kasu näiteks selgitamaks, kui palju aega kulub mingile kliendile või mitu tundi päevas on näiteks pandud Doomi mängimise või Slashdoti lugemise alla.

Ajaarvestust on võimalik salvestada komadega eraldatud vormingus tekstifaili ning siis kasutada muudes arvestus- ja/või projektihaldusvahendites.

&karm; tuvastab, kas klaviatuur ja hiir on kasutusel või mitte ning oskab siduda erinevaid ülesandeid erinevate töölaudadega. Need mõlemad võimalused aitavad pidada arvestust just vajaliku ülesande üle.

&karm;i originaali kirjutas Sirtaj Singh Kang. Sõna karm tähendab tema emakeeles ehk pandžabi keeles töö ja on sisuliselt sama, mis levinum karma.

## &karm;i kasutamine

### &karm;i käivitamine

Selleks kirjuta käsureale `karm` või vali KDE käivitusmenüüst grupi Utiliidid alt Personaalne ajaarvestus. Käsureal saab kasutada tavalisi &Qt; ja &kde; argumente, millest saab ülevaate käsuga ``karm` `--help``.

&karm; pakub lisaks võimaluse määrata iCalendar-faili nimi, mida kasutada sinu tegemiste salvestamiseks. Võrgus asuva iCalendar-faili saab anda, kui kirjutada failinimes ka http- või ftp-osa, näiteks http://www.minusait.ee/minuandmed/minutegemised.ics.

### Ülesanded

Probleem: oled vabakutseline tarkvarakonsultant, kel on palju kliente. Mitmel kliendil on omakorda hulk projekte. Päeva jooksul tegeled korduvalt mitme projektiga. Kuu koguarve esitamiseks tuleb sul aga ajal silm peal hoida.

Lahendus: loo igale kliendile tipptaseme ülesanne ning iga kliendi igale projektile omaette alamülesanne. Üksikasjalikumat jälgimist nõudvate projektide puhul loo projekti alamülesannete nimekiri. Aega saab jälgida parajasti tegeldava ülesande nimel topeltklõpsu tehes.

&karm; võimaldab oma ajakulutust väga paindlikult jälgida - luua on võimalik piiramatul arvul ülesandeid ja neisse piramatul arvul alamülesandeid. Aega saab logida suvalise ülesande puhul ning korraga võivad aktiivsed olla ka mitu ülesannet.

Tipptaseme ülesande loomiseks vali käsk &Ctrl;N Ülesanne Uus . Alamülesande loomiseks vali ülesanne ning seejärel käsk &Ctrl;&Alt;N Ülesanne Uus alamülesanne

Kui sulged &karm;i, salvestatakse ülesannete loend faili, mille saab määrata käsuga Seadistused KArmi seadistamine . Kui nüüd rakenduse uuesti avad, laetakse samast failid uuesti ülesanded.

&karm; võib sinu vaeva minimeermiseks ülesandeid importida ja eksportida. Vaata osa Muud süsteemid.

### Taimerid

Probleem: sissetuleku tagamiseks tuleb sul töötada keskmiselt viis tundi päevas. Selle kontrollimiseks soovid kasutada igapäevaseid ja -nädalasi kokkuvõtteid.

Lahendus: lähtesta seansitaimer iga tööpäeva ja kõik taimerid iga nädala algul.

&karm; muudab ajakulutuse jälgimise imelihtsaks. Kui soovid alustada ülesande jälgimist, tee sellel lihtsalt topeltklõps. Jälgimise peatamiseks tee uuesti tipeltklõps. Aktiivsed ülesanded näitavad väikest kella veerus Seansi aeg.

Teine võimalus ajaarvestust visuaalselt jälgida on &karm;i ikoon süsteemses salves. Kui ülesanne on aktiivne, liigub ikoonil üks seier. Kui viid hiirekursori ikooni kohale, näed ilmuvas kohtspikris aktiivse ülesande nime. Kui aktiivne on enam kui üks ülesanne, näidatakse nende nimesid kohtspikris komadega eraldatult.

&karm; kasutab iga ülesande korral kaht taimerit: üks mõõdab seansi aega, teine koguaega. Vaikeseadistuses näitab &karm; iga taimeri kohta kaht veergu ehk siis iga ülesande kohta kokku nelja veergu:

Seansi aeg

- Ülesandele kulutatud aeg alates seansi algusest.

Seansi koguaeg

- Ülesandele ja kõigile selle alamülesannetele kulutatud aeg alates seansi algusest.

Aeg

- Ülesandele kulutatud aeg alates kõigi aegade nullimisest.

Koguaeg

- Ülesandele ja kõigile selle alamülesannetele kulutatud aeg alates kõigi aegade nullimisest.

Uue seansi alustamiseks vali menüükäsk Fail Käivita uus seanss .

Kõigi aegade nullimiseks vali menüükäsk Fail Nulli kõik ajad .

#### Töölaua jälgimine

Probleem: sul on kaks projekti, millega iga päev korduvalt tegeled. Töö paremaks korraldamiseks oled I projekti failid paigutanud I töölauale ja II projekti failid II töölauale.

Lahendus: seosta I projekti ülesanne I töölauaga ja II projekti ülesanne II töölauaga. Kui nüüd lülitud II töölaualt I töölauale, peatab &karm; automaatselt II projekti ülesande ja käivitab I projekti ülesande.

Ülesande sidumiseks ühe või enama töölauaga vali menüükäsk &Ctrl;E Ülesanne Muuda . Lülita sisse Automaatne jälgimine ning vali töölaud/töölauad, mille soovid ülesandega siduda. Kui mõni valitud töölaudadest nüüd aktiivseks muutub, alustab &karm; väikese viivitusega automaatselt antud ülesande ajaarvestust.

#### Jõudeaja avastamine

Probleem: lahkusid reedel mingil põhjusel ootamatult vara töölt ja unustasid taimeri peatamast. Esmaspäeval naastes avastad, et taimer töötab endiselt.

Lahendus: lülita jõudeaja avastamine sisse.

&karm;i saab panna tuvastama, kas hiir ja klaviatuur on rakkes või mitte. Kui hiir ja klaviatuur on olnud jõude enam kui määartud arv minuteid, näitab &karm; järgmist dialoogi:

&karm;i jõudeaja avastamine &karm;i jõudeaja avastamise dialoog

Arvesta maha ja peatu

- Jõudeaeg lahutatakse kõigilt aktiivsetelt taimeritelt ja need peatatakse.

  Sa ei töötanud ülesannetega, kui arvuti oli jõude, ega tee seda ka praegu.

Arvesta maha ja jätka

- Jõudeaeg lahutatakse kõigilt aktiivsetelt taimeritelt, kuid need jäävad edasi tööle.

  Sa ei töötanud ülesannetega, kui arvuti oli jõude, aga hakkasid nüüd uuesti tööle.

Jätka aja lugemist

- Jõudeaeg lisatakse kõigile aktiivsetele taimeritele ja need jäävad edasi tööle.

  Töötasid ülesannetega, kui arvuti oli jõude, ja teed seda endiselt.

### Aruandlus

&karm; võimaldab logitud ajast kolmel viisil aru anda: seansi ja koguaja võib saata printerile või siis kopeerida lõikepuhvrisse (ja sealt asetada, kuhu vaja) kas koguaja või kogu ajaarvestuse üldse.

#### Koguaja trükkimine

Printerile saadetava koguajarapordi loomiseks vali menüükäsk &Ctrl;P Fail Trüki . See loob kõigi ülesannete kohta kolmeveerulise rapordi. Esimeses veerus seisab ülesande nimi, teine veerg on seansi koguaeg ja kolmas koguaeg.

#### Koguaja puhverdamine

Lõikepuhvrisse saadetava koguajarapordi loomiseks vali menüükäsk &Ctrl;C Fail Kopeeri kogusumma lõikepuhvrisse.

Raport luuakse parajasti valitud ülesande ja kõigi selle alamülesannete kohta. Kui valitud on tipptaseme ülesanne, pärib &karm;, kas soovid luua rapordi antud ülesande ja selle alamülesannete või kogu ülesannete nimekirja kohta.

&karm;i 'kopeeri see ülesanne' &karm;i 'kopeeri ainult see ülesanne' dialoog

Kui raport on loodud, ava KEdit või mõni muu tekstiredaktor ja aseta sinna rapordi andmed.

    Ülesande kogusumma
    2004-07-10 02:26

      Aeg    Ülesanne
    ----------------------------------------------
      9:14    kde
       9:14    karm
        1:08    vead
        0:00    muudatuste sissekandmine
       0:00    promo
       0:00    veebivärk
    ----------------------------------------------
      9:14 Kokku

Esimene veerg on koguaeg ning siin on kasutatud ülesannete nimede puhul treppimist, mis osutab ülesannete ja nende alamülesannete seostele. Aja hulka arvestatakse ka alamülesannete aeg.

#### Ajaloo puhverdamine

Lõikepuhvrisse saadetava kogurapordi loomiseks vali menüükäsk &Ctrl;&Alt;C Fail Kopeeri ajalugu lõikepuhvrisse .

Selleks peab olema sisse lülitatud valik Ajaloo logimine (selle leiab Seadistused KArmi seadistamine ). Vastasel juhul peab &karm; silma peal ainult ülesannete kogusummal ega hoia alal üksikasjalikku ülesannete ajalugu.

Raport luuakse parajasti valitud ülesande ja kõigi selle alamülesannete kohta. Erinevalt koguaja rapordist ei ole siin võimalust luua raport kogu ülesannete nimekirja kohta, selle saab luua ainult valitud ülesande ja selle alamülesannete kohta.

Kui valid ajaloorapordi loomise võimaluse, palub &karm; sul kõigepealt määrata kindlaks rapordisse kaasatav ajavahemik:

&karm;i ajavahemiku sisestamine &karm;i ajavahemiku sisestamine

Pärast ajavahemiku sisestamist luuakse raport ning sa võid avada KEditi või mõne muu tekstiredaktori ja rapordi andmed sinna asetada.

    Ülesande ajalugu
    neljapäev, 01. juuli 2004 kuni esmaspäev, 12. juuli 2004
    Trükitud: 2004-07-12 17:18

                                   Nädal: esmaspäev, 05. juuli 2004
         5     6     7     8     9    10    11
    -------------------------------------------------------------------------
                                                 0:00 kde
                                                 0:00  dc
                  !:22  1:46  3:14  1:44         8:06  karm
                                                 0:00   3.2 omaduste plaan
                  1:08                           1:08   vead
                                                 0:00   muudatuste sissekandmine
                                                 0:00  promo
                                                 0:00  veebivärk
    -------------------------------------------------------------------------
                  2:30  1:46  3:14  1:44         9:14 Kokku

Ülesande ajalugu näitab kogusummat iga päeva ja iga ülesande kohta nädala kaupa. Esimesed seitse tulpa on nädalapäevad esmaspäevast pühapäevani. Kaheksandas veerus on nädala kogusumma ning üheksandas ülesande nimi. Ülesannete nimed on trepitud, mis osutab ülesannete ja nende alamülesannete seosele.

### Muud süsteemid

#### KOrganizer

&karm; kasutab sarnaselt KOganizeri ja Apple'i iCaliga oma andmete puhul üldlevinud standardit iCalendar. &karm; võib nii avada kui salvestada nende kahe rakenduse loodud ülesannete nimekirju.

Kui üks ja sama fail on lahti nii &karm;is kui KOrganizeris, siis seda Korganizeris redigeerides tekib oht andmed kaotada. Kindluse mõttes oleks parem faili redigeerida korraga ainult ühes rakenduses.

#### Planner

Üsna tüüpiline on ka projekti planeerimine projektihalduri Imendio Planneriga (vaata planner.imendio.org) ning selle ülesannete importimine &karm;i, et need oleksid standardses iCalendari vormingus. Sellisel juhul saab ajastada oma ülesandeid KOrganizeris ning arvestada neile kuluvat aega &karm;iga. Nii on võimalik kontrollida, kas projekt püsib ikka ettenähtud eelarve ja aja piirides.

#### &DCOP;

&DCOP; on mehhanism, millega KDE rakendused saavad üksteisega shelda. KDE rakendused pakuvad selleks välja teatud funktsioonid, mida teised programmid (näiteks bash'i skript) saavad ära kasutada.

##### Bash'i skript, mis näitab &karm;i versiooni

    DCOPID=`dcop | grep karm`
            if [ $DCOPID ]
            then
                    VERS=`dcop $DCOPID KarmDCOPIface version`
                    echo "&karm;i versioon on $VERS"
            else
                    echo "&karm; ei tööta"
            fi

&karm;i praegune &DCOP;-liides on mõeldud peamiselt automaatseks testimiseks, mistõttu see on ka üpris piiratud. Liidese täieliku ülevaate annab &DCOP;-liidese lisa.

Kogu &karm;i &DCOP;-liidese nägemiseks konsoolil käivita järgmine bash'i skript:

##### &karm;i &DCOP;-liidese näitamine konsoolil

    DCOPID=`dcop | grep karm`
            if [ $DCOPID ]
            then
                    dcop $DCOPID KarmDCOPIface
            else
                    echo "&karm; ei tööta"
            fi

#### Kogusumma eksport CSV-faili

&karm; võib nii kogusumma kui ajaloo eksportida komadega eraldatud failivormingusse (CSV). Kogusumma eksportimiseks vali menüükäsk Fail Import/eksport Ekspordi CSV faili... ning &karm; avab järgmise dialoogi:

&karm;i CVS ekspordi dialoog &karm;i CVS ekspordi dialoog

Määra fail, kuhu soovid andmed eksportida, ning muuda vajaduse korral ka muid etteantud väärtusi. Pane tähele, et ajavahemikku ei saa siin muuta, sest tegemist on ju aja kogusumma, mitte ajalooandmete eksportimisega. Klõpsa nupule Eksport ning &karm; salvestabki kõigi ülesannete koguaja sinu valitud faili.

Toome siin näite väljundi vormindusest:

    "kde",,,,,0.00,0.00,6.88,9.83
    ,"karm",,,,6.88,8.70,6.88,9.83
    ,,"3.2 omaduste plaan",,,0.00,0.00,0.00,0.00
    ,,"vead",,,0.00,1.13,0.00,1.13
    ,,"muudatuste sissekandmine - tõlkestringid",,,0.00,0.00,0.00,0.00
    ,,"ajaraport",,,0.00,0.00,0.00,0.00
    ,"kopete",,,,0.00,0.00,0.00,0.00
    ,"promo",,,,0.00,0.00,0.00,0.00
    ,"veebivärk",,,,0.00,0.00,0.00,0.00

Tipptaseme ülesanded on esimeses veerus, alamülesanded teises ja nii edasi. Ajaandmed salvestatakse ülesande maksimaalse sügavuse järel (antud juhul viis). Esimeses veerus on seansi aeg, teises aeg, kolmandas seansi koguaeg ja neljandas koguaeg.

#### Ajaloo eksport CSV-faili

Ajaloo eksportimiseks vali menüükäsk Fail Import/eksport Ekspordi ajalugu CSV faili... ning &karm; avab eespool näidatud eksportimisdialoogi.

Määra fail, kuhu soovid andmed eksportida, ja vali vajalik ajavahemik. Vajaduse korral võid muuta ka muid etteantud väärtusi. Klõpsa nupule Eksport ning &karm; salvestabki kõigi ülesannete ajaloo sinu valitud faili.

Toome siin näite väljundi vormindusest:

    Ülesande ajalugu
    teisipäev, 06. juuli 2004 kuni teisipäev, 13. juuli 2004
    Trükitud: 2004-07-13 18:10
    2004-07-06,2004-07-07,2004-07-08,2004-07-09,2004-07-10,2004-07-11,2004-07-12,2004-07-13,
    ,,,,,,,,0.00,"kde"
    ,,1.77,3.23,1.73,,1.37,0.82,8.95,,"karm"
    ,,,,,,,,0.00,,,"3.2 omaduste plaan"
    ,1.13,,,,,,,1.13,,,"vead"
    ,,,,,,,,0.00,,,"muudatuste sissekandmine - tõlkestringid"
    ,,,,,,,,0.00,,,"ajaraport"
    ,,,,,,,,0.00,,"kopete"
    ,,,,,,,,0.00,,"promo"
    ,,,,,,,,0.00,,"veebivärk"

Kolm rida näitavad, millal raport on loodud ja millist ajavahemikku see hõlmab. Neljandas reas on komadega eraldatud ajavahemikku kaasatud kuupäevade loetelu ISO-8601 vormingus (YYYY-MM-DD). Ülejäänud ridades on kirjas ülesannetele kulutatud aeg. Viimane numbriveerg kujutab endast rea kõigi päevade kogusummat. Ülesande nimi seisab pärast kogusumma veergu ning nimed on trepitud, et näidata ülesande ja selle alamülesannete seoseid. Tipptaseme ülesannete nimed seisavad esimeses veerus pärast kogusummat.

## &karm;i kasutajaliides

&karm;i peaaken koosneb järgmistest elementidest: menüüriba, tööriistariba, ülesande/aja aken ja olekuriba.

&karm;i aken &karm;i aken

### Ülesande/aja aken

Selles aknas on näha ülesanded ning neile kulunud aeg nii praeguse seansi ajal kui kokku. Jälgitavatel ülesannetel on seansi aega näitavas veerus näha väike kell.

Igale ülesandele saab luua alamülesandeid. Klõps ülesande ees seisval pluss- või miinusmärgil vastavalt kas näitab või varjab alamülesandeid. Ülesande koguaega on arvestatud nii selle enda kui tema alamülesannete aeg.

### &karm;i menüüriba

#### Menüü Fail

&Ctrl;S Fail Salvesta

- Salvestab käesolevad ülesanded ja alamülesanded koos nende koguajaga

&Ctrl;P Fail Trüki

- Trükib &karm;i akna

Fail Käivita uus seanss

- Lähtestab kogu seansi ajakulu nulli

Fail Nulli kõik ajad

- Lähtestab kõik ajad nulli

Fail Import/eksport Impordi vanema versiooni fail...

- Impordib vanas stiilis &karm;i salvestatud failid (praegu kasutab &karm; iCalendari stiilis salvestatud faile).

Fail Import/eksport Impordi ülesanded Plannerist...

- Impordib Imendio Planneri projekti (vaata planner.imendio.org). Kõik ülesanded, alamülesanded ja nende lipud "lõpetatud" imporditakse .planner-failist. Neid saab importida alamülesandena, luues alamülesande, märkides selle ja siis importides.

Fail Import/eksport Ekspordi CSV faili...

- Ekspordib seansi koguaja, seansi aja, aja ja koguaja tekstifaili.

Fail Import/eksport Ekspordi ajalugu CSV faili...

- Ekspordib ülesande ajaloo tekstifaili.

&Ctrl;C Fail Kopeeri kogusumma lõikepuhvrisse

- Kopeerib käesoleva ülesande või ülesannete koguajakulu &kde; lõikepuhvrisse.

&Ctrl;&Alt;C Fail Kopeeri ajalugu lõikepuhvrisse

- Kopeerib antud perioodi igapäevased ajad &kde; lõikepuhvrisse.

&Ctrl;Q Fail Välju

- Lõpetab &karm;i töö

#### Menüü Kell

S Kell Käivita

- Käivitab valitud ülesande ajaarvestuse

Kell Stopp

- Peatab valitud ülesande ajaarvestuse

&Esc; Kell Peata kõik taimerid

- Peatab kõigi ülesannete ajaarvestuse

#### Menüü Ülesanne

&Ctrl;N Ülesanne Uus

- Lisab uue ülesande

&Ctrl;&Alt;N Ülesanne Uus alamülesanne

- Lisab valitud ülesandele uue alamülesande

Del Ülesanne Kustuta

- Kustutab valitud ülesande või alamülesande

&Ctrl;E Ülesanne Muuda

- Muudab valitud ülesande nime või aega

  Aja muutmiseks on kaks võimalust: absoluutse aja muutmine, mille korral seansi aega ja koguaega saab muuta eraldi, ning suhteline muutmine, mille puhul teatud hulk aega lisatakse või lahutatakse nii seansi kui koguajalt.

  Automaatse jälgimise võimalus lubab ajaarvestust automaatselt alustada ja peatada, kui lülitud konkreetsele &kde; töölauale või lahkud sellelt.

#### Menüü Seadistused

Seadistused Kiirklahvide seadistamine

- Avab dialoogi, kus saab määrata või muuta kiirklahve

Seadistused KArmi seadistamine

- Avab dialoogi, kus saab &karm;i seadistada

  Dialoogil on kolm kaartidega osa: Käitumine, mis võimaldab määrata häire mitteaktiivsuse korral ja hoiatuse ülesannet kustutades, Vaade, kus saab määrata peaaknas näidatavaid välju, ning Salvestamine, kus saab määrata salvestatava faili asukoha, automaatse salvestamise sisse või välja lülitada ning paika panna automaatse salvestamise intervalli.

#### Menüü Abi

&help.menu.documentation;

### Tööriistariba

Tööriistariba sisaldab ikoone järgmiste käskudega:

(Kõik toimivad sarnaselt samanimelistele menüükäskudele.)

- Käivita

- Stopp

- Uus

- Uus alamülesanne

- Kustuta

- Muuda

### Olekuriba

Annab teada seansi ajal kokku kulunud aja.

## Autorid ja litsents

&karm;

Rakenduse autoriõigus:

- 1997-2000 Sirtaj Singh Kang taj@kde.org.

- 2001-2002 Tomas Pospisek tpo_deb@sourcepole.ch

- 2003-2004 Mark Bucciarellimark@hubcapconsulting.com

Kaasautorid (tähestikulises järjekorras)

- Allen Winter winterz@verizon.net

- David Faure faure@kde.org

- Espen Sand espen@kde.org

- Gioele Barabucci gioele@gioelebarabucci.com

- Jan Schaumann jschauma@netmeister.org

- Jesper Pedersen blackie@ifad.dk

- Kalle Dalheimer kalle@kde.org

- Klarälvdalens Datakonsult AB

- Mark Bucciarelli mark@hubcapconsulting.com

- Thorsten Stärk dev@staerk.de

- Tomas Pospisek tpo_deb@sourcepole.ch

- Willi Richert w.richert@cox.net

&karm;i idee aluseks oli Harald Tveit Alvestrandi väga kasulik utiliit nimetusega titrax, mille ainus häda oli see, et ta põhines Xt tööriistakomplektil.

Dokumentatsiooni autoriõigus 2000-2004: Jonathan Singer jsinger@leeta.net ja Sirtaj Singh Kang taj@kde.org.

&underFDL; &underGPL;
aktiivne ülesanne

Ülesanne, millele kuluvat aega arvestatakse.

&DCOP;

KDE protsessidevahelise suhtlemise protokoll. Lühend sõnadest Desktop COmmunication Protocol (töölaua suhtlemisprotokoll).

töölaud

GNU/Linuxil, FreeBSD-l ja muudel X-Windowsi kasutavatel süsteemidel võib tarvitada ka mitut töölauda korraga. Tavaliselt on neis süsteemides juba vaikimisi paigaldatud neli töölauda. Igal töölaual saab kasutada omaette programme ja faile. Kui KDE esimest korda käivitada, satud esimesele töölauale. Kiirklahvi &Alt;F2 vajutades saad liikuda teisele töölauale ning sealt tagasi toob sind &Alt;F1.

ajalugu

Kui &karm;ile on antud korraldus ajalugu logida, salvestab rakendust kõigi taimerite iga käivitamise ja peatamise. Seda ajalugu ei puhastata ka aja nullimisel ning see püsib alal seni, kuni sa vastava faili füüsiliselt hävitad.

seanss

Kasutaja määratud seansi taimerite alguspunkt. Uut seanssi saab alustada menüükäsuga Fail Käivita uus seanss . Uut seanssi luues senise seansi andmeid ei salvestata.

Seansi aeg

Ülesandele kulutatud aeg alates seansi algusest.

süsteemne salv

Süsteemne salv on riba, mis (vaikisimi) on näha ekraani allservas . &karm;i ikoon on selles kõige parempoolsem,

tipptaseme ülesanne

Ülesanne, millel pole ühtki eellast.

Seansi koguaeg

Ülesandele ja kõigile selle alamülesannetele kulutatud aeg alates seansi algusest.

Aeg

Ülesandele kulutatud aeg alates kõigi aegade nullimisest.

Koguaeg

Ülesandele ja kõigile selle alamülesannetele kulutatud aeg alates kõigi aegade nullimisest.

## Paigaldamine

### &karm;i hankimine

&install.intro.documentation; &install.compile.documentation;

## &DCOP;-liides

version

version

Tagastab &karm;i versiooni.

    QString version()

#### Kirjeldus

`version()` on &DCOP;-väljakutse, mis tagastab &karm;i versiooni, näiteks 1.5.0. Versioon tagastatakse stringina tüüpilises GNU vormingus versioon.alamversioon.tase.

quit

quit

Sulgeb &karm;i.

    QString quit()

#### Kirjeldus

`quit()` on &DCOP;-väljakutse, mis võimaldab välisel rakendusel &karm;i viisakalt ja korralikult sulgeda.

hastodo

hastodo

Kontrollib tipptaseme ülesande olemasolu.

    QString hastodo(QString taskname)

#### Parameetrid

`taskname`

- Otsitava ülesande nimi.

#### Kirjeldus

`hastodo(QString taskname)` on &DCOP;-väljakutse, mis otsib etteantud nime. Leidmisel tagastatakse ülesannet tuvastav iCalendari UID. Mitteleidmisel tagastatakse tühi string.

Otsitakse iCalendari failis, mis on &karm;is parajasti avatud. Otsitakse läbi kõik ülesandepuud, mitte ainult tipptaseme ülesande. Kui nimega sobib enam kui üks ülesanne, tagastatakse esimesena leitu.

addtodo

addtodo

Lisab uue ülesande.

    QString addtodo(QString todoname)

#### Parameetrid

`todoname`

- Uue ülesande nimi.

#### Kirjeldus

`addtodo(QString todoname)` on &DCOP;-väljakutse, mis lisab aktiivsesse faili uue tipptaseme ülesande. Tagastatakse uue ülesande UID.

&documentation.index;