## Süsteemi märguannete seadistamine

Nagu muudki rakendused, annab &kde; kasutajale teada, kui midagi viltu läheb, ülesanne täidetud saab või midagi muud tähelepanuväärset juhtub. &kde; kasutab selleks süsteemi märguannete komplekti.

Selle mooduliga saab määrata, mida &kde; iga sündmuse korral ette võtab.

Paneelil leidub pikk nimekiri konkreetsetest sündmustest, mida oleks kasutajal tulus teada saada. Nimekiri on organiseeritud puuks, mis võimaldab ruttu leida vajaliku märguande.

Märguande seadistamiseks klõpsa grupil, see avab alamgrupi. Sellel klõpsates võivad avaneda uued alamgrupid või märguannete loend.

Kui oled soovitud märguande üles leidnud, tee sellel topeltklõps.

Valida on nelja võimaluse vahel:

Logimine faili

- See annab &kde;le korralduse lisada märguanne faili lõppu. Kui oled selle võimaluse kasuks otsustanud, võid mooduli allosas määrata failinime. Klõpsuga paremal asuval kataloogil avaneb failiavamisdialoog, kust võid üles otsida vajaliku faili.

Helifaili mängimine

- Kui see on lubatud, esitab &kde; sündmuse peale heli. Kui oled selle võimaluse kasuks otsustanud, võid mooduli allosas määrata failinime.

  Klõpsuga paremal pool asuval kataloogil avaneb failiavamisdialog, kust võid üles otsida vajaliku faili.

  Klõpsuga katalooginupust paremal pool asuval noolenupul võid kuulda valitud heli.

  Võib-olla soovid helifailide esitamiseks kasutada spetsiaalset meediamängijat, ⪚ sellepärast, et valitud helifail on teistsuguses vormingus või ei soovi sa mingil põhjusel kasutada &arts;i helideemonit. Sellisel juhul märgi ära kast Välise mängija kasutamine ning kirjuta soovitud mängija nimi ja otsingutee tekstiväljale.

Teate näitamine hüpikaknas

- Kui see on lubatud, ilmub kasutajat teavitav ekraan otse keset ekraani.

Teade saadetakse standardsesse veaväljundisse

- Kui see on lubatud, saadetakse teadaanne standardväljundisse.

Valida võib iga märguande puhul mitte ainult ühe, vaid nelja võimaluse suvalise kombinatsiooni.

Võib ka kõigi paigaldatud rakenduste kõik helid korraga lubada või keelata, kasutades nuppe Kõigi helide lubamine ja Kõigi helide keelamine. Kumb neist parajasti näha on, sõltub eelnevast olekust.