# &kfloppy; vormindaja käsiraamat

## Sissejuhatus

&kfloppy; vormindaja on utiliit, mis pakub graafilist võimalust vormindada 3,5" ja 5,25" flopikettaid.

Kontrolli, et flopi ei oleks ühendatud. &kfloppy; ei saa vormindada ühendatud flopiketast.

## &kfloppy; kasutamine

&kfloppy; käivitamine avab akna, kus kasutaja saab valida sobivad seadistused ning kontrollida vormindamise käiku. Neid võimalusi alljärgnevalt kirjeldataksegi.

Kontrolli, et flopi ei oleks ühendatud. &kfloppy; ei saa vormindada ühendatud flopiketast.

### Tegevuse kontrollimine

Seadistamine toimub kolme rippmenüüga kasti abil, mis asuvad &kfloppy; ülaosas.

#### Disketiseade

Klõps ülemisel kastil nimetusega Disketiseade: võimaldab valida nelja võimaluse vahel:

- 3.5" 1.44MB

- 3.5" 720KB

- 5.25" 1.2MB

- 5.25" 360KB

800k kettavormingut kasutavad &Mac; disketiseadmeid ei ole võimalik toetada PC kettaseadmetel, sest viimased lihtsalt ei suuda flopikettaid selliselt vormindada.

#### Failisüsteem

Kolmas kast nimega Failisüsteem pakub järgmisi võimalusi:

DOS

- Selle valimine sunnib &kfloppy; tekitama disketile MS-DOS/&Windows; tüüpi failisüsteemi. See on mõttekas valida juhul, kui disketti soovitakse kasutada ka neis operatsioonisüsteemides, sest nood muud vormingut ei tunnista.

ext2

- Selle valimine sunnib &kfloppy; tekitama disketile failisüsteemi, mis on Linuxi maailmas kõige levinum. Kui soovitakse disketti kasutada vaid &Linux; süsteemis, on see mõistlik valik.

UFS

- Selle valimine sunnib &kfloppy; tekitama disketile failisüsteemi, mis on FreeBSD maailmas kõige levinum. Kui soovitakse disketti kasutada vaid FreeBSD süsteemis, on see mõistlik valik.

### Vormindamise valikud

Raamistatud kastis &kfloppy; akna keskel saab kasutada viit seadistamisvõimalust. Esimesed kaks on raadionupud.

Raadionupp tähendab võimalusi, kus saab valida ainult ühe kasuks - umbes nii, nagu autoraadiol on korraga võimalik ainult üks eelnevalt määratud kanal.

Alumised kaks võimalust käivad disketi nimetuse kohta. Alljärgnevalt kirjeldatakse kõiki võimalusi:

#### Vormindamise meetod

&kfloppy; võib flopiketast vormindada kahel viisil:

Kiirvormindus

- See lihtsalt tekitab flopikettale uue failisüsteemi. Kõik varasemad andmed kustutatakse. Kui ketta maht on valitust erinev, jagatakse ketta rajad ja sektorid enne failisüsteemi loomist ümber.

Täielik vormindamine

- Täielik vormindamine jagab rajad ja sektorid ümber, tekitab kettale valitud failisüsteemi ning seejärel kontrollib seda, blokeerides kõik leitud vigased sektorid.

#### Kontrollimine

See sunnib &kfloppy; kontrollima, kas vormindamise käigus sai failisüsteem korrektselt kirjutatud. Nii saab tuvastada vigased sektorid.

#### Pealdis

Alumised kaks võimalust lubavad määrata või muuta disketi pealdist. Kui kast Pealdis: on märgitud, saab kirjutada disketi pealdise ehk nime selle all asuvasse tekstikasti. Kui nüüd disketti vormindama asutakse, kirjutatakse disketile ka selle nimi.

### Nupud

&kfloppy; paremas servas asub kolm üksteise kohale paigutatud nuppu.

Vorminda

- See nupp käivitab vormindamise. Kui oled kindel, et kõik seadistused on korrektsed ja just sellised, nagu soovid, saab sellele nupule vajutades vormindamist alustada. Eeldades, et diskett on seadmes ja kõik parameetrid korrektselt antud, võib näha teatud pisimuutusi. Kiri nupul muutub: Vorminda asemele ilmub Katkesta. See tähendab, et nüüd uuesti nupule vajutades vormindamine peatub. Muutusi võib näha ka kahes &kfloppy; allservas asuvas laias ristkülikus.

  Ülemine neist on olekuindikaator, mis annab teavet käimasoleva protsessi kohta. Vormindamise ajal on seal näha konkreetsed protsessi etapid. Kui &kfloppy; jõuab kontrollimise staadiumi, on ka see seal näha.

  Alumine on edenemisriba. See näitab nii graafiliselt kui numbrites esmalt vormindamise ja seejärel kontrollimise edenemist. Enne käivitamist on see tühi, ainult keskel asub kirje 0%. Vormindamise ajal aga muutub kasti värv vasakult paremale vastavalt protsessi edenemisele. Samal ajal suureneb ka keskel asuv protsenti väljendav number.

  Kontrolli, et flopi ei oleks ühendatud. &kfloppy; ei saa vormindada ühendatud flopiketast.

Abi

- Käivitab &kde; abikeskuse, avades &kfloppy; käsiraamatu (käesoleva dokumendi).

Saada vearaport

- Võimaldab anda &kde; meeskonnale teada veast.

KFloppy info

- Näitab versiooni ja infot autori kohta.

KDE info

- Näitab versiooni ja infot autori kohta.

Välju

- Klõps sellel nupul sulgeb &kfloppy;.

## Käsurea võtmed

Kuigi usutavasti käivitatakse &kfloppy; üldjuhul &kde; rakenduste menüüst või töölaual asuva ikooni abil, saab seda teha ka terminaliaknas käsurealt. Sellisel juhul saab kasutada teatud võtmeid, nimelt:

`kfloppy `--help``

- Näitab peamisi võtmeid, mida käsurea puhul saab kasutada.

`kfloppy `--help-qt``

- Näitab võtmeid, mille abil saab muuta &kfloppy; ja &Qt; koostööd.

`kfloppy `--help-kde``

- Näitab võtmeid, mille abil saab muuta &kfloppy; ja KDE koostööd.

`kfloppy `--help-all``

- Näitab kõiki käsurea võtmeid.

`kfloppy `--author``

- Näitab terminaliaknas &kfloppy; autorit

`kfloppy `--version``

- Näitab &Qt;, &kde; ja &kfloppy; versiooni. Sama tulemuse annab käsk `kfloppy `-V``

## Autorid ja litsents

&kfloppy; vormindaja rakenduse autoriõigus 2000: Bernd Johannes Wuebben wuebben@math.cornell.edu

Dokumentatsiooni autoriõigus 2000: Thad McGinnis ctmcginnis@compuserve.com.

&kfloppy; käsiraamatu käesolev versioon tugineb David Rugge davidrugge@mindspring.com originaalile

&underFDL; &underGPL;

## Paigaldamine

&install.intro.documentation; &install.compile.documentation;