# &kbruch;i käsiraamat

## Sissejuhatus

&kbruch; on väike rakendus, mis aitab harjutada murdudega arvutamist. Selleks pakutakse mitut laadi ülesandeid.

- Murdarvutus - selle korral tuleb lahendada etteantud murdudega ülesanne. Sul on vaja sisestada lugeja ja nimetaja. See on põhiline ülesandetüüp.

- Võrdlemine - selle korral tuleb võrrelda kaht etteantud murdarvu.

- Teisendamine - selle korral tuleb etteantud arv teisendada murruks.

- Algteguriteks lahutamine - selle korral tuleb etteantud arv lahutada algteguriteks.

Kõigi ülesandetüüpide korral loob &kbruch; ülesande ja kasutajal tuleb see lahendada. Programm kontrollib sinu vastust ja annab teada, mida ta sellest arvab.

&kbruch; peab arvet, kui palju ülesandeid on kokku lahendatud ja kui paljud õigesti lahendati. Kasutaja näeb ka statistikat, kuid soovi korral saab peaakna statistikaosa peita. Lisaks võib kasutaja statistika iga hetk nullida.

&kbruch; on väga kompaktne ning keskendub ennekõike oma peamisele eesmärgile luua ülesandeid. Abisüsteem pakub kontekstile vastavat infot erinevate olukordade selgitamiseks.

&kbruch; on vaba tarkvara, mida levitatakse vastavalt &GNU; Avalikule Litsentsile.

## &kbruch;i kasutamine

### Peaaken

&kbruch;i peaaken:

&kbruch;i peaaken kohe pärast käivitamist &kbruch;i peaaken

Kogu tegevus toimbuki selles aknas. Nii saavad &kbruch;i kasutada ka päris väikesed lapsed. Peaaken on jagatud viieks:

- menüüriba kolme menüüga (Ülesanne, Seadistused ja Abi)

- tööriistariba, kus saab määrata loodavate ülesannete raskusastme, kui valitud on ülesandetüüp Murdudega ülesanne

- ülesannete valija, mille abil saab ette võtta erinevat tüüpi ülesandeid

- ülesandeosa, kus saab anda esitatud ülesandele vastuse

- statistikaosa, kus saab näha, kui palju ülesandeid on kokku proovitud lahendada ja kui palju neist on õigesti lahendatud

Kõigepealt tuleb aknas vasakul asuvas ülesandevalijas valida vajalik ülesandetüüp. Ülesandeosa muutub vastavalt valitud ülesandele. Tööriistaribal muutuvad seadistused aktiivseks, kui valid ülesandetüübi Murdudega ülesanne.

Tööriistaribal asub ka uue ülesande loomise ikoon. Seda on võimalik teha ka menüükäsuga Ülesanne Uus ülesanne. Seda toimingut saab alati ette võtta. Kui sa ei ole parajasti eesolevat ülesannet veel lahendanud, luuakse uus ülesanne ikkagi ja eelmine ülesanne märgitakse valesti lahendatuks.

Statistikaosa saab peita, kui lohistada püstist eraldajat paremale poole.

Parajasti avatud ülesanne salvestatakse &kbruch;i sulgemisel ja taastatakse rakenduse uuel käivitamisel.

### Statistikaosa

Peaakna selles osas on näha:

- kui palju ülesandeid on lahendatud

- kui palju ülesandeid on õigesti lahendatud

- kui palju ülesandeid on valesti lahendatud

Statistika saab nullida klõpsuga numbrite all asuvale nupule Nulli.

Statistika salvestatakse &kbruch;i sulgemisel ja see taastatakse rakenduse uuel käivitamisel.

### Seadistusteaken

Peaakna selles osas saab muuta mõningaid ülesande näitamise üldisi seadistusi. Dialoogi avamiseks vali menüükäsk Seadistused&kbruch;i seadistamine.

&kbruch;i seadistustedialoog &kbruch;i seadistustedialoog

Dialoogi ülaosas saab valida näidatava fondi. Alumises osas saab valida värvid tehte erinevatele osadele.

Seadistused salvestatakse &kbruch;i sulgemisel ja taastatakse rakenduse uuel käivitamisel.

## Ülesanded

### Murdudega ülesanne

Selle ülesandetüübi korral tuleb lahendada etteantud ülesanne. Sinul tuleb sisestada lugeja ja nimetaja. Loodud ülesande raskusastet saab muuta allpool kirjeldatavate parameetritega.

#### Ülesande parameetrid

Loodava ülesande raskusastet mõjutab kolm parameetrit:

Tegurid

- Tegurite (erinevate murdude) arv iga ülesande jaoks kahest viieni (kaasa arvatud).

Nimetaja maks. väärtus

- Suurim number, mida &kbruch; kasutab loodavates ülesannetes nimetajana (minimaalselt 10, maksimaalselt 50).

Tehted

- Tehted, mida ülesannetes kasutada: Liitmine/lahutamine, Korrutamine/jagamine või Kõik tehted segiläbi.

Pärast parameetrite muutmist tuleb vastava ülesande loomiseks klõpsata tööriistaribal nupule Uus ülesanne. Seda võib teha ka menüükäsuga Ülesanne Uus ülesanne.

Nimetaja maksimaalne väärtus määratakse alati vaikeväärtusele, kui muuta tehete arvu. Seepärast tuleb alati esmalt muuta tehete arvu ja alles seejärel valida nimetaja maksimaalne väärtus.

Kui käesolev ülesanne ei ole lahendatud, kuid sa annad käsu Uus ülesanne, loetakse käesolev ülesanne valesti lahendatuks. Selle vältimiseks tuleb muuta parameetreid pärast seda, kui ülesanne on lahendatud, kuid enne uue ülesande käivitamist.

Valitud parameetrid salvestatakse &kbruch;i sulgemisel ja need taastatakse rakenduse uuel käivitamisel.

#### Ülesannete lahendamine

Kui oled ülesande lahendanud, tuleb vastus kirjutada kahte sisendkasti, millest ülemine on lugeja ja alumine nimetaja jaoks.

Kui tulemus on negatiivne, võib miinusmärgi kirjutada kas lugeja või nimetaja ette. Kui tulemus on 0, piisab, kui kirjutada lugeja väljale 0. Kui tulemuse nimetaja on 1, võib tühjaks jätta alumise kasti.

Kui vastus on antud, tuleb klõpsata sisendkastide all asuvale nupule Kontrolli vastust. &kbruch; kontrollib siis sinu vastust ja näitab õiget vastust. See toob kaasa peaekraani kerge muutumise, mida võib näha allpool:

Kontrollitud ülesanne Kontrollitud ülesanne

See ülesanne lahendati õigesti. Õiget vastust näidatakse kahel viisil, teine neist, mis seisab otse sõna ÕIGE ees, on kasutusel ainult üksikutes maades ning antud juhul tuleb seda tõlgendada kui 2 + 1/5.

Vastus tuleb alati anda taandatud kujul - nagu ka koolis hindavad õpetajad vastuse enamasti absoluutselt õigeks ainult siis, kui see on taandatud. Kui annad vastuse taandamata kujul, näitab &kbruch; järgmist teadaannet.

Taandamata tulemus Taandamata tulemus

Järgmise ülesande juurde asumiseks klõpsa nupule Järgmine ülesanne. Kui soovid muuta järgmise ülesande parameetreid, tee seda kohe ja alles pärast seda klõpsa nupule Järgmine ülesanne.

### Võrdlemisülesanne

Selle ülesandetüübi puhul tuleb võrrelda kaht murdarvu. Sul tuleb valida, kumb neist on suurem, kasutades selleks korrektset võrdlusmärki.

Võrdlemisülesanne Võrdlemisülesanne

Kõigepealt vali võrdlusmärk. Selle lülitamiseks tuleb klõpsata võrdlusmärki näitavale nupule. Kui oled valinud enda arvates õige võrdlusmärgi, klõpsa nupule Kontrolli vastust. &kbruch; uurib siis sinu arvamust ja näitab õiget vastust. Pärast seda võid asuda uue ülesande kallale, klõpsates nupule Järgmine ülesanne.

### Teisendamisülesanne

Selle ülesandetüübi puhul tuleb etteantud arv teisendada murruks. Sul tuleb sisestada lugeja ja nimetaja.

Teisendamisülesanne Teisendamisülesanne

Toodud pildil on vasakul pool võrdusmärki näha lõpmatu kümnendmurd. See tähendab, et kümnendmurrul on korduv osa. Seda tähistab väike jooneke numbri kohal. Antud number kordub lõputult.

Kui oled enda arvates õige lugeja ja nimetaja kirja pannud, klõpsa nupule Kontrolli vastust. &kbruch; uurib siis sinu arvamust ja näitab õiget vastust. Pärast seda võid asuda uue ülesande kallale, klõpsates nupule Järgmine ülesanne.

Ära unusta tulemust taandamast. Taandamata tulemused loetakse valeks vastuseks.

### Algteguriteks lahutamise ülesanne

Selle ülesandetüübi puhul tuleb etteantud arv lahutada algteguriteks. Sul tuleb sisestada kõik antud arvu algtegurid.

Algteguriteks lahutamise ülesanne Algteguriteks lahutamise ülesanne

Algteguri saab sisestada klõpsuga algteguri nupul. Parajasti sisestatud algtegureid näidatakse algteguriteks lahutatava arvu järel seisval väljal. Viimase sisestatud algteguri saab eemaldada klõpsuga nupule Eemalda viimane algtegur.

Kui oled enda arvates kõik algtegurid kirja pannud, klõpsa nupule Kontrolli vastust. &kbruch; uurib siis sinu arvamust ja näitab õiget vastust. Pärast seda võid asuda uue ülesande kallale, klõpsates nupule Järgmine ülesanne.

Lehekülje ülaosas asuval pildil on algtegurite vahel näha märk *. See on korrutusmärk. Kõigi algtegurite korrutis ongi see number, mida sul tuleb lahutada.

Sisestada tuleb kõik algtegurid - ka siis, kui mõni algtegur peaks esinema mitu korda. Näide: 18 algteguritena tuleb sisestada 2, 3 ja 3.

## Autorid ja litsents

&kbruch;

Rakenduse ja dokumentatsiooni autoriõigus 2001-2004: Sebastien Stein seb.kde@hpfsc.de

Tänu väärivad:

- Anne-Marie Mahtouf &kde; Edu-projekti hooldamise eest

- Klas Kalass abi eest liidese kujundamisel

- Eva Brucherseifer rakenduse KMath kirjutamise eest (sellele tugineb &kbruch;i graafiline kasutajaliides)

- Dominique Devriese vigade parandamise eest

- Stefan Schumacher ühe varase versiooni testimise eest

- Sven Guckes tekstiliidese testimise eest (mis küll praeguseks on eemaldatud)

- David Faure abi eest &kde; CVSi ja &kde; Bugzilla kasutamisel

- Robert Gogolok abi eest &kde; CVSi kasutamisel

- John Kesson käsiraamatu korrektuuri lugemise eest

Tõlge eesti keelde: Marek Laane bald@online.ee

&underFDL; &underGPL;

## Paigaldamine

### &kbruch;i hankimine

&install.intro.documentation;

### Nõuded

&kbruch;i edukaks paigaldamiseks on vajalik &kde; > 3.1.

&kbruch;i leiab &kbruch;i koduleheküljelt, see on üks osa &kde; Edu-projektist

Muudatusi saab neid uurida CVSi kirjete põhjal.

### Kompileerimine ja paigaldamine

&install.compile.documentation;
&documentation.index;