# &kate; seadistamine

## Ülevaade

&kate; pakub mitmeid võimalusi kujundada rakendus just selliseks, nagu soovid. Tähtsaimad võimalused on järgmised:

Seadistustedialoog

- See on peamine seadistusvahend, mis võimaldab seadistada &kate; rakendust, redaktorikomponenti ja pluginate kasutamist.

Menüü Seadistused

- Lubab muuta sagedamini kasutatavaid seadistusi ning käivitada seadistustedialooge.

Menüü Vaade

- Võimaldab poolitada aktiivse tööpinna, samuti näidata parajasti redigeeritava dokumendi ikoonide ja reanumbrite paneeli.

Põimitav &konsole; kasutab &kcontrolcenter;es määratud seadistust ning seda võib oma vajaduste kohaselt seadistada hiire parema nupuga klõpsates ja hüpikmenüüst Seadistused valides.

## Peamine seadistustedialoog

&kate; seadistustedialoog näitab vasakul teemapuud ning paremal vastavalt valitud teema seadistustelehekülge. Puu rühmitab dialoogi leheküljed loogilistesse gruppidesse.

### &kate; grupp

Sellesse gruppi kuuluvad leheküljed &kate; üldiseks seadistamiseks

#### Üldine lehekülg

&kate; globaalsed valikud

Rakenduse režiim

- See grupp võimaldab valida &kate; MDI ja SDI režiimi vahel soovitavat ära märkides.

  &kate; MDI (mitmedokumendiline töökeskkond), mis on vaikerežiim, paneb &kate; kasutama ühtainsat akent kõigi avatud failide jaoks. Redigeeritava dokumendi saab valida failinimekirjast (mis on vaikimisi dokitud &kate; akna vasakusse äärde) või menüüst Dokument.

  &kate; SDI (ühedokumendiline töökeskkond) sunnib &kate; avama iga dokumendi omaette aknas ning failinimekiri/failivalija on samuti omaette aknas.

  Kui sa siin valikut muudad, tuleb muudatuse jõustamiseks &kate; taaskäivitada.

Käivitamisel

- Siin saab määrata, kas ja kuidas taastab &kate; redigeerimisseansi, kui see käivitatakse uuesti pärast normaalset töö lõpetamist (taastamise korral seansihalduriga püüab &kate; alati taastada seansi võimaluse korral samas olukorras, nagu see oli &kate; viimase kasutamise ajal).

  Failide taasavamine

- Kui see on sisse lülitatud, avab &kate; uuesti failid, mis olid avatud &kate; sulgemise ajal. Taastatakse järjehoidjad, samuti kursori asukoht ning ikoonipiirete ja reanumbri seadistused, mis kehtisid viimati, kui dokument oli avatud.

Vaateseadete taastamine

- Kui see on sisse lülitatud, püüab &kate; taastada kõik paneelid sellisena, nagu need olid viimati enne väljumist.

Ühe protsessi kasutamine

- Selle rakendamine tähendab, et korraga saab töötada ainult üks &kate; protsess. Kui püüad käivitada uut protsessi, aktiveerub selle asemel töötav protsess, mis avab vajadusel ka soovitud failid. Kui kasutad näiteks &kate;t veebilehekülgede lähteteksti vaatamiseks Konqueroris, avatakse need selle valiku rakendamise korral alati &kate; töötavas aknas.

Sisu näitamine paneelide suuruse muutmisel

- Kui see on sisse lülitatud, joonistatakse eraldavate raamide nihutamisel aknad koos sisuga täielikult ümber. Kui see on märkimata, kasutatakse niinimetatud kummiriba (osutab raami uuele suurusele).

Konsooli sünkroniseerimine aktiivse dokumendiga

- See annab põimitud &konsole;ile käsu `cd` ehk käsu suunduda aktiivse dokumendi kataloogi, kui see käivitatakse või aktiivseks muudetakse. Kui see ei ole lubatud, tuleb vastavad operatsioonid &konsole;il ise sooritada.

Hiljutiste failide arv

- Pole ilmselt üllatus, et see võimaldab määrata, kui pikaks saab menüükirje Ava hiljutine sirguda.

#### Dokumentide nimekirja lehekülg

Sellel leheküljel saab sisse või välja lülitada oma tegevuse visualiseerimise ning sisselülitamise korral valida, milliseid värve selleks kasutada. Täpsemalt räägib neist võimalustest sektsioon Dokumentide nimekiri.

#### Välised tööriistad

Menüüs Tööriistad leiad alammenüü Välised tööriistad. Nendega saab välja kutsuda mõne muu rakenduse parajasti aktiivse dokumendiga seotud andmetega, näiteks selle URL-i, kataloogi, teksti või valikuga. Väliste tööriistade seadistamisleheküljel saab antud menüüd muuta, lisades või eemaldades sinna tööriistu või nende omadusi muutes.

Kõik välised tööriistad on olemuselt shellikäsud, mis sisaldavad dokumendi andmeid tähistavaid makrosid. Aktiveerimise korral asendatakse makrod aktiivsest dokumendist hangitud andmetega.

#### Väliste tööriistade omadused

Nimi

- Mõistlik nimi näitamiseks väliste tööriistade menüüs.

Skript

- Tööriista aktiveerimisel käivitatav skript. Enne skripti edastamist shellile asendatakse järgmised makrod:

  %URL

- Aktiivse dokumendi täielik URL või tühi sõne, kui dokument pole salvestatud.

%URLS

- Kõigi avatud (kuid välja arvatud salvestamata) dokumentide tühikutega eraldatud URL-ide nimekiri.

%directory

- Aktiivse dokumendi URL-l kataloogi näitav osa või tühi sõne, kui aktiivne dokument pole salvestatud.

%filename

- Aktiivse dokumendi failinimi ilma asukohata või tühi sõne, kui aktiivne dokument pole salvestatud.

%line

- Reanumber, kus asub aktiivses dokumendis tekstikursor.

%column

- Veerunumber, kus asub aktiivses dokumendis tekstikursor.

%selection

- Aktiivse dokumendi valitud tekst või tühi sõne, kui teksti pole valitud.

%text

- Kogu aktiivse dokumendi tekst. Pane tähele, et see võib põhimõtteliselt ületada sinu süsteemis lubatud maksimaalse käsu pikkuse. Kasuta seda võimalust seepärast ettevaatlikult.

Käivitatav fail

- Skripti peamine käivitatav fail. See on kohustuslik ning sellega testitakse, kas käsku saab üldse täita. Täielik asukoht on vajalik juhul, kui käivitatav fail ei asu muutujaga `PATH` määratud asukohas.

MIME tüübid

- Semikooloniga eraldatud MIME tüüpide nimekiri, mille puhul antud käsku kasutada. Praegu pole tarvitusel.

Salvestamine

- Lisaks võib valida võimaluse salvestada enne skripti käivitamist aktiivne dokument või ka kõik dokumendid. See on mugav juhul, kui skript peab lugema faili kettalt.

Käsurea nimi

- Seda määrates saab tööriista redaktori käsureal kasutada kujul `exttool-`Käsurea nimi`` (siin antud sõnele lisatakse ette exttool-).

### Redaktori grupp

Siia rühma on koondatud kõik &kate; redaktorikomponendiga seotud leheküljed. Enamik siinseid seadistusi on vaikeväärtused, ned saab tühistada failitüüpi määrates, dokumendi muutujatega või neid isegi igal dokumendil eraldi redigeerimise ajal muutes.

#### Lehekülg Värvid

See lehekülg võimaldab muuta redaktori tausta ja valitud teksti tausta värvi. Algselt kasutab &kate; värve, mis on määratud &kcontrolcenter;e leheküljel Välimus Värvid.

Värvi muutmiseks klõpsa selle juures asuvat nuppu ja vali värvivalijas meelepärane värv.

Taustavärvi valimine võib muuta esiletõstetud süntaksiga teksti suuresti loetamatuks. Taustaks tasuks kasutada heledat ning valitud teksti taustaks tumedat tooni.

Vastasel juhul tuleks ilmselt muuta vaikestiile.

#### Fontide lehekülg

See lehekülg võimaldab valida &kate; vaikefondid. Neid seadistusi kasutatakse ka &kwrite; puhul ning tekstifailide vaatamisel &konqueror;is.

Leheküljel on kaks kaarti: üks redaktori ja teine trükitavate fontide jaoks. Vali kaart ja meelepärane font. Vaikimisi kasutatakse siin &kde; fikseeritud fondi üldist seadistust.

Aga ole ettevaatlik, sest praegu ei ole veel võimalik kasutada üksikuid fonte dokumentide jaoks ega muuta trükkimisdialoogist trükkimiseks kasutatavat fonti. Me soovitame väga kasutada fikseeritud laiusega fonti.

#### Treppimise lehekülg

See lehekülg võimaldab muuta treppimise ehk taande väljanägemist.

#### Treppimisvõimalused

Automaatne treppimine

- Kui see on lubatud, määrab &kate; uue rea taande automaatselt võrdseks eelmise reaga. Kui eelmine rida on tühi, kasutatakse lähimat eelnevat tekstirida.

Treppimine tühikutega

- Kui see on lubatud, kasutab &kate; taande puhul tabeldusmärkide asemel tühikumärke.

Treppimine Backspace klahviga

- Kui see on lubatud, määrab &kate; taande vastavalt lähimale eelnevale tekstireale, kui vajutad klahvi Backspace ja kui kursorile eelneval real on ei ole teksti.

Treppimine tabeldusmärkidega

- Kui see on lubatud, määrab &kate; taande vastavalt lähimale eelnevale tekstireale, kui vajutad klahvi Tab ja kui kursorile eelneval real ei ole teksti.

Liigsed tühikud hoitakse alles

- Kui see on lubatud, jätab &kate; pärast taanet alles kursori taga asuva tühiku(d).

#### Valimise lehekülg

See lehekülg võimaldab täpselt määratleda &kate; käitumist teksti valimisel.

#### Valimise võimalused

Püsivad valikud

- Kui püsivad valikud on lubatud, ei põhjusta märgi sisestamine valitud teksti eemaldamist.

  Osaliselt on see konfliktis valiku ülekirjutamise võimalusega. Kui mõlemad on lubatud, põhjustab teksti asetamine või mõne nooleklahvist erineva klahvi vajutamine valitud teksti ülekirjutamise.

Valitud tekst kirjutatakse üle

- Kui see on lubatud, põhjustab igasugune teksti sisestamine, olgu klahvivajutuse või asetamise läbi, valitud teksti kustutamise ning asendamise sisestatud tekstiga.

#### Redigeerimise lehekülg

See lehekülg sisaldab mitmeid võimalusi &kate; redigeerimiskomponendi täpseks häälestamiseks.

#### Redaktori võimalused

Reamurdmine

- Sõna reamurdmine tähendab siin teksti dünaamilist vormindamist rea katkestamisega sobivas kohas, mitte aga ridade murdmist redaktoris lugemise hõlbustamiseks.

  Kui see on lubatud, sisestab &kate; reamurdmismärgi, nagu see on määratud seadistusega Rea lõpp, kui rida ületab pikkust, mis on määratud allpool kirjeldatava võimalusega Reamurdmise veerg.

Reamurdmise veerg

- See määrab ridade maksimaalse pikkuse, kui Reamurdmine on lubatud.

Tabeldusmärgid asendatakse tühikutega

- Kui see on lubatud, asendab &kate; sisestatud Tab-märgid tühikutega, mille hulk on määratud võimalusega TAB laius.

Lõputühikud eemaldatakse

- Kui see on lubatud, eemaldab &kate; alati rea lõpust tühikud, kui kursor realt minema viiakse.

TAB/taandrea laius

- Määrab tabeldusklahvi sisestamise laiuse, mis ühtlasi tähendab taande laiust, kui lubatud on Automaatne treppimine või taane mingil muul moel esile kutsutakse.

  Sõltuvalt treppimise valikutest võib taande esile kutsuda klahviga TAB või Backspace või valides menüükäsu Redigeerimine Treppimine.

Automaatsed sulud

- Kui see on lubatud, sisestab &kate; automaatselt parempoolse sulu paremal pool kursorit, kui klaviatuurilt sisestatakse vasakpoolne sulg. Toetatud sulutüübid on (, {, [ ja <.

Tagasivõtmiste grupeerimine

- Kui see on lubatud, rühmitab &kate; suvalise hulga sarnaseid redigeerimistoiminguid (näiteks märgi sisestamine, tagasikustutamine, asetamine) tagasivõtmise ajaloos ühe kirje alla, nii et neid võib korraga tagasi võtta.

Tabeldusmärkide näitamine

- Kui see on lubatud, näitab &kate; enne Tab-märki redaktoris väikest punkti, mis tähistab tabeldusmärgi esinemist.

Nutikas kojuminek

- See sunnib &kate; liigutama kursori aktiivse rea esimese mittetühikust märgi, mitte absoluutse alguse juurde, kui vajutatakse klahvi Home (või mõnda muud klahvi, millele on antud selline funktsioon).

Kursori üleviimine

- Kui see on lubatud, põhjustab kursori liigutamine üle rea lõpu selle suundumise järgmisele/eelmisele reale, kui selline on olemas.

  Kui see on keelatud, ei saa kursor liikuda üle rea alguse, küll aga üle rea lõpu ning kui sisestatakse tekst, lisab &kate; automaatselt sellesse positsiooni tühiku. See võib vahel olla väga käepärane näiteks programmeerijatele.

#### Kiirklahvide lehekülg

Siin saab seadistada kiirklahvid &kate; redigeerimiskomponendi siseseks kasutamiseks. Nende hulka kuuluvad käsud dokumendis liikumiseks ja teksti valimiseks. Kopeerimise ja asetamisega seotud klahvide kohta vaata lähemalt klahvide seadistamise dialoogi kirjeldust.

Võimalik on muuta vaikimisi määratud kiirklahve, samuti lisada alternatiivseid kiirklahve.

#### Kiirklahvi muutmine käib nii:

1. Vali käsk, mille kiirkorraldust soovid muuta.

2. Vali nimekirja alt võimalus Puudub, kui sa ei soovi sellele käsule määrata kiirklahvi.

   Vali Vaikeväärtus, kui soovid kasutada käsu rakendamiseks vaikimisi määratud kiirkorraldust.

   Vali Kohandatud, et määrata käsule omaloodud kiirklahv või luua alternatiivne kiirkorraldus.

3. Kui langetad otsuse valiku Kohandatud kasuks, aktiveerub akna paremas servas korralduse sisestamise nupp. Kiirklahvi määramiseks klõpsa sellel ja ilmub &kde; kiirklahvi defineerimise dialoog. Selles dialoogis:

4. 1. Vali, kas määrata primaarne (vaike-) või alternatiivne kiirklahv. Primaarne ei tähenda mitte antud tegevusele määratud vaikekiirklahvi muutmist, vaid selle kohandatud määratluse rakendamist.

   2. Vajuta soovitud klahvikombinatsioon, mida näed kohe ka visuaalselt.

      Kui oled seiklejaloomuga, võid katsetada võimalusega Multi-klahv. See võimaldab kasutada &Emacs;i stiilis klahvijada (esimene klahv määrab grupi, järgmine sooritab tegevuse), ainult et lihtsalt samamoodi talitamise asemel manab &kde; esile vastavate valikutega hüpikmenüü määramata ja äärmiselt usutavalt väga ebasobivas kohas. Igatahes ei jäta see kahtlust, kas järgmise klahvi vajutamine paneb klahvijada toimima või tuleb kasutada menüü kiirkorraldust (mõlemad toimivad).

#### Failitüüpide lehekülg

Sellel leheküljel saab tühistada konkreetsete MIME tüüpidega dokumentide vaikeseadistused. Kui redaktor avab dokumendi, uuritakse, kas see vastab mõnele defineeritud failimaskile või MIME tüübile ning kui vastab, siis rakendatakse antud tüübile määratud muutujad. Kui sobib mitu failitüüpi, kasutatakse seda, millel on kõrgem prioriteet. Muutujate määramisest räägib lähemalt sektsioon Seadistamine dokumendi muutujatega.

Failitüübi loomiseks klõpsa nupule Uus ja pane kirja omadused.

Olemasoleva failitüübi eemaldamiseks vali see rippmenüüst ja klõpsa nupule Kustuta.

Olemasoleva failitüübi redigeerimiseks vali see rippmenüüst.

#### Failitüübi omadused

Nimi

- See on nimi kujul, nagu seda näidatakse menüüs Tööriistad Failitüübid.

Sektsioon

- Menüü Tööriistad Failitüübid alammenüü, kuhu antud failitüüp asetada. Kui sektsiooni veel ei ole, see luuakse.

Muutujad

- Siin saab tegelikult failitüüpi muuta. Siin määratud muutujad tühistavad vaikeväärtused. Saadaolevatest muutujatest räägib sektsioon Seadistamine dokumendi muutujatega.

Faili laiendid

- Semikoolonitega eraldatud failinime laiendite nimekiri, mille alusel määratakse, kas dokument vastab antud failitüübile.

MIME tüübid

- Semikoolonitega eraldatud MIME tüüpide nimekiri, mille alusel määratakse, kas dokument vastab antud failitüübile.

Prioriteet

- Kui dokument sobib mitme failitüübiga, kasutatakse seda, millel on kõrgem prioriteet.

#### Õigekirja lehekülg

See lehekülg võimaldab määrata, kuidas käitub &kate;s &kspell;.

#### Esiletõstmise lehekülg

See lehekülg võimaldab täpselt häälestada, kuidas &kate; värvib tekstis esineva erinevad süntaksiosad.

Põhjalikumat infot süntaksi esiletõstu kohta vaata ??

Lehekülg koosneb kahest paneelist, millest üks määrab vaikestiilid ja teine esiletõstu režiimid. Mõlemad sisaldavad nimekirja, kus on ära näidatud iga stiili puhul kasutatavad vaikevärvid ja -fondid. Kontekstitüübi enda nimetus kannab kontekstile määratud värvi.

Nimekirjas on neli või viis tulpa, mis sisaldavad:

Kontekst

- Näitab kontekstitüübi nimetust, mis on vastava stiili vaikevärviga.

Rasvane

- Selle märkekasti olekust sõltub, kas kontekst teisendatakse rasvasesse kirja või mitte.

Kaldkiri

- Selle märkekasti olekust sõltub, kas kontekst teisendatakse kaldkirja või mitte.

Tavaline

- See nupp näitab stiili kujutamise vaikevärvi, kui tekst ei ole valitud. Värvi muutmiseks klõpsa nupul.

Valitud

- See nupp näitab stiili kujutamise vaikevärvi, kui tekst on valitud. Värvi muutmiseks klõpsa nupul.

Vaikestiili kasutamine

- See märkekast, mis leidub ainult kaardil Esiletõstu režiimid, näitab, kas stiil kasutab oma vaikeväärtusi. Märkekast muutub automaatselt tühjaks, kui muudad mõnda stiili omadust. Selle märkimine aitab taas rakendada vaikeväärtusi.

##### Vaikestiilide kaart

Võimaldab muuta suvalist vaikestiili, määrates selle omadused oma tahtmist mööda.

##### Esiletõstu režiimide kaart

Siin saab muuta iga saadaoleva esiletõstu režiimi kõige tähtsamaid omadusi. Esmalt vali soovitud režiim rippmenüüst Esiletõst.

Esiletõstu režiimid tuginevad algupäraselt faili &MIME; tüübile ja laiendile. Antud valiku nimekirja muutmiseks redigeeri välju Faili laiendid ja MIME tüübid. Võid ka vajutada väljast MIME tüübid paremal pool asuvat nõustaja nuppu. See avab dialoogi, kus on näha kõik &MIME; tüübid, mida on võimalik valida. Valiku langetamine redigeerib nii &MIME; tüüpe kui faili laiendit.

&MIME; tüübi valimise dialoog näitab puusse rühmitatult saadaolevaid &MIME; tüüpe koos nende kirjelduse ja &MIME; tüübi mustriga. &MIME; tüübi valimiseks märgi ära selle ees seisev kast.

Iga konteksti stiiliomadusi saab muuta eelkirjeldatud viisil.

Kaardi allosas on nupp pealdisega Laadi alla.... Sellele vajutades püüab rakendus ühendust võtta &kate; veebileheküljega ning tõmmata alla saadaolevate süntaksi esiletõstu režiimide nimekirja, millest võib seniseid uuendada või uusi lisada.

### Pluginate grupp

See grupp sisaldab pluginatega seotud lehekülgi. Lisaks halduri seadistusleheküljele pakuvad ka mõned pluginad enda seadistamise võimalusi. Nende kohta leiab lähemat infot konkreetsete pluginate dokumentatsioonist.

#### Pluginahalduri lehekülg

See lehekülg võimaldab pluginaid lubada või keelata ning pakub igaühe kohta veidi infot.

Keelatud plugina lubamiseks vali see väljal Saadaolevad pluginad ning liiguta noolenuppude abil väljale Lubatud pluginad.

Lubatud plugina keelamiseks vali see väljal Lubatud pluginad ning liiguta noolenuppude abil väljale Saadaolevad pluginad.

Plugina põgusa kirjelduse ja info nägemiseks vali plugin ning info ilmub nimekirja alla.

## Seadistamine dokumendi muutujatega

Kate muutujad kujutavad endast dokumendi muutujate kateparts-teostust. Dokumendi muutujad sarnanevad mõneti Emacsi ja Vi režiimiridadele (modeline). Katepart sätestab nende ridade vorminguks `kate: MUUTUJANIMI VÄÄRTUS; [ MUUTUJANIMI VÄÄRTUS; ... ]`. Read võivad mõistagi olla ka kommentaarid, kui fail on vormingus, mis kasutab kommentaare. Muutujate nimed on üksiksõnad (tühimärkideta), kõik kuni järgmise semikoolonini on väärtus. Semikooloni kasutamine on nõutav.

Toome näite muutuja reast, mis sunnib peale treppimisseadistuse C++, Java või JavaScripti keeles failile:

    // kate: space-indent on; indent-width 4; mixedindent off; indent-mode cstyle;

Muutujate rida otsitakse ainult esimeselt ja viimaselt 10 realt.

Muutujad toetavad peaaegu kõiki Kate kasutatavaid seadistusvõimalusi ning ka mõned pluginad kasutavad muutujaid. Viimasel juhul on neist juttu vastavate pluginate dokumentatsioonis.

### Kuidas Kate muutujaid kasutab

Seadistust lugedes uurib katepart järgmisi kohti (just sellises järjekorras):

- Globaalne konfiguratsioon.

- Täiendavad seansiandmed.

- "Failitüübi" konfiguratsioon.

- Dokumendi muutujad dokumendis endas.

- Redigeerimise ajal menüüst või käsurealt määratud seadistused.

Nagu näha, seisavad dokumendi muutujad tähtsuselt teisel kohal. Kui dokument salvestatakse, loetakse dokumendi muutujad uuesti sisse, ning need kirjutavad üle muudatused, mida on tehtud menüüd või käsurida kasutades.

Kõik muutujad, mida allpool ei ole ära toodud, on salvestatud dokumenti ning neile võivad päringu esitada muud objektid, näiteks pluginad, mis saavad neid oma huvides ära kasutada. Näiteks kasutab muutujaga treppimise režiim oma seadistuse leidmiseks just dokumendi muutujaid.

Siintoodud muutujad kajastavad &kate; versiooni 2.4. Tulevikus võib muutujaid lisanduda. Muutujatel võib olla kolme tüüpi väärtusi, mis saavad esineda järgmisel kujul:

- TÕEVÄÄRTUS - on|off|true|false|1|0

- TÄISARV - suvaline täisarv

- SÕNE - kõik muu

### Saadaolevad muutujad

    auto-bracketsTÕEVÄÄRTUS

- Nurksulgude automaatse lisamise sisse/väljalülitamine.

    auto-center-linesTÄISARV

- Automaatselt tsentreeritavate ridade arvu määramine.

    auto-insert-doxygenTÕEVÄÄRTUS

- Alustava tärni lisamise Doxygeni kommentaarides sisse/väljalülitamine. See ei tee midagi, kui sa ei kasuta C stiilis automaatset treppimist.

    background-colorSÕNE

- Dokumendi taustavärvi määramine. Väärtus peab vastama kehtivale värvile, näiteks "#ff0000".

    backspace-indentsTÕEVÄÄRTUS

- Klahviga Backspace treppimise sisse/väljalülitamine.

    block-selectionTÕEVÄÄRTUS

- Blokivaliku sisse/väljalülitamine.

    bracket-highlight-colorSÕNE

- Nurksulgude esiletõstu värvi määramine. Väärtus peab vastama kehtivale värvile, näiteks "#ff0000".

    current-line-colorSÕNE

- Aktiivse rea värvi määramine. Väärtus peab vastama kehtivale värvile, näiteks "#ff0000".

    dynamic-word-wrapTÕEVÄÄRTUS

- Dünaamilise reamurdmise sisse/väljalülitamine.

    eol | end-of-lineSÕNE

- Realõpurežiimi määramine. Sobivad väärtused on unix, mac ja dos.

    encodingSÕNE

- Dokumendi kodeeringu määramine. Väärtus peab vastama reaalsele kodeeringule, näiteks utf-8.

    font-sizeTÄISARV

- Dokumendi fondi punktisuuruse määramine.

    fontSÕNE

- Dokumendi fondi määramine. Väärtus peab vastama reaalsele fondinimele, näiteks courier.

    icon-bar-colorSÕNE

- Ikooniriba värvi määramine. Väärtus peab vastama reaalsele värvile, näiteks `#ff0000`.

    icon-borderTÕEVÄÄRTUS

- Ikoonipiirde näitamise sisse/väljalülitamine.

    folding-markersTÕEVÄÄRTUS

- Voltimismärkide näitamise sisse/väljalülitamine.

    indent-modeSÕNE

- Automaatse treppimise režiimi määramine. Kasutada saab võtmeid none, normal, cstyle, csands, python, xml. Täpsemalt räägib sellest sektsioon Automaatse treppimise kasutamine.

    indent-widthTÄISARV

- Treppimise laiuse määramine.

    keep-extra-spacesTÕEVÄÄRTUS

- Määramine, kas treppimise laiuse arvestamisel säilitada lisatühikud.

    keep-indent-profileTÕEVÄÄRTUS

- Sisselülitamisel takistab bloki treppimise eemaldamist, kui vähemalt üks rida pole trepitud.

    line-numbersTÕEVÄÄRTUS

- Reanumbrite näitamise sisse/väljalülitamine.

    mixed-indentTÕEVÄÄRTUS

- Segatreppimise (nagu Emacsil) sisse/väljalülitamine.

    overwrite-modeTÕEVÄÄRTUS

- Ülekirjutamisrežiimi sisse/väljalülitamine.

    persistent-selectionTÕEVÄÄRTUS

- Püsiva valiku sisse/väljalülitamine.

    remove-trailing-spaceTÕEVÄÄRTUS

- Dünaamilise realõpu puhastamise sisse/väljalülitamine.

    replace-tabs-saveTÕEVÄÄRTUS

- Tabeldusmärk->tühik teisenduse sisse/väljalülitamine.

    replace-tabsTÕEVÄÄRTUS

- Dünaamilise tabeldusmärk->tühik teisenduse sisse/väljalülitamine.

    replace-trailing-space-saveTÕEVÄÄRTUS

- Realõpu salvestamisel puhastamise sisse/väljalülitamine.

    schemeSÕNE

- Värviskeemi määramine. Sõne peab kehtimiseks olema sinu konfiguratsioonis esineva värviskeemi nimi.

    selection-colorSÕNE

- Valiku värvi määramine. Väärus peab vastama reaalsele värvile, näiteks "#ff0000".

    show-tabsTÕEVÄÄRTUS

- Visuaalsete tabeldusmärkide sisse/väljalülitamine.

    smart-homeTÕEVÄÄRTUS

- Targa kojumineku sisse/väljalülitamine.

    space-indentTÕEVÄÄRTUS

- Tühikutega treppimise sisse/väljalülitamine.

    tab-indentsTÕEVÄÄRTUS

- Tabeldusmärkidega treppimise sisse/väljalülitamine.

    tab-widthTÄISARV

- Tabeldusmärgi laiuse määramine.

    undo-stepsTÄISARV

- Meelespeetavate tagasivõtmiste arvu määramine.

    word-wrap-columnTÄISARV

- Jäiga reamurdmise laiuse määramine.

    word-wrap-marker-colorSÕNE

- Reamurdmise markeri värvi määramine. Väärtus peab vastama reaalsele värvile, näiteks "#ff0000".

    word-wrapTÕEVÄÄRTUS

- Jäiga reamurdmise sisse/väljalülitamine.

    wrap-cursorTÕEVÄÄRTUS

- Kursori üleviimise sisse/väljalülitamine.