# &knetattach;i käsiraamat

## Sissejuhatus

Programm &knetattach;, mida me edaspidi nimetame palju ilusamini võrgukataloogide halduriks, võimaldab vähese vaevaga lisada &kde; töölauale igasuguseid võrgukatalooge. Palun anna kõigist probleemidest või soovidest teada &kde; meililistides.

## &knetattach;i kasutamine

Nagu pildil näha, võimaldab võrgukataloogide haldur praegu lisada nelja tüüpi võrgukatalooge: WebDav, FTP, Microsoft Windows võrgukettad ja SSH. &knetattach;i pilt Pilt

Võrgukataloogide halduri peaaken

### Võrgukataloogide lisamine

Võrgukataloogid on näha Konquerori erilises asukohas, mida nimetatakse virtuaalseks kataloogiks. Seda kataloogi saab kasutada, kui kirjutada asukoharibale `remote:/`. Seejärel näed kõiki katalooge, mis on varem lisatud, ning saad halduriga uusi lisada.

Võrgukataloogide haldur on algusest peale kavandatud võimalikult lihtsana. Kui siiski peaks esinema mingeid probleeme, anna neist julgelt teada - selleks me ju olemas olemegi... Pärast halduri avamist tuleb valida võrgukataloogi tüüp, mida soovid kasutada. Järgmises aknas tuleb anda vajalik info kataloogi kohta. Lõpuks tuleb sisestada kasutajanimi ja parool, mida läheb vaja valitud võrguressursi kasutamiseks.

Kirjeldame allpool infot, mida haldur vaja võrgukataloogide lisamisel. Kui mõne kataloogi korral pole mõnda valikut näha, siis see seda ei vaja - näiteks Microsoft Windows võrguketaste korral pole vaja sisestada porti.

Nimi:

- Siin saad anda uuele võrguühendusele nime. Nime valikut piirab ainult sinu enda fantaasia (no või siis tähestik...).

Server

- Serveri aadress, mida soovid kasutada. See võib olla IP-aadress või domeeninimi.

Port:

- Siia tuleb sisestada port, millega soovid ühenduse luua. Enamasti peaks sobima vaikeväärtus.

  Microsoft Windows võrguketaste korral ei kasutata.

Kataloog:

- Kataloogi asukoht, millega soovid ühenduse luua.

Võrgukataloogile luuakse ikoon

- Märkimisel luuakse ikoon, mis võimaldab ressursile ligi pääseda remote:/ virtuaalses kataloogis. Kui see on märkimata, on ühendus samuti võimalik luua, kuid sellele ei pääse ligi remote:/ virtuaalsest kataloogist.

  Hiljutine ühendus võimaldab luua uuesti ühenduse viimase haakepunktiga võrgus, mida kasutasid halduri abil, sõltumata sellest, kas sellele loodi ikoon või mitte.

Krüptimise kasutamine

- Märkimisel lülitatakse sisse turvalise ühenduse võimalus.

  Kasutusel ainult WebDav-i kataloogide korral.

## Autorid ja litsents

&knetattach;

Rakenduse autoriõigus 1997: John Q. Hacker jqh@kde.org

Kaasautorid:

- KDE draakon Konqui konqui@kde.org

- Linuxi pingviin Tux tux@linux.org

Dokumentatsiooni autoriõigus © 2005: &Orville.Bennett; &Orville.Bennett.mail;

Tõlge eesti keelde: Marek Laane bald@online.ee

&underFDL; &underGPL; &underBSDLicense; &underArtisticLicense; &underX11License;
&documentation.index;