# &korganizer;i töötuba: grupitöö ajaplaneerija

## Ülevaade

Alates versioonist 3.0 toetab &korganizer; grupitöö ajakavu. See tähendab, et on võimalik organiseerida kohtumisi ja koosolekuid meeskonnana. Grupitöö tugineb otsesuhtlemisele, suhtlemisvahendiks on antud juhul e-post.

Kui näiteks soovid organiseerida kohtumist, saad luua sündmuse &korganizer;is ja lisada kõik, kes peaksid selles osalema, neid &kde; aadressiraamatust valides. Seda saab teha &korganizer;i dialoogis või siis lohistades kirjeid &kaddressbook;ust vastavale sündmusele &korganizer;is. Seejärel klõpsa tööriistaribal nupule Päring ning teade sündmuse kohta saadetakse automaatselt kõigile osalejatele. Viimased saavad kirja, kus seisab kogu asjakohane info sündmuse kohta, ja kui neil on &kmail; vastavalt seadistatud, lisatakse sündmus automaatselt nende kalendrisse &korganizer;is. Nad võivad kohtumisettepanekule vastata sellega nõustudes või tagasi lükates või vastuettepanekut tehes. Kogu info saadetakse taas e-postitsi ning koosoleku organiseerija näeb kõiki vastuseid nii meili vahendusel kui ka oma &korganizer;i kalendris.

Veel üks näide: kuulud bändi, mis aeg-ajalt annab ka välikontserte. Et fännid kontsertidest teada saaks, oled loonud vastava meililisti. Kui kasutad kontsertide aegade paikapanekuks &korganizer;it, võid klõpsata tööriistaribal nupule Avalda, sisestada meililisti aadressi ja teade sündmusest ongi laiali saadetud. Meililisti tellijatel, kes kasutavad &korganizer;it, ilmub märge kontserdiaja kohta otse kalendrisse.

Mõistagi on sul täielik kontroll selle üle, millised andmed tegelikult sinu kalendrisse lisatakse. Täiesti normaalne on tagasi lükata kirjad kalendrit puudutava infoga, mis ei ole sulle mõeldud või mille vastu sa mingit huvi ei tunne.

Grupitöö ajakavad on aluseks võtnud avatud standardid iTIP (RFC 2446) ja iMIP (RFC 2447). Need tuginevad &korganizer;i loomupärasele failivormingule iCalendar. Neid standardeid kasutades on võimalik vahetada grupitöösse puutuvaid teateid ka muude samu standardeid pruukivate rakendustega, näiteks Evolution ja Outlook.

## &korganizer;i seadistamine grupitöö vajadustele

&korganizer;i seadistustes on kaks grupitöösse lähemalt puutuvat kaarti. Esimesel siin toodud pildil saab määrata oma nime, e-posti aadressi ja e-posti kliendi.

&korganizer;i seadistamine

Kaardil Grupitöö ajakavad saab valida Ajaplaneerija e-posti kliendi. Fiktiivne on kasutusel ainult testimise huvides. Seepärast on mõistlik valida e-posti klient. Edasi saab valida, kas ajaplaneerija teated saadetakse otse või salvestatakse väljuvate teadete kausta. Me soovitame valida otsese saatmise, kui sul on interneti püsiühendus, ning väljuvate teadete kausta, kui kasutad sissehelistamisteenust.

Väljuvate teadete kausta kasuks kõneleb ka see, et nii on võimalik kirjad enne saatmist veel kord üle vaadata. Väljal Täiendavad e-posti aadressid tuleks anda kõik e-posti aadressid, mida kasutad (kaasa arvatud aliased). Kui saad kõik oma kirjad sellel aadressil, mis on määratud juba esimesel kaardil, võib muidugi selle välja tühjaks jätta.

&korganizer;i seadistamine

Viimane samm grupitöö ajaplaneerija seadistamisel &korganizer;is on oma e-posti kliendi filtreerimise korraldamine. Kõik kirjad tuleb filtreerida läbi väikese skripti, mis kannab nime korganizerIn. See skript on &korganizer;iga kaasa pandud ning selle leiab &korganizer;i binaarfailiga samast kataloogist (⪚ `/opt/kde3/bin/`). Siin näidataval pildil on toodud näide &kde; e-posti kliendi &kmail; filtriseadistuste kohta.

&kmail;i filter

## Sündmuse organiseerimine &korganizer;i abil: näide nr. 1

Grupisündmuse organiseerimiseks loo esmalt tavaline sündmus ja lisa osalejate dialoogis kõik, kes selles peaksid osalema. Kõige lihtsam viis osalejat lisada on klõpsata "aadressiraamatu" nupul ja valida osalejad ona &kde; aadressiraamatust (&kaddressbook;).

Roll märgib osa, mis osalejal antud sündmusel on, ⪚ omanik, osavõtja, organiseerija. Staatus annab teada, kas osaleja on juba oma osavõtuga nõustunud või selle näiteks hoopis tagasi lükanud. Mõlemad seadistused tuleb väga hoolikalt määrata. Märgi kindlasti ära kast Vastuse küsimine, kui soovid, et potentsiaalne osaleja ikka vastaks sündmuse ettepanekule.

Sündmuse osaleja

Kui oled lisanud uue sündmuse, võid näha seda koos pingviini pead kujutava ikooniga (vaata pildil keskel asuvat sündmust Kohtumine). See ikon osutab, et sinu näol on tegemist antud grupisündmuse organiseerijaga.

Organiseerija ikoon &korganizer;is

Sündmuse avaldamiseks märgi see klõpsuga ning seejärel vali käsk Avalda (menüüs Ajaplaneerija). Ilmub dialoog, mis palub anda e-posti aadressid. Kirjuta kõigi nende inimeste aadressid, kes peaksid sündmusest osa võtma. Klõpsuga nupule OK saadetaksegi teade sündmuse kohta kas otse kõigile osalejatele või kui oled nii määranud, asetatakse kutse esmalt väljuvate teadete kausta.

Sündmuse avaldamine

Teine viis sündmust avaldada on saata päring sündmuse osalistele ja paludes neil vastata. Ettepaneku saajatel on võimalus see vastu võtta või tagasi lükata. Selliseks avaldamiseks vali sündmust (pead olema küll ise selle organiseerija) ning siis käsk Päring menüüst Ajaplaneerija.

Kui &korganizer; on seadistatud kasutama väljuvate teadete kausta, näed saatmist ootavaid teateid, kui valid Väljuvad teated... menüüst Ajaplaneerija. Klõps nupule Saada väljuvate teadete dialoogis saadab ära kõik ärasaatmist ootavad teated. Järjekorda seatud kirja võib muidugi ka eemaldada, kui klõpsata nupule Eemalda.

Väljuvad teated

Topeltklõps sündmusel näitab selle üksikasju:

Sündmuse üksikasjad

## Sündmuse organiseerimine &korganizer;i abil: näide nr. 2

Mõne aja pärast peaksid saama tagasiside inimestelt, keda kutsusid eeltoodud näites sündmuses osalema. Ava sisenevate teadete kaust (Sisenevad teated... menüüst Ajaplaneerija). Et näeksid kindlasti kõiki saabunud teateid, klõpsa nupule Tõmba teated.

Sisenevad teated

Siseneva teate tüübiks võib olla vastus, vastuettepanek, päring või avaldamisteade. Kui teade sulle huvi ei paku, võid selle siiski tagasi lükata, klõpsates nupule Keeldu. Klõps nupule Nõus (kui tegemist on vastusega) värskendab antud sündmuse kohta käivat infot sinu kalendris.

Sisenevad teated

Klõps nupule Nõus, kui tegemist on vastuettepanekuga, avab dialoogi vastuettepaneku üksikasjadega. Kui sa oled seal kõigega nõus, värskendatakse sündmust ning vastav teade saadetakse kõigile osalistele. Kui sa neist keeldud, jäävad kehtima sündmuse senised parameetrid.

Vastuettepaneku dialoog

## Osaleja rollis

Kui saad teate uue sündmuse kohta (päring või avaldamine), võid lisada selle oma kalendrisse klõpsuga nupule Nõus. Kui saatja oligi saatnud kõigest avaldamisteate, ei olegi sul vaja midagi enamat teha.

Sisenevad teated

Kui teade kujutas endast päringut, omandab sündmus ikooni, nagu juuresoleval pildil all paremal näha. See annab märku, et võiksid sündmuse organiseerijale saata vastuse.

Vastuse ikoon &korganizer;is

Kui soovid näha kõiki vastust ootavaid sündmusi, kasuta vaadet Mida järgmiseks.

Mida järgmiseks?

Enne vastuse saatmist võiks värskendada enda kui osaleja andmeid sündmuse dialoogis:

Osavõtja dialoog

Kui oled sellega valmis, annab kolme pingviini näitav sündmuse ikoon märku, et oled antud sündmuse osavõtja. Nüüd võid klõpsata sündmusel (et see valida) ning seejärel valida käsu Vasta menüüst Ajaplaneerija.

Kui soovid teha vastuettepaneku, muuda esmalt sündmuse andmeid ning seejärel vali käsk Vastuettepanek menüüst Ajaplaneerija.

Vastuettepaneku ikoon KOrganizeris

Vastamise veel üks võimalus on oma osavõtja-andmeid mitte värskendada, vaid valida menüükäsk Vasta ja pruukida andmete muutmiseks ilmuvat vastusedialoogi.

Vastuse dialoog

Kui kasutad väljuvate teadete kausta, võid näha vastust oma väljuvate teadete kaustas...

Väljuvad teated

... ja tutvuda topeltklõpsu tehes selle üksikasjadega:

Sündmuse üksikasjad

## Autorid ja litsents

Kaasautorid:

Algne autor

- Günter Schwann vogel@sbox.tugraz.at

Lisatekstid

- Cornelius Schumacher schumacher@kde.org

Lisatekstid

- Klaus Stärk staerk@kde.org

Teisendus DocBook vormingusse

- Eric Bischoff e.bischoff@noos.fr

Tõlge eesti keelde: Marek Laane bald@online.ee

&underFDL;