# XML soovitaja

## Sissejuhatus

See plugin pakub variante, mis on XML-failis mingis positsioonis vastavalt faili DTD-le lubatud ja mis mitte. Plugin loetleb võimalikud elemendid, atribuudid, atribuudi väärtused ja olemid vastavalt kursori asukohale (nt. kõik olemid, kui märk kursorist vasakul on &). Samuti võimaldab see sulgeda lähima vasakul avatud sildi.

DTD peab eksisteerima XML-vormingus nii, nagu selle on loonud Perli rakendus `dtdparse`. Me nimetame selles vormingus DTD-d meta-DTD-ks. Mõned meta-DTD-d on juba paketiga kaasas, need asuvad kataloogis `$KDEDIR/share/apps/katexmltools/`, mis on ühtlasi ka vaikekataloog, kui valid menüükäsu Omista meta-DTD.... Omaenda DTD loomiseks tõmba `dtdparse` internetist: http://dtdparse.sourceforge.net.

## Kasutamisjuhend

Käivita Kate ja vali Kate XML soovitaja, mida saab teha seadistuste (Seadistused Kate seadistamine...) dialoogi sektsioonis Rakendus/Pluginad. Pärast seda vali XML plugin Omista meta-DTD. Kui dokumendil puudub DOCTYPE või on see tundmatu, tuleb failisüsteemist valida meta-DTD. Muidu laaditakse aktiivse dokumendiga sobiv DOCTYPE automaatselt.

Nüüd saab kasutada pluginat kirjutamise ajal:

< ("vähem kui"-klahv)

- See toob esile võimalike elementide loendi, kui kursor ei asu juba sildi sees. Arvesta, et praegu ei ole seda võimalik kasutada tipptaseme elemendi lisamiseks (nt. <html>).

" (jutumärk)

- See toob esile võimalike atribuutide väärtuste loendi (kui neid on), kui kursor on sildi sees.

(tühikuklahv)

- See toob esile paeguse elemendi võimalikud väärtused, kui kursor on sildi sees.

& (ja-märk ehk ampersand)

- See toob esile võimalike olemite loendi.

## Võimalused ja piirangud

Kõiki funktsioone ja piiranguid saab testida, kui avada &kate;s `$KDEDIR/share/apps/katexmltools/testcases.xml` ja järgida juhiseid. Pane tähele, et plugina praegune versioon ei toeta veel mitut vaadet dokumendi kohta.

## Menüü struktuur

XML plugin Lisa element...

- See avab dialoogi, mis võimaldab lisada XML-elemendi. Märgid <, > ja lõpusilt lisatakse automaatselt. Kui valisid enne selle menüükäsu kasutamist mingi teksti, ümbritsetakse valitud tekst ava- ja lõpusildiga. Dialoog soovitab ka muid elemente, mida on võimalik lisada kursori asukohta, kui oled menüükäsu Omista meta-DTD abil omistanud dokumendile meta-DTD.

XML plugin Sulge element

- See otsib tekstis silti, mis ei ole veel suletud, ning lisab vastava lõpusildi. Otsing algab kursori asukohast ja suundub vasakule. Kui midagi ei leita, siis ka midagi ei juhtu.

XML plugin Omista meta-DTD...

- See ütleb pluginale, millist meta-DTD-d kasutada aktiivse dokumendi jaoks. Pane tähele, et omistamist ei saa salvestada ja operatsiooni tuleb korrata, kui käivitad &kate; uuesti.

## Autorid ja litsents

&kate; plugin XML soovitaja: autoriõigus 2001, 2002: Daniel Naber daniel.naber@t-online.de

Dokumentatsiooni autoriõigus 2001, 2002: Daniel Naber

Tõlge eesti keelde: Marek Laane 2002 bald@online.ee

&underGPL;