# Alustamine

Abi mängu The 7th Guest ühe kõige raskema mõistatuse juurde

Kas suudad minna punktist A punkti B ainult selle abil, mida näed?

Siiamaani oled vahest mõelnud, et &kde; on pelgalt veel üks aknahaldur. Aga nüüd lõdvestu ja loe läbi see peatükk, kus me tutvustame mõningaid &kde; jooni, mis peaksid sind kindlalt veenma, et see on midagi palju enamat kui aknahaldur — et see on täielik ja võimas töökeskkond.

## Failide redigeerimine

Kuna sinu süsteemi ei ole paigaldatud mitte ainult &kde; rakendused, tead sa tõenäoliselt üsna hästi, milline vaev on redigeerida ASCII-stiilis seadistustefaile. Ja tegelikult on failitüüpe, mida sel moel tuleb redigeerida, veel palju rohkem. Näiteks selle käsiraamatu toores &XML;-lähtetekst kirjutati ASCII-stiilis, nagu ka &kde; rakenduste lähtekood. Nüüd aga näitame, kuidas kasutada &kde;s rakendust &kwrite;, mis võimaldab sul redigeerida oma ASCII-faile.

### Kodukataloogi sisaldava akna avamine

Klõpsa nupul &kicon; ja vali Kodukataloog. Nähtavale ilmub aken, mis näitab sinu kodukataloogi sisu. Kui soovid näha selles leiduvate failide täielikku loendit, vali menüüst Vaade käsk Näita peidetud faile.

Akna vasakus servas asub failisüsteemi näitav puu, sellest paremal aga näed ikoonidena kõiki oma kodukataloogis leiduvaid faile, sealhulgas peidetud faile — faile või katalooge, mille nimi algab punktiga.

### Failihalduri ekraan

Me oleme püüdnud muuta failihalduri nii kasutajasõbralikuks, kui võimalik ja kui oled puutunud kokku teiste aknahaldurite (sealhulgas teiste operatsioonisüsteemide) integreeritud failihaldamisega, peaksid paljud edaspidi tutvustatavad põhimõtted sulle juba tuttavad olema.

Ülal asub asukohamenüü, mis võimaldab failihalduri aknaid avada ja sulgeda. Aktiivset sisu saab ka trükkida.

Ehk soovid hoopis kasutada internetti? Selleks on mitu võimalust. Näiteks võid valida Asukoht Ava asukoht (või vajutada &Ctrl;O) ning sisestada &URL;i.

Lihtsaim meetod on siiski kirjutada aadress hoopis asukoharibale.

Kui näiteks soovid minna &kde; koduleheküljele, kirjuta sinna `http://www.kde.org`. Samal viisil saab ka kiiresti liigutada faile &FTP; abil. &kde; on internetivalmis, mis tähendab, et faile võib laadida ja salvestada mitte ainult oma kõvakettale, vaid ka mujal asuvale &FTP; ning teistele kaugserveritele, mis on andnud sulle kirjutamisõiguse. Kui teised operatsioonisüsteemid ja töölauad kipuvad eristama kohalikke ja kaugfailisüsteeme, siis &kde; on ka siin teistsugune.

Redigeerimismenüü pakub võimalust faile valida, kopeerida ja ligutada. Neid õpime kasutama hiljem. Kui oled juba harjunud vaatemenüüga, siis oled ilmselt kogenud, et seda, mida sa näed, on võimalik mitmel moel muuta. Igatahes tasub proovida ja vaadata, mis on mis.

Kahtlemata leiad, et järjehoidjate menüü on erakordselt tulus abiline: nüüd võid meeles hoida iga viida, olgu see kohalikul masinal või kuskil internetis. &kde; võrguvalmidus toimib mõlemas suunas, võimaldades kõvakettal asuvaid faile ja katalooge käsitleda sarnaselt interneti-järjehoidjatele.

Tööriistade menüü aitab üles leida tolle kurikuulsa faili, mille-ma-pistsin-tont-teab-kuhu-no-lihtsalt-ei-mäleta-enam-kuhu.

### Kataloogides liikumine

Võtame nüüd ette ühe seadistustefaili ja asume seda redigeerima. Selleks tuleb esmalt failihalduris teise kataloogi suunduda.

&konqueror; käivitus nii, et puu tipus asus sinu kodukataloog. Enamasti on see ka koht, kus sa oma tegemisi sooritad, nii et see on mõistlik valik. Kuid aeg-ajalt tekib vajadus saada siiski süsteemist avaram pilt ning ega ülejäänud osa failisüsteemist väga kaugel asugi.

Kataloogi `/` ehk juurkataloogi on võimalik kiiresti ette manada mitmel viisil: klõpsates pisikesele kataloogiikoonile navigeerimispaneeli kõrval kogu failisüsteemi puu näitamiseks, kasutada tööriistaribal noolt, mis näitab üles, et avada paremas paneelis üks aste kõrgemal asuva kataloogi vaade, või kirjutada asukoharibale `/`.

Et käia kaasas järgnevate juhtnööridega, vajuta väikest sinist kataloogiikooni navigeerimispaneeli kõrval, mille järel sellel avaneb täielik ülevaade failisüsteemist. Pane tähele, et osa puust on avatud ja sinu kodukataloog on valitud. Nüüd näed, kus asub sinu kodukataloog kogu failisüsteemi hierarhias, samal ajal kui parempoolsel paneelil on endiselt näha kodukataloogi failid.

Keri navigeerimispaneelil nii kaua alla, kuni märkad kataloogi `etc`. Tee sellel nimetusel topeltklõps. Parempoolses aknas avaneb pikk failiderodu.

### Faili avamine

Mõned failid, mida sa siin näed, on tervele operatsioonisüsteemile eluliselt tähtsad, seetõttu nõuab nendesse püsivate muudatuste tegemine, et oleksid administraator (`root`) ehk ülemkasutaja. Meie võtame siinkohal ette faili, mille puhul vea tegemine midagi ei kahjusta, nimelt faili `motd`.

Keri alla, kuni näed faili `motd` ning klõpsa sellel hiire parema nupuga. Kontekstimenüüs vali Ava kasutades.... Ilmub uus menüü, kus vali &kwrite;. Ja ongi valmis!

Faili võib avada mitmel viisil ja kirjeldatu oli vaid üks võimalus. &kwrite; on lihtsa ja tõenäoliselt tuttavliku välimusega redaktor. Muidugi võib ka esilehüpanud menüüpuus allapoole liikuda sektsioonini Redaktorid ning valida sealt mõni muu redaktor või siis hoopis teha failil topeltklõps, et see avataks vaikeredaktoris.

Nüüd aga on meil fail `/etc/motd` &kwrite;'is avatud ja me oleme valmis seda redigeerima.

### Redaktori aken

Mida rohkem sa &kde;ga tööd teed, seda harjumuspärasemaks muutub, et suurem osa rakendusteaknaid näeb üsna ühtmoodi välja. Selle heaks näiteks on &kwrite;'i menüü Fail. Peaaegu kõigil &kde; muudelgi rakendustel on see menüü samasugune, võimaldades luua uusi faile, avada olemasolevaid kohalikust failisüsteemist või (peagi ka) veebist, salvestada neid (samuti peagi ka veebi!), trükkida või e-postiga kellelegi saata.

Menüü Redigeerimine on samuti enam-vähem ühesugune kõigis &kde; rakendustes, võimaldades lõigata ja asetada infot erinevate rakenduste vahel. Teksti saab ka otsida ja asendada. Menüü Seadistused abil saab redaktorit mitmel viisil oma maitse järgi kohandada. Näiteks on võimalik suurendada kirja suurust, et see sobiks paremini kokku kuvari resolutsiooni — ja sinu silmadega. Ja otse loomulikult leiab siit, nagu teistestki &kde; rakendustest, abimenüü, mis pakub mitmekülgset toetust, kui sulle peaks midagi arusaamatuks jääma.

### Redaktori kasutamine

Enamik faile `motd` sisaldab üsna tulutut infot, näiteks teateid Ära unusta oma andmetest varukoopiat teha või Ära koorma süsteemihaldurit. Igav, eks ju? Muudame teksti, nii et sisselogiv kasutaja võiks saada tõesti vajalikku infot. Tekstis on võimalik liikuda noolenuppude abil ning teksti saab ära märkida klahvikombinatsiooniga &Shift;Nooled või hiire abil, kui liikudes all hoida hiire vasakut nuppu. Menüüd Redigeerimine kasutades saab teksti lõigata ja asetada. Sisesta soovikohane teksti või kasuta näiteks järgnevat (suurepärast) näidet:

    Tere tulemast!

    Nüüd on sinu masinale paigaldatud KDE, mis pakub suurepärast
    ja hõlpsasti kasutatavat kasutajaliidest ning kõigile rakendustele
    ühtset välimust ja tunnetust. Täpsemat infot, kuidas pärast
    sisselogimist KDE tööle saada, küsi oma administraatori käest.

### Töö salvestamine

Oled nüüd teinud muutusi faili `motd` ja on aeg tehtu salvestada, et muutused ka rakenduksid. Selleks saab kasutada menüüd Fail või tööriistaribal asuvat nuppu Salvesta.

Ja nüüd saabub "tõehetk". Selle faili muudatuste salvestamiseks peavad sul olema administraatori (`root`) õigused. Aga &kde; tuleb ka sellega toime, küsides sult administraatori (`root`) parooli.

Tõenäoliselt sa tegelikult ei soovigi faili salvestada, nii et võid rahulikult vajutada dialoogis nuppu Loobu ning sedasama nuppu uuesti salvestamisdialoogis.

Lõpuks võid oma töö lõppenuks lugeda, sulgedes redaktori ja failihalduri akna. Seda saab teha, kui vajutada ülal vasakul asuvale nupule X, tiitliriba aknamenüü abil või siis menüüst Fail Välju. Lihtne ja elegantne, eks ole?

### Uute failide loomine

Nagu &kde;s ikka, on ka uute failide loomiseks mitu võimalust. Võid avada näiteks failihalduri, klõpsata hiire parema nupuga failidevaates tühjal alal ning valida hüpikmenüüst Loo uus Fail Tekstifail.... Ilmubki uus tühi fail, mida võid avada täpselt nagu iga teist faili. Seda võid teha isegi otse töölaual.

Enamasti kasutad küll juba mõnda rakendust ning soovid selles luua uue faili. Enamik &kde; rakendusi pakub välja menüükirje Fail Uus, samuti vastava ikooni tööriistaribal. Seepeale avanebki uus dokument, millega võid kohe tööle hakata.

Mõlemal kasutusviisil on oma eelised, nii et kasuta seda, mis parajasti kohasem tundub.

## Failide lohistamine

Eelmises sektsioonis võisid veenduda, et töö failidega on lihtne nagu kaks korda kaks. Kui aga soovid faile kopeerida ja liigutada, siis võib kogu see kopeerimine ja asetamine peagi üpris tüütuks muutuda. Aga ära muretse — protseduur, mida nimetatakse lohistamiseks, võimaldab faile kopeerida ja liigutada palju kiiremini.

### Kahe failihalduri akna avamine

Enne seda tuleks avada kaks failihalduri akent. Lihtsaim viis seda teha on vajutada ikooniribast paremal pool asuvale hammasratast kujutavale nupule. Kui sa ei näe uues aknas puuvaadet, siis aktiveeri see menüüst (Aken Liikumise paneel või klahv F9).

### Faili lohistamine ühest aknast teise

Ava esimeses aknas kataloog `/etc` ja keri, kuni näed faili `motd`, mida me eelmises näites redigeerisime.

Teises aknas ava oma kodukataloog.

Nüüd klõpsa failil `motd`. Hoia hiire vasak nupp all ning lohista fail oma kodukataloogi. Vabasta hiire vasak nupp (seda nimetatakse faili kukutamiseks). Sulle pakutakse valida nelja võimaluse vahel: kopeeri, liiguta, lingi ja katkesta. Et sa ei ole meie näites administraator (`root`), ei saa sa faili liigutada ning seda võimalust ei näidatagi. Lingi loob nimeviida tegelikule failile, kopeeri ja liiguta aga teevad täpselt seda, mida nad ütlevad. Vali näiteks kopeeri. Nüüd on sul oma kodukataloogis koopia failist `motd`.

## Käsurea ja terminali kasutamine

Seni oled töötanud ainult vahendite ja rakendustega, mida pakub &kde;. Kahtlemata soovid aga kasutada ka teisi &UNIX; rakendusi. Selleks on kaks võimalust: käsurida ja terminal.

### Käsurida

Vajuta &Alt; F2 ning sinu ette ilmub väike aken, kuhu saad sisestada käsu, mida soovid käivitada. Pane tähele, et sel moel käivitatud rakenduste puhul ei näe sa mingit käsust tekkivat väljundteksti. Seda on soovitatav kasutada ainult &X-Window; rakenduste või siis selliste vahendite käivitamiseks, mille puhul sul ei olegi vaja midagi näha. Muude rakenduste puhul on eelistatavam siiski terminal.

### &UNIX; terminaliemulaator

Vali rakenduste menüüst Süsteem Terminal . Ilmub terminaliaken. Siin saab kasutada tavapäraseid &UNIX; shellikäske: `ls`, `cat`, `less` ja nii edasi. Menüü Seadistused abil on võimalik terminaliemulaatorit kohandada sobivaks enda vajadustele.

## Kadunud failide otsimine

Vaevalt on kedagi, kes poleks kokku puutunud sellise probleemiga: käivitasid käsu `ftp`, logisid end sisse mõnele suurepärasele saidile (näiteks ftp.kde.org) ja hakkasid faile alla laadima. Aga oli juba päris öö ning pärast allalaadimise lõpetamist ja enne magamaminekut lülitasid arvuti välja. Järgmisel hommikul panid masina uuesti käima — ja jäid mõttesse: kuhu ma küll need failid alla laadisin? Kuid &kde; utiliit &kfind; aitab sul need kiiresti üles leida.

### &kfind;i käivitamine

&kfind;i käivitamine on lihtne: tuleb vaid valida &kmenu;s Otsi faile.... &kfind; kasutab oma aknas elemente, mida sa võib-olla pole veel &kde;s kohanud - kaardid. Kui &kfind; käivitub, on aktiivne Nimi/Asukoht. Kui klõpsad kaardil Ajavahemik, muutub akna sisu. Et sa ei ole varem otsingut sooritanud, on enamik ikoone tööriistaribal ja elemente menüüdes mittetöötavad. Nüüd on aeg seda olukorda muuta.

### Faili otsimine nimeosa järgi

Kui sa tead kasvõi osa failinimest, on otsimine päris lihtne. Vali kaart Nimi/Asukoht ning sisesta failinimi väljale Nimi. Seal võib kasutada ka niinimetatud metamärke (*, ?). Testiks kirjuta näiteks `*.tar.gz`. Vaikimisi algab otsing sinu kodukataloogis, kuid seda võib ka muuta, klõpsates kaardil Asukoht või nupul Lehitse.... Otsingu alustamiseks klõpsa nupule Otsi. Hetke pärast ilmub otsingutulemuste aknas failide loend. Kui seda ei juhtu, tähendab see seda, et otsisid valest kataloogist, kirjutasid väljale Nimi midagi valesti või ei olegi sinu masinas faile, mis lõpeksid laiendiga `.tar.gz`.

### Failide otsimine keerulisemate kriteeriumide järgi

Otsingut on võimalik mitmeid lisakriteeriume kasutades märgatavalt täpsemaks muuta. Mida rohkem sa faili kohta tead, seda suuremad on võimalused see üles leida.

Ajavahemik

- Siin saab määrata, et otsida soovitakse ainult teatud ajavahemikus loodud või muudetud faile. Määrata võib ka seda, et otsitaks näiteks alates otsimishetkest ajas tagasi teatud kindla ajaühiku jooksul (minut, tund, päev, kuu, aasta) loodud või muudetud faile.

Kriteerium Tüüp kaardil Täpsemalt.

- Kui tead, et fail on kindlat tüüpi (⪚ tar/gzip-arhiiv või jpeg-pilt), võid anda korralduse otsida ainult seda tüüpi faile.

Kriteerium Sisaldab teksti kaardil Täpsemalt

- Siin saab määrata teksti, mida fail peab sisaldama.

Kriteerium Suurus on samuti kaardil Täpsemalt

- Kui tead faili suurust, võid otsingut ka selles osas piirata.

&kfind; pakub veel palju võimalusi otsingukriteeriume täpsustada — sul tuleb need vaid avastada!

## Mitme töölaua kasutamine

Mitme töölaua kasutamine aitab tööd paremini organiseerida. Võid näiteks asetada erinevad rakendused erinevatele töölaudadele ja nimetada töölauad vastavalt, nii et tead, mis millisel töölaual asub. See suurendab ja optimeerib sinu tööruumi. See on abiks ka siis, kui näiteks hulgud ringi internetis ja ülemus astub ähvardavalt lähemale. Kuid selline võimalus on muidugi haruldane — vähemalt selles büroos, kus mina töötan.

Töölaudade vahel saab liikuda &kicker;i paneelil asuvaid töölauaikoone kasutades. Kui soovid neid ümber nimetada, tee vastaval ikoonil topeltklõps.

Tööaknaid saab kasutada ka mitmel töölaual. Kui soovid, et mingi rakendus oleks saadaval igal töölaual, vajuta selle akna vasakul ülaosas asuvat kleepumisnuppu. Akna suunamiseks teisele töölauale klõpsa tiitliribal hiire parema nupuga, vali Töölauale ning sealt töölaud, millele soovid rakendust saata.

## &kde;st väljumine

Töö lõpetamiseks &kde; keskkonnas võib kasutada &kmenu; kirjet Logi välja. Seejärel päritakse sinu käest, kas soovid tõesti &kde;st väljuda. Väljumine sulgeb kõik aknad ning toob sind tagasi konsooli- või kuvahalduri aknasse. Infot selle kohta, kuidas rakendused salvestavad sinu tehtu väljalogimise ajal, loe märkusest väljalogimise kohta.